Dan id-dokument fih l-informazzjoni dwar il-prodott approvata għal Brilique, bil-bidliet li saru mill-aħħar proċedura li affettwat l-informazzjoni dwar il-prodott EMA/VR/0000302037 qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini:  
https://www.ema.europa.eu/en/medicines/human/epar/brilique

















ANNESS I 

SOMMARJU TAL-KARATTERISTIĊI TAL-PRODOTT 

1.	ISEM IL-PRODOTT MEDIĊINALI

Brilique 60 mg pilloli miksijin b’rita


2.	GĦAMLA KWALITATTIVA U KWANTITATTIVA

Kull pillola miksija b’rita fiha 60 mg ticagrelor

Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola miksija b’rita (pillola).

Pilloli tondi, konvessi miż-żewġ naħat, roża mmarkati b’‘60’ fuq ‘T’ minn naħa waħda u lixxi fuq in-naħa l-oħra. 


4.	TAGĦRIF KLINIKU

4.1	Indikazzjonijiet terapewtiċi

Brilique, mogħti ma’ acetylsalicylic acid (ASA), huwa indikat għall-prevenzjoni ta’ każijiet aterotrombotiċi f’pazjenti adulti 
· b’sindromi akuti koronarji (ACS) jew
· storja ta’ infart mijokardijaku (MI) u riskju għoli ta’ żvilupp ta’ avveniment aterotrombotiku (ara sezzjonijiet 4.2 u 5.1).

4.2	Pożoloġija u metodu ta’ kif għandu jingħata

Pożoloġija
Pazjenti li qed jieħdu Brilique għandhom jieħdu wkoll doża ta’ manteniment baxxa ta’ kuljum ta’ ASA ta’ 75 sa 150 mg, sakemm mhux speċifikament kontraindikata.

Sindromi koronarji akuti
Il-kura bi Brilique għandha tinbeda b’doża waħda tal-bidu ta’ 180 mg (żewġ pilloli ta’ 90 mg) u imbagħad għandha titkompla b’90 mg darbtejn kuljum. Il-kura bi Brilique 90 mg darbtejn kuljum hija rrakkomandata għal 12-il xahar f’pazjenti ACS sakemm it-twaqqif ikun indikat klinikament (ara sezzjoni 5.1). 

It-twaqqif ta’ ASA jista’ jiġi kkunsidrat wara 3 xhur f’pazjenti b’ACS li tkun saritilhom proċedura ta’ intervent koronarju perkutanju (PCI) u li għandhom riskju akbar ta’ fsada. F’dak il-każ, ticagrelor bħala terapija waħda kontra l-plejtlits għandu jitkompla għal 9 xhur (ara sezzjoni 4.4).

Storja ta’ infart mijokardijaku
Brilique 60 mg darbtejn kuljum hija d-doża rrakkomandata meta tkun meħtieġa kura estiża għal pazjenti bi storja ta’ MI ta’ mill-inqas sena u b’riskju għoli ta’ avveniment aterotrombotiku (ara sezzjoni 5.1). Il-kura tista’ tinbeda mingħajr interruzzjoni bħala terapija ta’ kontinwazzjoni wara l-kura inizjali ta’ sena bi Brilique 90 mg jew terapija oħra b’inibitur tar-riċettur ta’ adenosine diphosphate (Adenosine Diphosphate, ADP) f’pazjenti b’ACS b’riskju għoli ta’ episodju aterotrombotiku. Il-kura tista’ tinbeda wkoll sa sentejn wara l-MI, jew fi żmien sena wara li titwaqqaf il-kura b’inibitur tar-riċettur ADP preċedenti. Teżisti dejta limitata dwar l-effikaċja u s-sigurtà ta’ ticagrelor wara 3 snin ta’ kura estiża.

Jekk ikun hemm bżonn ta’ qlib, l-ewwel doża ta’ Brilique għandha tingħata 24 siegħa wara l-aħħar doża tal-mediċina l-oħra kontra l-plejtlits.

Doża maqbuża
Twaqqif perjodiku tal-kura għandu jiġi evitat. Pazjent li jaqbeż doża ta’ Brilique għandu jieħu biss pillola waħda (id-doża li jkun imisshom) fil-ħin li jkun imiss.

Popolazzjonijiet speċjali
Anzjani
Mhux meħtieġ aġġustament tad-doża f’pazjenti anzjani (ara sezzjoni 5.2).

Indeboliment tal-kliewi
Mhux meħtieġ aġġustament tad-doża f’pazjenti b’indeboliment tal-kliewi (ara sezzjoni 5.2).

Indeboliment tal-fwied
Ticagrelor ma ġiex studjat f’pazjenti b’indeboliment tal-fwied sever u l-użu tiegħu f’dawn il-pazjenti huwa għaldaqstant kontraindikat (ara sezzjoni 4.3). Hemm disponibbli biss informazzjoni limitata f’pazjenti b’indoboliment tal-fwied moderat. Mhuwiex rakkomandat aġġustament fid-doża, iżda ticagrelor għandu jintuża b’attenzjoni (ara sezzjonijiet 4.3 u 5.2) M’hu meħtieġ l-ebda aġġustament tad-doża f’pazjenti b’indeboliment tal-fwied ħafif (ara sezzjoni 5.2).

Popolazzjoni pedjatrika
Is-sigurtà u l-effikaċja ta’ ticagrelor fit-tfal taħt it-18‑il sena  ma ġewx determinati s’issa. M’hemm l-ebda użu rilevanti ta’ ticagrelor fit-tfal bil-marda ta’ sickle cell (ara sezzjonijiet 5.1 u 5.2).

Metodu ta’ kif għandu jingħata
Għal użu orali. Brilique jista’ jingħata mal-ikel jew mingħajr ikel. Għal pazjenti li ma jistgħux jibilgħu il-pillola sħiħa/pilloli sħaħ, il-pilloli jistgħu jitfarrku fi trab fin u jistgħu jitħalltu ma’ nofs tazza ilma u jinxtorbu minnufih. It-tazza għandha titlaħlaħ b’nofs tazza oħra ta’ ilma u l-kontenut għandu jinxtorob. It-taħlita tista’ tingħata permezz ta’ tubu nasogastriku (CH8 jew akbar). Huwa importanti li t-tubu nasogastriku jiġi flaxxjat sewwa bl-ilma wara l-għoti tat-taħlita.

4.3	Kontraindikazzjonijiet

· Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis-sezzjoni 6.1 (ara sezzjoni 4.8).
· Fsada patoloġika attiva.
· Storja ta’ emorraġija fil-kranju (ara sezzjoni 4.8).
· Indeboliment epatiku sever (ara sezzjonijiet 4.2, 4.4 u 5.2).
· Meta ticagrelor jingħata flimkien ma’ inibituri qawwija ta’ CYP3A4 (eż, ketoconazole, clarithromycin, nefozodone, ritonavir u atazanavir), dan jista’ jwassal għal żieda sostanzjali fl-esponiment għal ticagrelor (ara sezzjoni 4.5).

4.4	Twissijiet speċjali u prekawzjonijiet għall-użu

Riskju ta’ fsada
L-użu ta’ ticagrelor f’pazjenti li jkun magħruf li jkollhom riskju akbar ta’ fsada għandu jitqies kontra l-benefiċċju li jkollu biex jiġu evitati każijiet aterotrombotiċi (ara sezzjonijiet 4.8 u 5.1). Jekk ikun indikat b’mod kliniku, ticagrelor għandu jintuża b’kawtela fil-gruppi ta’ pazjenti li ġejjin:
· Pazjenti b’tendenza li jkollhom fsada (eż. minħabba trawma riċenti, operazzjoni riċenti, disturbi ta’ koagulazzjoni, fsada gastro-intestinali attiva jew riċenti) jew li huma f’riskju akbar ta’ trawma. L-użu ta’ ticagrelor huwa kontra-indikat f’pazjenti bi fsada patoloġika attiva, f’dawk li fil-passat kellhom emorraġija fil-kranju, u f’pazjenti b’indeboliment epatiku sever (ara sezzjoni 4.3).
· Pazjenti li fl-istess ħin ikunu qed jingħataw prodotti mediċinali li jistgħu jżidu r-riskju ta’ fsada (eż. mediċini kontra l-infjammazzjoni li mhumiex sterojdi (NSAIDs), antikoagulanti orali u/jew fibrinolitiċi fi żmien 24 siegħa minn meta tkun ittieħdet id-doża ta’ ticagrelor).

F’żewġ studji randomizzati kkontrollati (TICO u TWILIGHT) f’pazjenti b’ACS li saritilhom proċedura PCI bi stent li joħroġ il-mediċina, id-deċiżjoni li jitwaqqaf l-ASA wara terapija doppja ta’ 3 xhur kontra l-plejtlits b’ticagrelor u ASA (DAPT), u li jitkompla ticagrelor bħala terapija waħda kontra l-plejtlits (SAPT) għal 9 xhur u 12-il xahar, rispettivament, uriet li tnaqqas ir-riskju ta’ fsada mingħajr ebda żieda osservata fir-riskju ta’ avvenimenti kardjovaskulari avversi maġġuri (MACE) meta mqabbla ma’ DAPT kontinwa. Id-deċiżjoni li jitwaqqaf ASA wara 3 xhur u li jitkompla ticagrelor bħala terapija waħda kontra l-plejtlits għal 9 xhur f’pazjenti b’riskju akbar ta’ fsada għandha tkun ibbażata fuq ġudizzju kliniku li jqis ir-riskju ta’ fsada kontra r-riskju ta’ avvenimenti trombotiċi (ara sezzjoni 4.2).

It-trasfużjoni tal-plejtlets ma reġġgħetx lura l-effett ta’ kontra l-plejtlets ta’ ticagrelor f’voluntiera b’saħħithom u mhijiex probabbli li tkun ta’ benefiċċju kliniku f’pazjenti bi fsada. Minħabba li l-għoti ta’ ticagrelor ma’ desmopressin ma żiedx it-“template bleeding time”, mhux probabbli li desmopressin ikun effettiv biex jimmaniġġa każijiet ta’ fsada klinika (ara sezzjoni 4.5). 

Terapija anti-fibrinolitika (aminocaproic acid jew tranexamic acid) u/jew terapija b’fattur VIIa rikombinanti jista’ jżid l-emostażi. Ticagrelor jista’ jerġa’ jinbeda wara li l-kawża tal-fsada tkun ġiet identifikata u kkontrollata.

Kirurġija
Pazjenti għandhom jingħataw parir li javżaw lit-tobba u lid-dentisti li qed jieħdu ticagrelor qabel jiskedaw xi operazzjoni u qabel ma jieħdu kwalunkwe mediċina ġdida.

Fi PLATO, il-pazjenti li kienu ser jagħmlu grafting ta’ bypass tal-arterja koronarja (CABG), ticagrelor ikkawża aktar fsada minn clopidogrel meta twaqqaf fi żmien jum 1 qabel l-operazzjoni iżda kellu rata simili ta’ fsadiet maġġuri meta mqabbel ma’ clopidogrel wara li twaqqfet it-terapija jumejn jew aktar qabel l-operazzjoni (ara sezzjoni 4.8). Jekk pazjent ikollu jagħmel operazzjoni elettiva u l-effett ta’ kontra l-plejtlets ma jkunx mixtieq, ticagrelor għandu jitwaqqaf 5 tijiem qabel l-operazzjoni (ara sezzjoni 5.1).

Pazjenti b’puplesija iskemika preċedenti
Pazjenti b’ACS b’puplesija iskemika jistgħu jiġu kkurati bi ticagrelor għal sa 12-il xahar (studju PLATO).

F’PEGASUS, il-pazjenti bi storja ta’ MI b’puplesija iskemika preċedenti ma kinux inklużi. Għalhekk, fin-nuqqas ta’ dejta, kura ta’ iktar minn sena mhijiex rakkomandata f’dawn il-pazjenti.

Indeboliment tal-fwied
L-użu ta’ ticagrelor huwa kontraindikat f’pazjenti b’indeboliment tal-fwied sever (ara sezzjonijiet 4.2 u 4.3). Hemm esperjenza limitata b’ticagrelor f’pazjenti b’indeboliment tal-fwied moderat, għalhekk, hija rrakkomandata l-kawtela f’dawn il-pazjenti (ara sezzjonijiet 4.2 u 5.2).

Pazjenti li għandhom riskju li jkollhom każijiet bradikardijaċi
Monitoraġġ tal-ECG ta’ Holter wera żieda fil-frekwenza ta’ pawżi ventrikolari li fil-parti l-kbira kienu mingħajr sintomi waqt il-kura b’ticagrelor meta mqabbel ma’ clopidogrel. Il-pazjenti b’riskju ogħla ta’ każijiet ta’ bradikardija (eż. pazjenti mingħajr pacemaker li għandhom sindrome ta’ sinus marid, blokk tal-AV tat-tieni jew tielet grad jew sinkope relatata mal-bradikardija) kienu esklużi mill-istudji ewlenin li evalwaw is-sigurtà u l-effikaċja ta’ ticagrelor. Għalhekk, minħabba l-esperjenza klinika limitata, ticagrelor għandu jintuża b’kawtela f’dawn il-pazjenti (ara sezzjoni 5.1).

Barra minn hekk, għandha tingħata attenzjoni meta ticagrelor jingħata flimkien ma’ prodotti mediċinali magħrufin li jinduċu bradikardja. Madankollu l-ebda evidenza ta’ reazzjonijiet avversi klinikament sinifikanti ma kienet osservata fil-prova PLATO wara l-għoti flimkien ma’ prodott mediċinali wieħed jew aktar magħrufin li jinduċu bradikardija (eż, 96% imblokkaturi beta, 33% imblokkaturi tal-kanal tal-kalċju diltiazem u verapamil u 4% digoxin) (ara sezzjoni 4.5).

Waqt il-fergħa tal-istudju Holter fi PLATO, aktar pazjenti kellhom pawżi ventrikulari ta’ >3 sekondi b’ticagrelor milli bi clopidogrel waqt il-fażi akuta tal-ACS tagħhom. Iż-żieda fil-pawżi ventrikulari li tkejlet b’Holter b’ticagrelor kienet ogħla f’pazjenti b’insuffiċjenza tal-qalb kronika (CHF) milli fil-popolazzjoni globali li kienet qed tiġi studjata waqt il-fażi akuta tal-ACS, iżda mhux wara xahar b’ticagrelor jew imqabbel ma’ clopidogrel. Ma kienx hemm konsegwenzi kliniċi avversi assoċjati ma’ dan l-iżbilanċ (inkluż sinkope jew it-tqegħid ta’ pejsmejker) f’din il-popolazzjoni ta’ pazjenti (ara sezzjoni 5.1).

Ġew irrappurtati avvenimenti bradiarritmiċi u mblokki AV fl-ambjent ta’ wara t-tqegħid fis-suq f’pazjenti li kienu qed jieħdu ticagrelor (ara sezzjoni 4.8), primarjament f’pazjenti b’ACS, fejn iskemija kardijaka u mediċini fl-istess ħin li jnaqqsu r-rata ta’ taħbit tal-qalb jew jaffettwaw il-konduttività kardijaka potenzjalment jistgħu joħolqu konfużjoni. Il-kundizzjoni klinika tal-pazjent u l-għoti tal-mediċina fl-istess ħin għandhom jiġu evalwati bħala kawżi potenzjali qabel jiġi aġġustat it-trattament.

Dispnea
Dispnea kienet irrapportata f’pazjenti kkurati b’ticagrelor. Ġeneralment, id-dispnea jkollha intensità ħafifa sa moderata u ta’ spiss tgħaddi mingħajr ma jkun hemm bżonn li titwaqqaf il-kura. Il-pazjenti b’ażma/mard pulmonari ostruttiv kroniku (Chronic Obstructive Pulmonary Disease, COPD) jista’ jkollhom żieda fir-riskju assolut li jaqbadhom dispnea b’ticagrelor. Ticagrelor għandu jintuża b’kawtela f’pazjenti bi storja ta’ ażżma u/jew COPD. Il-mekkaniżmu ma kienx spjegat. Jekk pazjent jirrapporta dispnea għall-ewwel darba, li ddum jew taggrava, din għandha tiġi investigata b’mod komplut u jekk ma jkunux jistgħu jittollerawha, il-kura b’ticagrelor għandha titwaqqaf. Għal iktar dettalji ara sezzjoni 4.8.

Apnea waqt l-irqad ċentrali
Ġiet irrappurtata apnea waqt l-irqad ċentrali inkluża respirazzjoni ta’ Cheyne-Stokes fl-ambjent ta’ wara t-tqegħid fis-suq f’pazjenti li kienu qed jieħdu ticagrelor. Jekk ikun hemm suspett ta’ apnea waqt l-irqad ċentrali, għandha tiġi kkunsidrata valutazzjoni klinika ulterjuri.

Elevazzjonijiet tal-krejatinina
Il-livelli tal-krejatinina jistgħu jiżdiedu waqt il-kura b’ticagrelor. Il-mekkaniżmu ma kienx spjegat. Il-funzjoni renali għandha tiġi ċċekkjata skont prattika medika ta’ rutina. F’pazjenti b’ACS, huwa rrakkomandat li l-funzjoni renali tiġi ċċekkjata wkoll wara xahar li tinbeda l-kura b’ticagrelor, b’attenzjoni speċjali għall-pazjenti ta’ aktar minn 75 sena, pazjenti b’indeboliment renali moderat/qawwi u dawk li qed jieħdu kura flimkien b’imblokkatur tar-riċettur tal-angiotensin (Angiotensin Receptor Blocker, ARB).

Żieda fil-uric acid 
Tista’ sseħħ iperuriċemija waqt il-kura b’ticagrelor (ara sezzjoni 4.8). Hija rrakkomandata l-kawtela meta jingħata ticagrelor f’pazjenti bi storja ta’ iperuriċemija jew artrite tal-gotta. Bħala miżura ta’ prekawzjoni, l-użu ta’ ticagrelor f’pazjenti b’nefropatija ta’ uric acid mhuwiex rakkomandat.

Purpura Tromboċitopenika Trombotika (TTP)
Ġiet irrappurtata Purpura Tromboċitopenika Trombotika (TTP) f’każijiet rari ħafna bl-użu ta’ ticagrelor. Din hija kkaratterizzata minn tromboċitopenija u minn anemija emolitika mikroanġjopatika assoċjata jew ma’ sejbiet newroloġiċi, disfunzjoni tal-kliewi jew deni. TTP hija kondizzjoni potenzjalment fatali li teħtieġ kura minnufih inkluż plażmafereżi.

Interferenza ma’ testijiet tal-funzjoni tal-pjastrini biex tiġi dijanjostikata tromboċitopenja indotta mill-eparina (HIT)
Fit-test tal-attivazzjoni tal-pjastrini indotta mill-eparina (HIPA) użat biex tiġi dijanjostikata HIT, l-antikorpi tal-fattur 4 kontra l-pjastrini/eparina fis-seru tal-pazjent jattivaw il-pjastrini ta’ donaturi b’saħħithom fil-preżenza tal-eparina.
Ġew irrappurtati riżultati negattivi foloz f’test tal-funzjoni tal-pjastrini (li għandhom jinkludu, iżda jistgħu ma jkunux limitati għat-test HIPA) għall-HIT f’pazjenti li ngħataw ticagrelor. Dan huwa relatat mal-inibizzjoni tar-riċettur P2Y12 fuq il-pjastrini tad-donaturi b’saħħithom fit-test minn ticagrelor fis-seri/plażma tal-pazjent. Hija meħtieġa informazzjoni dwar trattament konkomitanti b’ticagrelor għall-interpretazzjoni tat-testijiet tal-funzjoni tal-pjastrini HIT.

F’pazjenti li żviluppaw HIT, għandu jiġi vvalutat il-benefiċċju-riskju ta’ trattament kontinwat b’ticagrelor, meta jiġi kkunsidrat kemm l-istat protrombotiku ta’ HIT kif ukoll ir-riskju miżjud ta’ fsada bi trattament antikoagulanti u bi ticagrelor konkomitanti.

Oħrajn
Mir-relazzjoni li dehret fi PLATO bejn id-doża ta’ manteniment ASA u l-effikaċja relattiva ta’ ticagrelor meta mqabbel ma’ clopidogrel, l-għoti ta’ ticagrelor fl-istess ħin ma’ doża ta’ manteniment għolja ta’ ASA (>300 mg) mhuwiex rakkomandat (ara sezzjoni 5.1).

Twaqqif prematur
It-twaqqif prematur ta’ kwalunkwe terapija kontra l-plejtlets, inkluż Brilique, jista’ jwassal f’żieda ta’ riskju ta’ mewt kardjovaskulari (CV), MI jew attakk ta’ puplesija minħabba l-marda tal-pazjent. It-twaqqif prematur tal-kura għandu jiġi evitat.

Sodium
Brilique fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

4.5	Interazzjoni ma’ prodotti mediċinali oħra u forom oħra ta’ interazzjoni

Ticagrelor huwa primarjament sottostrat ta’ CYP3A4 u inibitur ħafif ta’ CYP3A4. Ticagrelor huwa wkoll sottostrat ta’ P-glycoprotein (P-gp) u inibitur dgħajjef ta’ P-gP u jista’ jżid l-esponiment ghas-sottostrati ta’ P-gP. Ticagrelor huwa inibitur tal-proteina ta’ reżistenza għall-kanċer tas-sider (BCRP).

Effetti ta’ prodotti mediċinali u prodotti oħra fuq ticagrelor

Inibituri ta’ CYP3A4	
· Inibituri qawwija ta’ CYP3A4 – L-għoti ta’ ketoconazole ma’ ticagelor żied is-Cmax u l-AUC ta’ ticagrelor b’2.4 u 7.3 drabi, rispettivament. Is-Cmax u l-AUC tal-metabolit attiv tnaqqsu b’89% u b’56% rsipettivament. Inibituri oħra qawwija ta’ CYP3A4 (clarithromycin, nefazadone, ritonavir u azatanavir) huma mistennija li jkollhom effetti simili u għalhekk l-użu ta’ inibituri qawwija ta ’ CYP3A4 flimkien ma’ ticagrelor huwa kontra-indikat (ara sezzjoni 4.3).
· Inibituri moderati ta’ CYP3A4 - L-għoti f’daqqa ta’ diltiazem ma’ ticagrelor żied is-Cmax ta’ ticagrelor b’69% u l-AUC b’2.7 drabi u naqsu s-Cmax tal-metabolit attiv bi 38% u l-AUC ma nbidilx. Ma kienx hemm effett ta’ ticagrelor fuq il-livelli fil-plażma ta’ diltiazem. Inibituri moderati oħrajn ta’ CYP3A4 (eż amprenavir, aprepitant, erythromycin u fluconazole) ikunu mistennija li jkollhom effett simili u jistgħu jingħataw ukoll ma’ ticagrelor.
· Ġiet osservata żieda ta’ darbtejn aktar l-espożizzjoni ta’ ticagrelor wara l-konsum ta’ kuljum ta’ kwantitajiet kbar ta’ meraq tal-grejpfrut (3 x 200 ml). Dan id-daqs taż-żieda fl-espożizzjoni mhux mistenni li jkun klinikament rilevanti għall-parti l-kbira tal-pazjenti.

Indutturi ta’ CYP3A
L-għoti ta’ rifampicin ma’ ticagrelor naqqas is-Cmax u l-AUC bi 73% u b’86% rispettivament. Is-Cmax tal-metabolit attiv ma nbidilx u l-AUC naqas b’46% rispettivament. Indutturi oħrajn ta’ CYP3A (eż. phenytoin, carbamazepine u phenobarbital) ikunu mistennija li jnaqqsu l-esponiment għal ticagrelor ukoll. L-għoti ta’ ticagrelor f’daqqa ma’ indutturi qawwija ta’ CYP3A jista’ jnaqqas l-esponiment u l-effikaċja ta’ ticagrelor u għalhekk l-użu tagħhom flimkien ma’ ticagrelor huwa skoraġġut.

Cyclosporine (inibitur ta’ P-gp u CYP3A)
L-għoti flimkien ta’ cyclosporine (600 mg) ma’ ticagrelor żied ticagrelor Cmax u AUC daqs 2.3 drabi u 2.8 drabi, rispettivament. L-AUC tal-metabolit attiv żdiedet bi 32% u s-Cmax naqas bi 15% fil-preżenza ta’ cyclosporine. 

Ma hemm ebda dejta disponibbli dwar l-użu ta’ ticagrelor flimkien ma’ sustanzi attivi oħrajn li huma inibituri qawwijin ta’ P-gp u inibituri moderati ta’ CYP3A4 (e.g. verapamil, quinidine) li jistgħu wkoll iżidu l-esponiment għal ticagrelor. Jekk l-assoċjazzjoni ma tistax tiġi evitata, l-użu flimkien tagħhom għandu jsir b’kawtela.

Oħrajn
Studji dwar interazzjoni farmakoloġika klinika wrew li l-għotja ta’ ticagrelor ma’ heparin, enoxaparin u ASA jew desmopressin ma kellha l-ebda effett fuq il-farmakokinetika ta’ ticagrelor jew il-metabolit attiv tiegħu jew fuq l-aggregazzjoni tal-plejtlets ikkawżata mill-ADP meta mqabbla ma’ ticagrelor waħdu. Jekk ikun indikat b’mod kliniku, mediċini li jibdlu l-emostasi għandhom jintużaw b’kawtela f’daqqa ma’ ticagrelor.

Ġiet osservata espożizzjoni mdewma u mnaqqsa għal inibituri ta’ P2Y12 orali, inkluż ticagrelor u l-metabolit attiv tiegħu, f’pazjenti b’ACS ikkurati bil-morfina (tnaqqis ta’ 35 % fl-espożizzjoni ta’ ticagrelor). Din l-interazzjoni tista’ tkun relatata ma’ motilità gastrointestinali mnaqqsa u tista’ tapplika għal opjojdi oħra. Ir-rilevanza klinika mhijiex magħrufa, iżda d-dejta tindika l-potenzjal għal effikaċja mnaqqsa ta’ ticagrelor f’pazjenti li jingħataw ticagrelor u l-morfina flimkien. F’pazjenti b’ACS, li fihom ma tistax ma tingħatax il-morfina u li fuqhom l-inibizzjoni mgħaġġla ta’ P2Y12 titqies bħala kruċjali, jista’ jiġi kkunsidrat l-użu ta’ inibitur ta’ P2Y12 parenterali.

Effetti ta’ ticagrelor fuq prodotti mediċinali oħra

Prodotti mediċinali metabolizzati b’CYP3A4
· Simvastatin – L-għoti ta’ ticagrelor flimkien ma’ simvastatin żied is-Cmax ta’ simvastatin b’81% u l-AUC b’56% u żied is-Cmax tal-aċidu ta’ simvastatin b’64% u l-AUC b’52% b’xi wħud miż-żidiet individwali jiżdiedu bid-doppju jew bi 3 darbiet. L-għoti ta’ ticagrelor ma’ dożi ta’ simvastatin ogħla minn 40 mg kuljum jista’ jikkawża reazzjonijiet avversi ta’ simvastatin u għandha titqies mal-benefiċċji li jista’ jkollu. Ma kienx hemm effett ta’ simvastatin fuq il-livelli fil-plażma ta’ ticagrelor. Ticagrelor jista’ jkollu effett simili fuq lovastatin. L-użu ta’ ticagrelor f’daqqa ma’ dożi ta’ simvastatin jew lovastatin ogħla minn 40 mg mhux rakkomandat.
· Atorvastatin – L-għoti ta’ atorvastatin u ticagrelor żied is-Cmax tal-aċidu ta’ atorvastatin bi 23% u l-AUC b’36%. Żidiet simili fl-AUC u s-Cmax dehru għal metaboli kollha tal-aċidu ta’ atorvastatin. Dawn iż-żidiet mhumiex meqjusin klinikament sinifikanti.
· Effett simili fuq statins oħrajn metabolizzati permezz ta’ CYP3A4 ma jistax jiġi eskluż. Pazjenti fi PLATO li kienu qed jirċievu ticagrelor ħadu varjetà ta’ statins, mingħajr tħassib dwar assoċjazzjoni mas-sigurtà tal-istatin fost 93% tal-grupp PLATO li kienu qed jieħdu dawn il-prodotti mediċinali.

Ticagrelor huwa inibitur ħafif ta’ CYP3A4. L-għoti f’daqqa ta’ ticagrelor ma’ sottostrati ta’ CYP3A4 b’indiċi terapewtiċi dojoq (i.e. cisapride jew alkalojdi ergot) mhux rakkomandat, minħabba li ticagrelor jista’ jżid l-esponiment ta’ dawn il-mediċini.

Sottostrati ta’ P-gP (inkluż digoxin, cyclosporine)
L-għoti flimkien ma’ ticagrelor żied is-Cmax ta’ digoxin b’75% u l-AUC b’28%. Il-medja tal-aktar livelli baxxi ta’ digoxin żdiedu b’madwar 30% meta ngħataw ma’ ticagrelor b’xi żidiet massimi individwali laħqu d-doppju. Fil-preżenza ta’ digoxin, is-Cmax u l-AUC ta’ ticagrelor u l-metabolit attiv tiegħu ma kinux affettwati. Għalhekk, huwa rrakkomandat monitoraġġ xieraq kliniku u/jew tal-laboratorju meta jkunu qed jingħataw prodotti mediċinali dipendenti mill-P-gP b’indiċi terapewtiku dejjaq bħal digoxin flimkien ma’ ticagrelor. 

Ma kien hemm ebda effett ta’ ticagrelor fuq il-livelli ta’ cyclosporine fid-demm. L-effett ta’ ticagrelor fuq substrati ta’ P-gp oħrajn ma ġiex studjat.

Prodotti mediċinali metabolizzati min CYP2C9
L-għoti ta’ ticagrelor ma’ tolbutamide ma kkawża l-ebda bidla tal-livelli fil-plażma tal-ebda wieħed mill-prodotti mediċinali, li jissuġġerixxi li ticagrelor mhuwiex inibitur ta’ CYP2C9 u mhux probabbli li jibdel il-metaboliżmu medjat mis-CYP2C9 ta’ prodotti mediċinali bħal warfarina u tolbutamide.

Rosuvastatin (substrat ta’ BCRP)
Ticagrelor intwera li jżid is-Cmax ta’ rosuvastatin b’madwar 2.5 drabi u l-AUC b’madwar 2.4 drabi, li jista’ jirriżulta f’riskju miżjud ta’ mijopatija, inkluż rabdomijoliżi. Għandha tingħata kunsiderazzjoni għall-benefiċċji tal-prevenzjoni ta’ avvenimenti kardjovaskulari avversi maġġuri bl-użu ta’ rosuvastatin kontra r-riskji bil-konċentrazzjonijiet miżjuda ta’ rosuvastatin fil-plażma.

Kontraċettivi orali
L-għoti flimkien ta’ ticagrelor u levonorgestrel u ethinyl estradiol żied l-esponiment għal ethinyl estradiol b’madwar 20% iżda ma bidilx il-farmakokinetika ta’ levonorgestrel. Mhux mistenni xi effett ta’ rilevanza klinika fuq l-effikaċja tal-kontraċettiv orali meta levonorgestrel u ethinyl estradiol jingħataw flimkien ma’ ticagrelor.

Mediċini magħrufa li jikkawżaw bradikardija
Minħabba osservazzjonijiet ta’ pawżi ventrikulari u bradikardija l-aktar asintomatiċi, għandha tingħata kawtela meta ticagrelor jingħata flimkien ma’ mediċini magħrufa li jikkawżaw bradikardija (ara sezzjoni 4.4). Madankollu, m’hemmx evidenza ta’ interazzjonijiet avversi klinikament sinifikanti fi provi PLATO wara li ingħata flimkien ma mediċina waħda jew aktar magħrufa li jikkawżaw bradikardija (eż. 96% imblukkaturi beta, 33% imblukkaturi tal-kanal tal-calcium diltiazem u verapamil u 4% digoxin).

Terapija oħra fl-istess ħin
Fi studji kliniċi, ticagrelor ingħata ta’ spiss ma’ ASA, inibituri tal-pompi tal-protoni, statins, imblukkaturi tal-beta, inibituri tal-angiotensin converting enzyme (ACE) u inblukkaturi tar-riċetturi tal-angiotensin hekk kif kien meħtieġ għall-kundizzjonijiet l-oħra li kienu jsofru minnhom għal żmien twil kif ukoll heparin, heparin ta’ piż molekulari baxx u inibituri GpIIb/IIIa minn ġol vina għal perijodi qosra (ara sezzjoni 5.1). Ma deherx li kien hemm evidenza ta’ interazzjonijiet avversi klinikament sinifikanti b’dawn il-prodotti mediċinali.

L-għoti ta’ ticagrelor ma’ heparin, enoxaparin jew desmopressin ma kellu l-ebda effett fuq il-ħin ta’ thromboplastin parzjali attivat (aPPT), ħin ta’ koagulazzjoni attivat (ACT) jew assaġġi ta’ fattur Xa. Iżda, minħabba li jista’ jkun hemm interazzjonijiet farmakodinamiċi, għandha tingħata kawtela meta ticagrelor jingħata f’daqqa ma’ mediċini magħrufa li jibdlu l-emostasi.

Minħabba rapporti ta’ abnormalitajiet ta’ fsada fil-ġilda b’SSRIs (eż. paroxetine, sertraline u citalopram) hija rrakkomandata l-kawtela meta jingħataw ma’ ticagrelor għax jista jiżdied ir-riskju ta’ fsada.

4.6	Fertilità, tqala u treddigħ

Nisa f’età li jista’ jkollhom it-tfal
Nisa f’età li jista’ jkollhom it-tfal għandhom jużaw mezzi ta’ kontraċezzjoni effettivi biex jevitaw li joħorġu tqal waqt terapija bi ticagrelor.

Tqala
M’hemmx dejta jew hemm dejta limitata dwar l-użu ta’ ticagrelor f’nisa waqt it-tqala. Studji fl-annimali kellhom tossiċità fis-sistema riproduttiva (ara sezzjoni 5.3). Ticagrelor mhux rakkomandat waqt it tqala.

Treddigħ
Dejta farmakodinamika/tossikoloġika fl-annimali urew li ticagrelor u l-metaboliti tiegħu joħorġu mal-ħalib (ara sezzjoni 5.3). Riskju għat-trabi tat-twelid/trabi ma jistax jiġi eskluż. Trid tittieħed deċiżjoni dwar jekk għandux jitwaqqaf it-treddigħ jew titwaqqafx it-terapija b’ticagrelor billi jitqiesu l-benefiċċju tat-treddigħ għat-tarbija u l-benefiċċju tat-terapija għall-mara.
	
Fertilità
Ticagrelor ma kellu l-ebda effett fuq il-fertilità ta’ annimali maskili jew femminili (ara sezzjoni 5.3)

4.7	Effetti fuq il-ħila biex issuq u tħaddem magni

Ticagrelor m’għandu l-ebda effett jew ftit li xejn fuq il-ħila biex issuq u tħaddem magni. Matul il-kura b’ticagrelor, ġew irrapportati sturdament u konfużjoni. Għalhekk, il-pazjenti li jesperjenzaw dawn is-sintomi għandhom joqogħdu attenti meta jsuqu jew iħaddmu magni.

4.8	Effetti mhux mixtieqa

Sommarju tal-profil tas-sigurtà
Il-profil tas-sigurtà ta’ ticagrelor ġie evalwat f’żewġ provi kliniċi kbar ta’ fażi 3 (PLATO u PEGASUS) li kienu jinkludu iktar minn 39,000 pazjent (ara sezzjoni 5.1).

Fi PLATO, il-pazjenti fuq ticagrelor kellhom inċidenza ogħla ta’ twaqqif meta mqabbel ma dawk fuq clopidogrel minħabba avvenimenti avversi (7.4% vs. 5.4%). F’PEGASUS, il-pazjenti fuq ticagrelor kellhom inċidenza ta’ twaqqif ogħla minħabba avvenimenti avversi meta mqabbel ma’ terapija ASA waħedha (16.1% għal ticagrelor 60 mg b’ASA vs. 8.5% għal terapija ASA waħedha). L-iktar reazzjonijiet avversi rrapportati b’mod komuni f’pazjenti kkurati b’ticagrelor kienu fsada u dispnea (ara sezzjoni 4.4).

Lista tabulata reazzjonijiet avversi
Ir-reazzjonijiet avversi li ġejjin kienu identifikati wara studji jew ġew irrapportati wara l-esperjenza ta’ wara t-tqegħid fis-suq b’ticagrelor (Tabella 1). 

Ir-reazzjonijiet avversi elenkati mis-Sistema tal-Klassifika tal-Organi (SOC) ta’ MedDRA. Fi ħdan kull SOC, ir-reazzjonijiet avversi huma kklassifikati skont il-kategorija ta’ frekwenza u ppreżentati skont is-serjetà tagħhom. Il-kategoriji tal-frekwenza huma definiti skont il-konvenzjonijiet li ġejjin: Komuni ħafna (≥1/10), komuni (≥1/100 sa 1/10), mhux komuni (≥1/1,000 sa 1/100), rari (≥1/10,000 sa 1/1,000), rari ħafna (<1/10,000), mhux magħruf (ma jistax jiġi stmat mid-dejta disponibbli).

Tabella 1 – Reazzjonijiet avversi skont il-frekwenza u s-sistema tal-klassifika tal-organi (SOC)

	SOC
	Komuni ħafna

	Komuni

	Mhux Komuni

	Mhux magħruf

	Neoplażmi beninni, malinni u dawk mhux speċifikati (inklużi ċesti u polipi)
	
	
	Fsada tat-tumuria
	

	Disturbi tad-demm u tas-sistema limfatika 
	Fsada b’disturbi fid-demmb
	
	
	Purpura Tromboċitopenika Trombotikac

	Disturbi fis-sistema immuni 
	
	
	Sensittività eċċessiva inkluż anġjoedemac
	

	Disturbi fil-metaboliżmu u n-nutrizzjoni
	Iperuriċemijad
	Gotta/Artrite tal-Gotta
	
	

	Disturbi psikjatriċi
	
	
	Konfużjoni
	

	Disturbi fis-sistema nervuża 
	
	Sturdament,
Sinkope, Uġigħ ta’ ras
	Emorraġija mill-moħħm
	

	Disturbi fl-għajnejn 
	
	
	Emorraġija mill-għajnejne 
	

	Disturbi fil-widnejn u fis-sistema labirintika 
	
	Vertigo
	Emorraġija mill-widnejn
	

	Disturbi fil-qalb
	
	
	
	Bradiarritmija, imblokk AVc

	Disturbi vaskulari 
	
	Pressjoni baxxa
	
	

	Disturbi respiratorji, toraċiċi u medjastinali 
	Dispnea
	Fsada mis-sistema respiratorjaf

	
	

	Disturbi gastro-intestinali 
	
	Emorriġija gastrointestinalig, 
Dijarea, Dardir, Dispnea, Stitikezza 
	Emorraġija retroperitonali
	

	Disturbi fil-ġilda u fit-tessuti ta’ taħt il-ġilda 
	
	Fsada minn taħt il-ġilda jew mill-ġildah, Raxx, Ħakk
	
	

	Disturbi muskolu-skeletriċi u tat-tessuti konnettivi
	
	
	Fsada mill-muskolii

	

	Disturbi fil-kliewi u fis-sistema urinarja 
	
	Fsada mill-passaġġ tal-apparat tal-awrinaj
	
	

	Disturbi fis-sistema riproduttiva u fis-sider 
	
	
	Fsada mis-sistema riproduttivak
	

	Investigazzjonijiet
	
	Żieda fil-kreatinina fid-demmd
	
	

	Korriment, avvelenament u komplikazzjonijiet ta’ xi proċedura 
	
	Emorraġija wara operazzjoni, Fsada trawmatikal
	
	


a eż. fsada mill-kanċer tal-bużżieqa tal-awrin, kanċer tal-istonku, kanċer tal-kolon
b eż. tendenza ikbar li titbenġel, ematoma spontanja, dijateżi emorraġika
c Identifikati f’esperjenza ta’ wara t-tqegħid fis-suq
d Frekwenzi derivati minn osservazzjonijiet fil-laboratorju (Żidiet fl-uric acid sa >limitu ta’ fuq tan-normal mil-linja bażi taħt jew fi ħdan il-medda ta’ referenza. Żidiet fil-kreatinina ta’ >50% mil-linja bażi) u frekwenza ta’ rapporti ta’ avvenimenti avversi mhux ipproċessati.
e eż. fsada konġuntivali, mir-retina, mill-għajn
f eż. epistassi, emoptisi
g eż. fsada mill-ħanek, emorraġija rettali, emorraġija minn ulċera fl-istonku
h eż. ekkimożi, emorraġija mill-ġilda, petekkji
i eż. emartrożi, emorraġija fil-muskoli
j eż. ematurja, ċistite emorraġika
k eż. emorraġija mill-vaġina, ematospermja, emorraġija wara l-menopawża
l eż. kontużjoni, ematoma trawmatika, emorraġija trawmatika
m eż. Emorraġija intrakranjali relatata mal-proċedura, trawmatika jew  spontanja

Deskrizzjoni tar-reazzjonijiet avversi magħżula

Fsada
Sejbiet ta’ fsada fi PLATO
L-eżitu globali tar-rati ta’ fsada fl-istudju PLATO huma murija fit-Tabella 2.

Tabella 2 – Analiżi tal-avvenimenti ta’ fsada globali, stimi ta’ Kaplan‑Meier wara 12-il xahar (PLATO)

	
	Ticagrelor 90 mg darbtejn kujum
N=9235
	Clopidogrel N=9186
	

valur-p*

	PLATO Totali Maġġuri
	11.6
	11.2
	0.4336

	PLATO Maġġuri Fatali/Ta’ theddida għall-ħajja
	5.8
	5.8
	0.6988

	Mhux-CABG PLATO Maġġuri
	4.5
	3.8
	0.0264

	Mhux-Proċedurali PLATO Maġġuri
	3.1
	2.3
	0.0058

	PLATO Totali Maġġuri + Minuri 
	16.1
	14.6
	0.0084

	Mhux-Proċedurali PLATO Maġġuri + Minuri
	5.9
	4.3
	0.0001

	TIMI-definit Maġġuri
	7.9
	7.7
	0.5669

	TIMI-definit Maġġuri + Minuri
	11.4
	10.9
	0.3272


Definizzjonijiet tal-Kategorija ta’ Fsada:
Maġġuri Fatali/Fsada ta’ theddida għall-ħajja: Klinikament viżibbli bi tnaqqis ta’ >50 g/L tal-emoglobina jew ≥4 unitajiet ta’ ċelloli ħomor trasfużi; jew fatali; jew ġol-kranju; jew ġol-perikardju b’tamponaġġ kardijaku; jew b’xokk ipovolimiku jew pressjoni baxxa severa li teħtieġ pressors jew operazzjoni.
Maġġuri Oħrajn: Klinikament viżibbli bi tnaqqis ta’ 30-50 g/L tal-emoglobina jew trasfużjoni ta’ 2-3 unitajiet ta’ ċelloli ħomor; jew li jikkawża diżabbiltà sinifikanti.
Fsada Minuri: Teħtieġ intervent mediku biex titwaqqaf jew tikkura l-fsada.
Fsada TIMI Maġġuri: Klinikament viżibbli bi tnaqqis ta’ >50 g/L tal-emoglobina jew fsada ġol-kranju.
Fsada TIMI Minuri: Klinikament viżibbli bu tnaqqis ta’ 30-50 g/L tal-emoglobina.
*valur-p ikkalkolat mill-mudell ta’ perikli proporzjonali ta’ CoX b’grupp ta’ kura bħala l-varjabbli ta’ spjegazzjoni biss.

Ticagrelor u clopidogrel fl-istudju PLATO ma kellhomx rati differenti ta’ fsada Fatali Maġġuri/Ta’ theddida għall-ħajja, Fsada PLATO Maġġuri totali, fsada TIMI Maġġuri, jew fsada TIMI Minuri (Tabella 3). Madankollu, kien hemm iktar fsada PLATO Maġġuri + Minuri kkombinata ma’ ticagrelor meta mqabbel ma’ clopidogrel. Numru żgħir ta’ pazjenti fl-istudju PLATO kellhom fsadiet fatali: 20 (0.2%) għal ticagrelor u 23 (0.3%) għal clopidogrel (ara sezzjoni 4.4).

L-età, is-sess, il-piż, ir-razza, ir-reġjun ġeografiku, il-kundizzjonijiet konkomitanti, it-terapiji konkomitanti u l-passat mediku, inkluż attakk ta’ puplesija jew attakk iskemiku temporanju, kollha kemm huma ma setgħux ibassru la fsada globali u lanqas fsada Maġġuri PLATO mhux relatata mal-proċedura. Għalhekk, l-ebda grupp partikolari ma kien identifikat li jkollu riskju għal kwalunkwe tip ta’ fsada.

Fsada relatata mas-CABG: 
Fi PLATO, 42% tal-1584 pazjent (12% tal-koorti) li għamlu operazzjoni CABG kellhom Fsada PLATO Fatali Maġġuri/Ta’ theddida għall-ħajja bl-ebda differenza bejn iż-żewġ gruppi ta’ kura. Fsada fatali tas-CABG seħħet f’6 pazjenti f’kull grupp ta’ kura (ara sezzjoni 4.4).

Fsada mhux relatata mas-CABG u fsada mhux relatata mal-proċedura: 
Ticagrelor u clopidogrel ma kienux differenti fil-fsada mhux relatata mas-CABG PLATO – definita Fsada Maġġuri Fatali/Ta’ theddida għall-ħajja, iżda dik definita-PLATO Maġġuri Totali, TIMI Maġġuri, u TIMI Minuri + Minuri kienu iktar komuni b’ticagrelor. B’mod simili, meta tneħħi l-fsadiet kollha relatati mal-proċedura, kien hemm aktar fsada b’ticagrelor milli b’clopidogrel (Tabella 3). It-twaqqif tal-kura minħabba fsada mhux relatata mal-proċedura kienet aktar komuni għal ticagrelor (2.9%) milli għal clopidogrel (1.2%; p<0.001).

Fsada ġol-kranju: 	
Kien hemm iktar każijiet ta’ fsada ġol-kranju mhux minħabba l-proċedura b’ticagrelor (n=27 każ f’26 pazjent, 0.3%) milli b’clopidogrel (n=14-il każ ta’ fsada, 0.2%), li minnhom 11-il każ ta’ fsada b’ticagrelor u każ wieħed bi clopidogrel kienu fatali. Ma kienx hemm differenza fin-numru globali ta’ każijiet fatali ta’ fsada.

Sejbiet ta’ fsada f’PEGASUS 
L-eżiti globali ta’ avvenimenti ta’ fsada fl-istudju PEGASUS huma murija fit-Tabella 5.

Tabella 3 – Analiżi tal-avvenimenti globali ta’ fsada, stimi ta’ Kaplan‑Meier wara 36 xahar (PEGASUS)

	
	Ticagrelor 60 mg darbtejn kuljum + ASA
N=6958
	ASA waħdu
N=6996
	

	Punti ta’ Tmiem tas-Sigurtà
	KM%
	Proporzjon ta’ Periklu
(95% CI)
	KM%
	valur-p

	Kategoriji ta’ fsada TIMI-definiti

	TIMI    Maġġuri
	2.3
	2.32
(1.68, 3.21)
	1.1
	<0.0001

		Fatali
	0.3
	1.00
(0.44, 2.27)
	0.3
	1.0000

		ICH
	0.6
	1.33
(0.77, 2.31)
	0.5
	0.3130

		TIMI Maġġuri Ieħor
	1.6
	3.61
(2.31, 5.65)
	0.5
	<0.0001

	TIMI Maġġuri jew Minuri
	3.4
	2.54
(1.93, 3.35)
	1.4
	<0.0001

	TIMI Maġġuri jew Minuri jew li jeħtieġ attenzjoni medika
	16.6
	2.64
(2.35, 2.97)
	7.0
	<0.0001

	Kategoriji ta’ PLATO-definiti

	PLATO Maġġuri
	3.5
	2.57
(1.95, 3.37)
	1.4
	<0.0001

		 Fatali/Ta’ theddida għall-ħajja
	2.4
	2.38
(1.73, 3.26)
	1.1
	<0.0001

		PLATO Maġġuri Ieħor 
	1.1
	3.37
(1.95, 5.83)
	0.3
	<0.0001

	PLATO Maġġuri jew Minuri
	15.2
	2.71
(2.40, 3.08)
	6.2
	<0.0001


Definizzjonijiet tal-kategoriji ta’ fsada:
TIMI Maġġuri: Fsada fatali, JEW kwalunkwe fsada ġol-kranju, JEW sinjali klinikament evidenti ta’ emorraġija assoċjata ma’ tnaqqis fl-emoglobina (Hgb) ta’ ≥50 g/L, jew meta l-Hgb mhijiex disponibbli, tnaqqis fl-ematokrit (Hct) ta’ 15%.
Fatali: Avveniment ta’ fsada li jwassal direttament għal mewt fi żmien 7 ijiem.
ICH:. Emorraġija ġol-kranju.
TIMI Maġġuri Ieħor: Fsada TIMI mhux ICH Maġġuri mhux fatali.
TIMI Minuri: Klinikament Evidenti b’tnaqqis ta’ 30‑50 g/L fl-emoglobina.
TIMI Li Jeħtieġ attenzjoni medika: Li jeħtieġ intervent, JEW li jwassal għal rikoveru l-isptar, JEW li jwassal għal evalwazzjoni.
PLATO Maġġuri Fatali/ta’ theddida għall-ħajja: Fsada fatali, JEW kwalunkwe fsada ġol-moħħ, ġol-perikardju b’tamponaġġ kardijaku, JEW b’xokk ipovolemiku jew pressjoni baxxa severa li teħtieġ pressors/inotropi jew kirurġija JEW klinikament evidenti b’tnaqqis ta’ >50 g/L fl-emoglobina jew ≥4 unitajiet ta’ ċelloli ħomor trasfużi.
PLATO Maġġuri Ieħor: B’diżattivazzjoni sinifikanti, JEW klinikament evidenti b’tnaqqis ta’ 30‑50 g/L fl-emoglobina, JEW 2‑3 unitajiet ta’ ċelloli ħomor trasfużi.
PLATO Minuri: Jeħtieġ intervent mediku biex titwaqqaf jew tiġi kkurata l-fsada.

F’PEGASUS, fsada TIMI Maġġuri għal ticagrelor 60 mg darbtejn kuljum kienet ogħla għal ASA waħdu. Ma kien osservat l-ebda riskju ikbar ta’ fsada għal fsada fatali u kienet osservata biss żieda żgħira f’emorraġiji ġol-kranju, meta mqabbel ma’ terapija b’ASA waħdu. Kien hemm ftit avvenimenti ta’ fsada fatali fl-istudju, 11 (0.3%) għal ticagrelor 60 mg u 12 (0.3%) għal terapija b’ASA waħdu. Ir-riskju ikbar osservat ta’ fsada TIMI Maġġuri b’ticagrelor 60 mg kien prinċipalment minħabba frekwenza ogħla ta’ episodji ta’ fsada TIMI Oħrajn Maġġuri mmexxija minn avvenimenti fl-SOC gastrointestinali.

Mudelli ta’ fsada ikbar simili għal TIMI Maġġuri kienu osservati għall-kategoriji ta’ fsada TIMI Maġġuri jew Minuri u PLATO Maġġuri u PLATO Maġġuri jew Minuri (ara Tabella 3). It-twaqqif ta’ kura minħabba fsada kien iktar komuni b’ticagrelor 60 mg meta mqabbel ma’ terapija ASA waħedha (6.2% u 1.5%, rispettivament). Il-maġġoranza ta’ dawn l-episodji ta’ fsada kienu inqas severi (ikklassifikati bħala TIMI Li jeħtieġ attenzjoni medika), eż. epistassi, tbenġil u ematomi.

Il-profil ta’ fsada ta’ ticagrelor 60 mg kien konsistenti f’diversi sottogruppi ddefiniti minn qabel (eż. skont l-età, is-sess, il-piż, ir-razza, ir-reġjun ġeografiku, il-kundizzjonijiet konkomitanti, it-terapija konkomitanti u l-passat mediku) għal avvenimenti ta’ fsada TIMI Maġġuri, TIMI Maġġuri jew Minuri u PLATO Maġġuri.

Fsada ġol-kranju: 
Kienu rrapportati ICHs spontanji b’rati simili għal ticagrelor 60 mg u terapija ASA waħedha (n=13, 0.2% fiż-żewġ gruppi ta’ kura). ICHs trawmatiċi u proċedurali wrew żieda minuri b’kura ta’ ticagrelor 60 mg, (n=15, 0.2%) meta mqabbel ma’ terapija ASA waħedha (n=10, 0.1%). Kien hemm 6 ICHs fatali b’ticagrelor 60 mg u 5 ICHs fatali b’terapija ASA waħedha. L-inċidenza ta’ fsada ġol-kranju kienet baxxa fiż-żewġ gruppi ta’ kura minħabba l-fatturi ta’ komorbożità u ta’ riskju CV sinifikanti.

Dispnea
Dispnea, sensazzjoni ta’ qtugħ ta’ nifs, hija rrapportata minn pazjenti kkurati bi ticagrelor. Fi PLATO, episodji avversi (adverse events, AE) ta’ dispnea (dispnea, dispnea f’serħan, dispnea waqt eżerċizzju, dispnea parossimali notturna u dispnea notturna), meta kkombinati, ġew irrapportati minn 13.8% tal-pazjenti kkurati b’ticagrelor u minn 7.8% tal-pazjenti kkurati bi clopidogrel. Fi 2.2% tal-pazjenti li kienu qed jieħdu ticagrelor u minn 0.6% li kienu qed jieħdu clopidogrel l-investigaturi qiesu li dispnea kawżalment relatata mal-kura fl-istudju PLATO u xi ftit kienu serji (0.14% ticagrelor; 0.02% clopidogrel), (ara sezzjoni 4.4). Ħafna mis-sintomi rrapportati ta’ dispnea kienu ħfief għal moderati fl-intensità tagħhom, u ħafna minnhom ġew irrapportati bħala episodji waħdieni kmieni wara l-bidu tal-kura.

Meta mqabbla ma’ clopidogrel, pazjenti b’ażżma/COPD ikkurati b’ticagrelor jista’ jkollhom riskju miżjud ta’ li jesperjenzaw dispnea mhux serja (3.29% ticagrelor kontra 0.53% clopidogrel) u dispnea serja (0.38% ticagrelor kontra 0.00% clopidogrel). F’termini assoluti, dan ir-riskju kien ogħla milli fil-popolazzjoni ġenerali ta’ PLATO. Tricagrelor għandu jintuża b’kawtela f’pazjenti bi storja ta’ ażżma u/jew COPD (ara sezzjoni 4.4).

Madwar 30% tal-episodji għaddew wara 7 ijiem. PLATO inkluda pazjenti b’kollass konġestiv tal-qalb tal-linja bażi, COPD jew ażżma; dawn il-pazjenti, u l-anzjani, kienu aktar probabbli li jirrapportaw dispnea . Għal ticagrelor, 0.9% tal-pazjenti waqfu l-mediċina ta’ studju minħabba dispnea meta mqabbel ma’ 0.1% li kienu qed jieħdu clopidogrel. L-inċidenza ogħla ta’ dispnea bi ticagrelor mhijiex assoċjata ma’ mard tal-qalb jew tal-pulmun ġdid jew aggravar tiegħu (ara sezzjoni 4.4). Ticagrelor ma jaffettwax testijiet tal-funzjoni pulmonari 

F’PEGASUS, kienet irrapportata dispnea f’14.2% tal-pazjenti li kienu qegħdin jieħdu ticagrelor 60 mg darbtejn kuljum u f’5.5% tal-pazjenti li kienu qegħdin jieħdu ASA waħdu. Bħal fi PLATO, il-biċċa l-kbira tad-dispnea kienet ta’ intensità ħafifa sa moderata (ara sezzjoni 4.4). Pazjenti li rrapportaw dispnea kellhom it-tendenza li kienu ikbar fl-età u aktar spiss kellhom dispnea, COPD jew ażżma fil-linja bażi.

Investigazzjonijiet
Żidiet fil-livelli ta’ uric acid: Fi PLATO, l-uric acid fis-serum żdiedet għal aktar mil-limitu ta’ fuq tan-normal fi 22% tal-pazjenti li kienu qed jirċievu ticagrelor imqabbla ma’ 13% tal-pazjenti li kienu qed jirċievu clopidogrel. In-numri korrispondenti f’PEGASUS kienu ta’ 9.1%, 8.8% u 5.5% għal ticagrelor 90 mg, 60 mg u plaċebo, rispettivament. Il-medja ta’ uric acid fis-serum żdied b’madwar 15% b’ticagrelor meta mqabbla ma’ madwar 7.5% bi clopidogrel u wara li l-kura twaqqfet, naqset għal madwar 7% fuq ticagrelor iżda ma deherx tnaqqis għal clopidogrel. F’PEGASUS, kienet instabet żieda riversibbli fil-livelli medji ta’ uric acid ta’ 6.3% u 5.6% għal ticagrelor 90 mg u 60 mg, rispettivment, meta mqabbel ma’ tnaqqis ta’ 1.5% fil-grupp ta’ plaċebo. F’PLATO, il-frekwenza ta’ artrite bil-gotta, kienet ta’ 0.2% għal ticagrelor vs. 0.1% għal clopidogrel. In-numri korrispondenti għal gotta/artrite bil-gotta f’PEGASUS kienu ta’ 1.6%, 1.5% u 1.1% għal ticagrelor 90 mg, 60 mg u plaċebo, rispettivament.

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Ticagrelor huwa tollerat sew f’dożi waħidhom sa’ 900 mg. Tossiċità gastro-intestinali illimitat id-doża fi studju wieħed fejn doża waħda kienet miżjuda. Reazzjonijiet avversi oħra li kellhom sinifikat kliniku li jistgħu jseħħu b’doża eċċessiva jinkludu dispnea u pawżi ventrikulari (ara sezzjoni 4.8).

F’każ ta’ doża eċċessiva, jistgħu jseħħu r-reazzjonijiet avversi ta’ hawn fuq u għandu jiġi kkunsidrat monitoraġġ bl-ECG.

S’issa m’hemmx antidotu li hu magħruf li jreġġa’ lura l-effetti ta’ ticagrelor, u ticagrelor ma jistax jitneħħa bid-dijaliżi (ara sezzjoni 5.2). Il-kura għal doża eċċessiva għandha ssegwi il-prattika medika standard. L-effett ta’ doża eċċessiva ta’ ticagrelor huwa mistenni li jkun riskju fit-tul ta’ fsada assoċjata mal-inibizzjoni tal-plejtlets. It-trasfużjoni tal-plejtlets hija improbabbli li tkun ta’ benefiċċju kliniku f’pazjenti bi fsada (ara sezzjoni 4.4). Jekk isseħħ fsada, għandhom jittieħdu miżuri xierqa oħrajn.


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: inibituri tat- tagħqid tal-plejtlits jeskludi heparin, Kodiċi ATC: B01AC24 

Mekkaniżmu ta’ azzjoni
Brilique fih ticagrelor, li hu membru ta’ klassi kimika cyclopentyltriazolopyrimidines (CPTP), li hu antagonist tar-riċettur P2Y12 orali, li jaġixxi direttament, selettiv u li jeħel b’mod riversibbli li jipprevjeni l-attivazzjoni u l-aggregazzjoni ta’ plejtlits dipendenti fuq P2Y12 medjati b’ADP. Ticagrelor ma jimpedixxix it-twaħħil ta’ ADP iżda meta mwaħħal mar-riċettur P2Y12 huwa jimpedixxi transduzzjoni tas-sinjal, indotta minn ADP. Minħabba li plejtlits jipparteċipaw fil-bidu u/jew fl-evoluzzjoni ta’ kumplikazzjonijiet trombotiċi ta’ marda aterosklerotika, l-inibizzjoni tal-funzjoni tal-plejtlits intweriet li tnaqqas ir-riskju ta’ episodji CV bħal mewt, MI jew puplesija.

Ticagrelor iżid ukoll il-livelli ta’ adenosine endoġenużi lokali billi jinibixxi t-trasportatur nukleoside ekwilibrattiv -1 (ENT-1).

Ticagrelor ġie ddokumentat li jżid l-effetti li ġejjin, indotti minn adenosine f’individwi b’saħħithom u f’pazjenti b’ACS: vażodilazzjoni (imkejla b’żidiet fil-flussi tad-demm koronarji f’voluntiera b’saħħithom u f’pazjenti b’ACS; uġigħ ta’ ras), inibizzjoni tal-funzjoni tal-plejtlits (f’demm sħiħ uman in vitro) u dispnea. Madankollu, rabta bejn iż-żidiet osservati f’eżiti ta’ adenosine u dawk kliniċi (eż. morbidità-mortalità) ma ħarġitx b’mod ċar.

Effetti farmakodinamiċi
Bidu tal-azzjoni
F’pazjenti fuq mard tal-qalb stabbli (CAD – Coronary Artery Disease) fuq ASA, ticagrelor wera li jibda jkollu effett farmakoloġiku malajr hekk kif indikat mill-medja tal-aggregazzjoni tal-inibizzjoni tal-plejtlets (IPA – inhibition of platelet aggregation) għal ticagrelor wara 0.5 sigħat wara doża tal-bidu ta’ 180 mg ta’ madwar 41%, bl-ogħla effett IPA ta’ 89% minn 2‑4 sigħat wara d-doża u miżmuma bejn 2‑8 sigħat. 90% tal-pazjenti kellhom estent IPA finali ta’ >70% wara sagħtejn mid-doża.

Tmiem tal-azzjoni
Jekk proċedura CABG hija ppjanata, riskju ta’ fsada b’ticagrelor hu akbar meta mqabbel ma clopidogrel meta jiġi mwaqqaf anqas minn 96 siegħa qabel il-proċedura.

Dejta dwar il-qlib
Meta jsir qlib minn clopidogrel 75 mg għal ticagrelor 90 mg darbtejn kuljum ikun hemm żieda fl-IPA assolut ta’ 26.4% u meta jsir qlib minn ticagrelor għal clopidogrel ikun hemm tnaqqis fl-IPA assolut ta’ 24.5%. Il-pazjenti jistgħu jinqalbu minn clopidogrel għal ticagrelor mingħajr ebda interruzzjoni fl-effett kontra l-plejtlets (ara sezzjoni 4.2).

Effikaċja klinika u sigurtà
L-evidenza klinika għall-effikaċja u s-sigurtà ta’ ticagrelor hija derivata minn żewġ provi ta’ fażi 3:

· L-istudju PLATO [PLATelet Inhibition and Patient Outcomes], paragun ta’ ticagrelor ma’ clopidogrel, li t-tnejn ingħataw flimkien ma’ ASA u terapija standard oħra.
· L-istudju PEGASUS TIMI‑54 [PrEvention with TicaGrelor of SecondAry Thrombotic Events in High‑RiSk AcUte Coronary Syndrome Patients], paragun ta’ ticagrelor flimkien ma’ terapija ASA ma’ ASA waħedha.

Studju PLATO (Sindromi Koronarji Akuti)

L-istudju PLATO kien jinkludi 18,624 pazjent li ppreżentaw rwieħhom fi żmien 24 siegħa minn meta kellhom l-ewwel sintomi tal-anġina mhux stabbli (UA), infart mijokardijaku mingħajr żieda fl-ST (NSTEMI) jew infart mijokardijaku b’żieda fl-ST (STEMI), u l-ewwel ingħataw kura medika, jew permezz ta’ intervent perkutanju fil-koronarji (PCI), jew permezz ta’ CABG.

Effikaċja klinika
Flimkien ma’ ASA meħud kuljum, ticagrelor 90 mg darbtejn kuljum wera superjorità għal 75mg clopidogrel kuljum biex jevita l-punt ta’ tmiem kompost ta’ mewt CV, MI jew attakk ta’ puplesija, bid-differenza xprunata minn mewta CV u MI. Il-pazjenti irċievew doża tal-bidu ta’ 300 mg clopidogrel (600 mg setgħu jingħataw jekk kellhom PCI) jew 180 mg ticagrelor.

Ir-riżultat deher kmieni (tnaqqis assolut tar-riskju [ARR] 0.6% u tnaqqis tar-riskju relattiv [RRR] ta’ 12% mat-30 jum), b’effett ta’ kura kontinwu tul il-perijodu kollu ta’ 12‑il xahar, li wassal għal ARR ta’ 1.9% kull sena u RRR ta’ 16%. Dan juri li hu xieraq biex jikkura pazjenti b’ticagrelor 90 mg darbtejn kuljum għal mhux aktar minn 12‑il xahar (ara sezzjoni 4.2). Meta 54 pazjent ACS jiġu ikkurati b’ticagrelor minflok bi clopidogrel jiġi evitat każ aterotrombotiku 1; meta jiġu ikkurati 91 tiġi evitata mewta 1 b’CV (ara Figura 1 u Tabella 4).

L-effett tal-kura ta’ ticagrelor fuq clopidogrel jidher konsistenti fuq ħafna sottogruppi, inkluż piż; sess; passat mediku ta’ dijabete mellitus, attakk iskemiku temporanju jew attakk ta’ puplesija mhux emorraġiku, jew rivaskularizzazzjoni; terapiji oħrajn li jinkludu l-eparini, inibituri ta’ GpIIb/IIIa u inibituri tal-pompi tal-protoni (ara sezzjoni 4.5); dijanjosi tal-aħħar każ fl-indiċi (STEMI, NSTEMI jew UA); u l-mezz ta’ kura li kien intiż meta saret ir-randomisation (invażiva jew medika).

Interazzjoni tal-kura ta’ sinifikat dgħajjef deher skont ir-reġjun fejn il-proporzjon tar-riskju (HR – Hazard Ratio) għall-mira ewlenija jaqleb favur ticagrelor fil-bqija tad-dinja iżda jmur favur clopidogrel fl-Amerika ta’ Fuq, li kienet tirrappreżenta madwar 10% tal-popolazzjoni kollha studjata (valur-p tal-interazzjoni=0.045). 
Analiżi esploratorja ssuġġeriet possibilità ta’ assoċjazzjoni ma’ doża ta’ ASA tant li tnaqqis fl-effikaċja kien osservat b’ticagrelor ma’ żidiet fid-dożi ta’ ASA. Dożi kroniċi ta’ ASA kuljum li jmorru ma’ ticagrelor għandhom ikunu 75-150 mg (ara sezzjoni 4.2 u 4.4)

Figura 1 turi l-istima tar-riskju li jseħħ mal-ewwel darba li jiġri kullkaż fil-fini tal-effikaċja komposita.

Figura 1 – Analiżi tal-punt ta’ tmiem kompost primarju ta’ mewt CV, MI u puplesija (PLATO)
[image: ]

Ticagrelor naqqas l-okkorrenza tal-punt ta’ tmiem kompost primarju meta mqabbel ma’ clopidogrel kemm fil-popolazzjoni UA/NSTEMI kif ukoll STEMI (Tabella 4).Għalhekk, Brilique 90 mg darbtejn kuljum flimkien ma’ ASA f’doża baxxa jista’ jintuża f’pazjenti b’ACS (anġina mhux stabbli, infart mijokardijaku b’elevazzjoni mhux tal-ST [NSTEMI] jew Infart Mijokardijaku b’elevazzjoni tal-ST [STEMI]); inklużi pazjenti li jkunu mmaniġġjati b’mod mediku, u dawk li huma mmaniġġjati b’intervent koronarju perkutaneju (PCI – Percutaneous Coronary Intervention) jew bi grafting ta’ by-pass b’trapjant tal-arterja koronarja (CABG – Coronary artery by-pass grafting).


Tabella 4 – Analiżi tal-punti ta’ tmiem primarji u sekondarji PLATO
	
	Ticagrelor 90 mg darbtejn kuljum
(% tal-pazjenti b’każ)
N=9333
	Clopidogrel 75 mg darba kuljum (% tal-pazjenti b’każ)
N=9291
	

ARRa
(%/yr)
	

RRRa (%)
(95% CI)
	


valur-p

	Mewt CV, MI (eskluż MI silenzjuż) jew attakk ta’ puplesija
	
9.3
	
10.9
	
1.9
	
16 ( 8, 23)
	
0.0003

	Intent invażiv
	8.5
	10.0
	1.7
	16 ( 6, 25)
	0.0025

	Intent mediku
	11.3
	13.2
	2.3
	15 (0.3, 27)
	0.0444d

	Mewt CV
	3.8
	4.8
	1.1
	21 ( 9, 31)
	0.0013

	MI (eskluż MI silenzjuż)b
	5.4
	6.4
	1.1
	16 ( 5, 25)
	0.0045

	Attakk ta’ puplesija
	1.3
	1.1
	‑0.2
	-17 (‑52, 9)
	0.2249

	Mewt bil-kawżi kollha, MI (eskluż MI silenzjuż) jew attakk ta’ puplesija
	

9.7
	

11.5
	

2.1
	

16 ( 8, 23)
	

0.0001

	Mewt CV, MI totali, attakk ta’ puplesija, SRI, RI, TIA jew ATEc oħra
	

13.8
	

15.7
	

2.1
	

12 ( 5, 19)
	

0.0006

	Mewt bil-kawżi kollha
	
4.3
	
5.4
	
1.4
	
22 (11, 31)
	
0.0003d

	Trombożi ta’ stent definit
	
1.2
	
1.7
	
0.6
	
32 ( 8, 49)
	
0.0123d


a ARR = tnaqqis assolut tar-riskju; RRR = tnaqqis relattiv tar-riskju = (1-Proporzjon tal-periklu) x 100%. RRR negattiv jindika żieda tar-riskju relattiv.
b Bl-esklużjoni ta’ MI.
c SRI = iskemija rikurrenti serja; RI = iskemija rikurrenti; TIA = attakk iskemiku temporanju; ATE = każ trombotiku tal-arterja. MI totali jinkludi MI silenzjuż, bid-data tal-każ imniżżla bħala d-data meta kien skopert.
d Valur ta’ sinifikat nominali; l-oħrajn kollha huma statistikament sinifikanti b’testijiet ta’ ġerarkija pre-definita.

Fergħa tal-istudju ġenetiku PLATO
L-għarfien tas-sekwenzi tal-ġeni ta’ CYP2C19 u ABCB1 ta’ 10,285 pazjent fi PLATO wera li hemm rabta bejn il-gruppi ta’ ġenotipi mar-riżultati PLATO. Is-superjorità ta’ ticagrelor fuq clopidogrel biex inaqqas każijiet ta’ CV maġġuri ma kienetx effettwata b’mod sinifikanti bis-CYP2C19 tal-pazjenti jew ġenotip ABCB1. B’mod simili għall-istudju globali PLATO, Fsada Maġġuri tal-PLATO totali ma kienetx differenti bejn ticagrelor u clopidogrel, irrispettivament jekk il-ġenotip kienx CYP2C19 jew ABCB1. Fsada Maġġuri fi PLATO mhux tas-CABG żdiedet b’ticagrelor meta mqabbla ma’ clopidogrel f’pazjenti li kellhom telf tal-funzjoni tal-alleli, iżda simili għal clopidogrel f’pazjenti li ma kellhomx telf tal-funzjoni ta’ allela.

Kompost tal-Effikaċja u s-Sigurtà Kombinati
Kompost kombinat tal-effikaċja u s-sigurtà (Mewt CV, MI, attakk ta’ puplesija jew fsada ‘Totali Maġġuri’ hekk kif definita fi PLATO) jindika li l-benefiċċju tal-effikaċja ta’ ticagrelor meta mqabbel ma’ clopidogrel mhuwiex imxekkel mil-każijiet ta’ fsada maġġuri (ARR 1.4%, RRR 8%, HR 0.92; p=0.0257) fit-12‑il xahar wara l-ACS.

Sigurtà klinika

Fergħa tal-istudju Holter:
Sabiex jiġu studjati l-pawżi ventrikolari u episodji arritmijaċi oħrajn li seħħew waqt PLATO, l-investigaturi għamlu monitoraġġ Holter sabiex jiġu studjati sottogrupp ta’ madwar 3000 pazjent, li minnhom madwar 2000 kellhom qari kemm fil-fażi akuta tal-ACS tagħhom kif ukoll wara xahar. Il-varjant ewlieni ta’ interess kien li seħħew pawżi ventrikolari ta’ ≥3 sekondi. Kien hemm iktar pazjenti li kellhom pawżi ventrikolari b’ticagrelor (6.0%) milli bi clopidogrel (3.5%) fil-fażi akuta; u 2.2% u 1.6%, rispettivament, wara xahar (ara sezzjoni 4.4). Iż-żieda fil-pawżi ventrikulari fil-fażi akuta ta’ ACS kienu iktar qawwija f’pazjenti fuq ticagrelor li fil-passat kellhom CHF (9.2% kontra 5.4% tal-pazjenti li ma kellhomx CHF fil-passat; għall-pazjenti fuq clopidogrel, 4.0% f’dawk bil-kontra 3.6% f’dawk mingħajr passat ta’ CHF). Dan l-iżbilanċ ma seħħx fl-ewwel xahar: 2.0% kontra 2.1% għall-pazjenti fuq ticagrelor għal dawk li fil-passat kellhom u għal dawk li ma kellhomx CHF, rispettivament; u 3.8% kontra 1.4% bi clopidogrel. Ma kienx hemm konsegwenzi kliniċi avversi assoċjati ma’ dan l-iżbilanċ (inklużi t-tqegħid ta’ pacemakers) f’din il-popolazzjoni ta’ pazjenti.

Studju PEGASUS (Storja ta’ Infart Mijokardijaku)

L-istudju PEGASUS TIMI‑54 kien studju multiċentriku internazzjonali, ta’ grupp parallel, ikkontrollat bi plaċebo, double-blind, randomizzat, immexxi mill-avvenimenti ta’ 21,162 pazjent biex tiġi vvalutata l-prevenzjoni ta’ avvenimenti ateretrombotiċi b’ticagrelor mogħti f’2 dożi (jew 90 mg darbtejn kuljum jew 60 mg darbtejn kuljum) flimkien ma’ ASA f’doża baxxa (75‑150 mg), meta mqabbel ma’ terapija ASA waħedha f’pazjenti bi storja ta’ MI u fatturi ta’ riskju addizzjonali għal aterotrombożi.

Il-pazjenti kienu eliġibbli biex jieħdu sehem jekk kellhom 50 sena jew iktar, bi storja ta’ MI (sena sa 3 sena qabel ir-randomizzazzjoni), u kellhom tal-inqas wieħed mill-fatturi ta’ riskju li ġejjin għal aterotrombożi: li għandhom ≥65 sena, dijabete mellitus li teħtieġ medikazzjoni, MI preċedenti ieħor, evidenza ta’ CAD f’ħafna vini, jew disfunzjoni tal-kliewi kronika mhux fi stadju finali. 

Il-pazjenti kienu ineliġibbli jekk kien ippjanat li jintuża antagonist tar-riċettur ta’ P2Y12, dipyridamole, cilostazol, jew terapija b’antikoagulanti matul il-perjodu ta’ studju; jekk kellhom disturb ta’ fsada jew li fil-passat kellhom puplesija iskemika jew fsada ġol-kranju, tumur fis-sistema nervuża ċentrali jew anormalità vaskulari ġol-kranju; jekk kellhom fsada gastrointestinali matul is-6 xhur preċedenti jew operazzjoni maġġuri matul it-30 jum preċedenti.

Effikaċja klinika

Figura 2 – Analiżi tal-punt ta’ tmiem kompost kliniku primarju ta’ mewt CV, MI u puplesija (PEGASUS)

Tabella 5 – Analiżi tal-punti ta’ tmiem primarji u sekondarji tal-effikaċja (PEGASUS)

	
	Ticagrelor 60 mg darbtejn kuljum +ASA
N = 7045
	ASA waħdu
N = 7067
	valur-p

	Karatteristika
	Pazjenti b’avvenimenti
	KM %
	HR
(95% CI)
	Pazjenti b’avvenimenti
	KM %
	

	Punt ta’ tmiem primarju

	Kompost ta’ Mewt CV/MI/Puplesija
	487 (6.9%)
	7.8%
	0.84 
(0.74, 0.95)
	578 (8.2%)
	9.0%
	0.0043 (s)

	Mewt CV
	174 (2.5%)
	2.9%
	0.83 
(0.68, 1.01)
	210 (3.0%)
	3.4%
	0.0676

	MI
	285 (4.0%)
	4.5%
	0.84 
(0.72, 0.98)
	338 (4.8%)
	5.2%
	0.0314

	Puplesija
	91 (1.3%)
	1.5%
	0.75 
(0.57, 0.98)
	122 (1.7%)
	1.9%
	0.0337

	Punt ta’ tmiem sekondarju

	Mewt CV
	174 (2.5%)
	2.9%
	0.83 
(0.68, 1.01)
	210 (3.0%)
	3.4%
	‑

	Mortalità minn kwalunkwe kawża
	289 (4.1%)
	4.7%
	0.89
(0.76, 1.04)
	326 (4.6%)
	5.2%
	‑


Il-proporzjon tar-riskju u l-valuri-p huma kkalkolati b’mod separat għal ticagrelor vs. terapija ASA waħedha minn mudell ta’ periklu proporzjonali ta’ Cox bil-grupp ta’ kura bħala l-unika varjabbli ta’ spjegazzjoni.
Perċentwal KM ikkalkolat wara 36 xahar.
Nota: in-numru tal-ewwel avvenimenti għall-komponenti mewt CV, MI u puplesija huma n-numru attwali tal-ewwel avvenimenti għal kull komponent u ma jagħmlux parti min-numru ta’ avvenimenti fil-punt ta’ tmiem kompost.
(s) Tindika sinifikat statistiku.
CI (Confidence Interval)  = Intervall ta’ kunfidenza; CV = Kardjovaskulari; HR = Proporzjon tar-riskju; KM = Kaplan‑Meier; MI = Infart mijokardijaku; N = Numru ta’ pazjenti.

Kemm ir-reġim ta’ 60 mg darbtejn kuljum kif ukoll dak ta’ 90 mg darbtejn kuljum ta’ ticagrelor flimkien ma’ ASA kienu superjuri għal ASA waħdu fil-prevenzjoni ta’ avvenimenti aterotrombotiċi (punt ta’ tmiem kompost: mewt CV, MI u puplesija), b’effett ta’ kura konsistenti matul il-perjodu ta’ studju kollu, li jirriżulta f’16% RRR u 1.27% ARR għal ticagrelor 60 mg u 15% RRR u 1.19% ARR għal ticagrelor 90 mg.

Għalkemm il-profili ta’ effikaċja ta’ 90 mg u 60 mg kienu simili, hemm evidenza li d-doża iktar baxxa kellha tollerabbiltà u profil tas-sigurtà aħjar fir-rigward tar-riskju ta’ fsada u dispnea. Għalhekk, Brilique 60 mg biss mogħti darbtejn kuljum ma’ ASA huwa rrakkomandat għall-prevenzjoni ta’ avvenimenti aterotrombotiċi (mewt CV, MI u puplesija) f’pazjenti li fil-passat kellhom MI u riskju għoli li jiżviluppaw avveniment aterotrombotiku.

Fir-rigward tal-ASA waħdu, ticagrelor 60 mg darbtejn kuljum naqqas b’mod sinifikanti l-punt ta’ tmiem kompost primarju ta’ mewt CV, MI u puplesija. Kull wieħed mill-komponenti kkontribwixxa għat-tnaqqis fil-punt ta’ tmiem primarju (mewt CV 17% RRR, MI 16% RRR u puplesija 25% RRR). 

L-RRR għall-punt ta’ tmiem kompost minn 1 sa 360 jum (17% RRR) u minn 361 jum ’il quddiem (16% RRR) kien simili. Hemm dejta limitata dwar l-effikaċja u s-sigurtà ta’ ticagrelor wara li jinqabżu t-3 snin ta’ kura estiża.

Jekk id-79 pazjent jiġu kkurati għal sa 36 xahar b’ticagrelor 60 mg darbtejn kuljum flimkien ma’ ASA minflok terapija ASA waħedha, jipprevjeni avveniment ta’ punt ta’ tmiem kompost primarju wieħed.

Ma kien hemm ebda evidenza ta’ benefiċċju (ebda tnaqqis fil-punt ta’ tmiem kompost primarju ta’ mewta kardjovaskulari, infart mijokardijaku u puplesija, iżda żieda fi fsada maġġuri) meta ticagrelor 60 mg darbtejn kuljum ġie introdott f’pazjenti stabbli klinikament > sentejn mill-infart mijakardijaku, jew aktar minn sena wara t-twaqqif ra’ kura b’inibitur riċettur ta’ ADP preċedenti (ara sezzjoni 4.2).

Sigurtà klinika
Ir-rata ta’ waqfien bi ticagrelor 60 mg minħabba fsada u dispnea kienet ogħla f’pazjenti >75 sena (42%) milli f’pazjenti iżgħar (medda: 23‑31%), b’differenza meta mqabbla ma’ plaċebo ikbar minn 10% (42% vs. 29%) f’pazjenti >75 sena.

Popolazzjoni pedjatrika
Fi studju randomizzat, double-blind, ta’ grupp parallel ta’ Fażi III (HESTIA 3), 193 pazjent pedjatriku (etajiet ta’ sentejn sa inqas minn 18-il sena) bil-marda ta’ sickle cell ġew randomizzati biex jirċievu jew plaċebo jew ticagrelor f’dożi ta’ 15 mg sa 45 mg darbtejn kuljum skont il-piż tal-ġisem. Ticagrelor irriżulta f’inibizzjoni medjana tal-plejtlits ta’ 35 % qabel id-doża u 56 % sagħtejn wara d-doża fi stat fiss.

Meta mqabbel mal-plaċebo, ma kienx hemm benefiċċju tat-trattament ta’ ticagrelor fuq ir-rata ta’ kriżijiet venokklużivi.

L-Aġenzija Ewropeja għall-Mediċini irrinunzjat għall-obbligu li jiġu ppreżentati r-riżultati tal-istudji bi Brilique f’kull sett tal-popolazzjoni pedjatrika f’sindromi akuti koronarji (ACS) u bi storja ta’ infart mijokardijaku (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Ticagrelor għandu farmakokinetika linejari u l-esponiment għal ticagrelor u l-metabolit attiv tiegħu (AR-C124910XX) huma bejn wieħed u ieħor proporzjonali mad-doża sa 1260 mg.

Assorbiment
L-assorbiment ta’ ticagrelor huwa mgħaġġel b’tmax medjan ta’ madwar 1.5 sigħat. Il-formazzjoni tal-metabolit ewlieni fiċ-ċirkolazzjoni AR-C124910XX (attiv ukoll) minn ticagrelor huwa mgħaġġel b’tmax medjan ta’ madwar 2.5 sigħat. Wara doża orali waħda ta’ ticagrelor 90 mg f’kundizzjoni ta’ sawm f’individwi b’saħħithom, Cmax tkun 529 ng/ml u l-AUC tkun 3451 ng*h/ml. Il-proporzjon tal-metaboliti minn fejn ikunu ġejjin huma 0.28 għal Cmax u 0.42 għall-AUC. Il-farmakokinetika ta’ ticagrelor u AR‑C124910XX f’pazjenti bi storja ta’ MI kienu ġeneralment simili għal dawk tal-popolazzjoni ACS. Abbażi ta’ analiżi farmakokinetika tal-popolazzjoni tal-istudju PEGASUS, is-Cmax medjan ta’ ticagrelor kien 391 ng/ml u l-AUC medjan kien 3801 ng*h/ml fi stat fiss għal ticagrelor 60 mg. Għal ticagrelor 90 mg is-Cmax kien 627 ng/ml u l-AUC kien 6255 ng*h/ml fi stat fiss.

Il-bijodisponibilità medja assoluta ta’ ticagrelor kienet stmata 36%. Meta ittieħdet ikla b’kontenut għoli ta’ xaħam kien hemm żieda ta’ 21% fl-AUC ta’ ticagrelor u tnaqqis ta’ 22% tas-Cmax tal-metabolit attiv iżda ma kellu l-ebda effett fuq is-Cmax ta’ ticagrelor jew l-AUC tal-metabolit attiv. Dawn il-bidliet żgħar huma meqjusin li għandhom sinifikat kliniku minimu; għalhekk, ticagrelor jista’ jingħata mal-ikel jew mingħajru. Ticagrelor kif ukoll il-metabolit attiv huma sottostrati ta’ P-gP.

Ticagrelor bħala pilloli mfarrka mħallta mal-ilma, mogħti oralment permezz ta’ tubu nasogastriku għal ġewwa l-istonku, għandu bijodisponibilità komparabbli għal pilloli sħaħ fir-rigward ta’ AUC u Cmax għal ticagrelor u l-metabolit attiv. Espożizzjoni inizjali (0.5 u 1 siegħa wara d-doża) minn pilloli ticagrelor imfarrka imħallta fl-ilma, kienet ogħla meta mqabbla ma’ pilloli sħaħ, bi profil ta’ konċentrazzjoni ġeneralment identiku minn hemm ’il quddiem (2 sa 48 siegħa).

Distribuzzjoni
Il-volum ta’ distribuzzjoni fi stat fiss ta’ ticagrelor huwa 87.5 l. Ticagrelor ul-metabolit attiv jeħlu b’mod estensiv mal-proteina fil-plażma tal-bniedem (>99.0%).

Bijotrasformazzjoni
CYP3A4 huwa l-enzima maġġuri responsabbli għal metaboliżmu ta’ ticagrelor u l-formazzjoni tal-metabolit attiv u l-interazzjonijiet tagħhom ma’ sottostrati oħra ta’ CYP3A ivarjaw minn attivazzjoni għal inibizzjoni. 

Il-metabolit ewlieni ta’ ticagrelor huwa AR-C124910XX, li huwa attiv ukoll hekk kif stmat bit-twaħħil tiegħu mar-riċettur-ADP P2Y12tal-plejtlets in vitro. L-esponiment sistematiku għall-metabolit attiv huwa madwar 30-40% ta’ dak miksub għal ticagrelor.

Eliminazzjoni
Il-mezz ewlieni tal-eliminazzjoni ta’ ticagrelor huwa permezz ta’ metaboliżmu mill-fwied. Meta jingħata ticagrelor radjutikkettat, il-medja tar-radjuattività rkuprata hija madwar 84% (57.8% fl-ippurgar, 26.5% fl-awrina). L-irkupru ta’ ticagrelor u l-metabolit attiv fl-awrina kienu t-tnejn anqas minn 1% tad-doża. Il-mezz ewlieni tal-eliminazzjoni tal-metabolit attiv huwa x’aktarx mis-sekrezzjoni tal-marrara. Il-medja tat-t1/2 kienet madwar 7 sigħat għal ticagrelor u 8.5 sigħat għal metabolit attiv.

Popolazzjonijiet speċjali

Anzjani
Esponimenti ogħla għal ticagrelor (madwar 25% għal Cmax kif ukoll għall-AUC) u l-metabolit attiv dehru fl-anzjani (≥ 75 sena) pazjenti ACS meta mqabbla ma’ pazjenti iżgħar permezz ta’ analiżi farmakokinetika tal-popolazzjoni. Dawn id-differenzi mhumiex meqjusa klinikament sinifikanti (ara sezzjoni 4.2).

Popolazzjoni pedjatrika
Hemm data limitata disponibbli fit-tfal bil-marda ta’ sickle cell (ara sezzjonijiet 4.2 u 5.1).
Fl-istudju HESTIA 3, pazjenti ta’ etajiet ta’ sentejn sa inqas minn 18-il sena li kienu jiżnu ≥12 sa ≤24 kg, >24 sa ≤48 kg u >48 kg, ingħataw ticagrelor bħala pilloli pedjatriċi li jinfirxu ta’ 15 mg f’dożi ta’ 15, 30 u 45 mg darbtejn kuljum, rispettivament. Abbażi tal-analiżi farmakokinetika tal-popolazzjoni, l-AUC medja varjat minn 1095 ng*h/mL sa 1458 ng*h/mL u s-Cmax medja varjat minn 143 ng/mL sa 206 ng/mL fi stat fiss.

Sess
Esponimenti ogħla għal ticagrelor dehru f’nisa meta mqabbla mal-irġiel. Id-differenzi mhumiex meqjusa klinikament sinifikanti.

Indeboliment renali
L-esponiment għal ticagrelor kien madwar 20% aktar baxx u l-esponiment għall-metabolit attiv kien madwar 17% ogħla f’pazjenti b’indeboliment renali sever (tneħħija tal-krejatinina < 30 mL/min) imqabbel ma’ individwi b’funzjoni renali normali.

F’pazjenti b’marda tal-kliewi tal-aħħar stadju fuq emodijaliżi, l-AUC u s-Cmax ta’ ticagrelor 90 mg mogħti f’jum mingħajr dijaliżi kienu 38% u 51% ogħla meta mqabbla ma’ individwi b’funzjoni renali noromali. Żieda simili ġiet osservata meta ticagrelor ingħata immedjatament qabel id-dijaliżi (49% u 61%, rispettivament) billi wera li ticagrelor ma jistax jitneħħa b’dijaliżi. L-esponiment tal-metabolit attiv żdied sa limitu inqas (AUC 13‑14% and Cmax 17‑36%). L-inbizzjoni tal-effett tal-aggregazzjoni tal-pjastrini (IPA) ta’ ticagrelor kienet indipendenti mid-dijaliżi f’pazjenti b’marda tal-kliewi tal-aħħar stadju u simili għal individwi b’funzjoni renali normali (ara sezzjoni 4.2).

Indeboliment epatiku
Cmax u AUC għal ticagrelor kienu 12% u 23% ogħla f’pazjenti b’indeboliment epatiku ħafif meta mqabbla ma’ pazjenti b’saħħithom, rispettivament, madankollu, l-effett tal-IPA ta’ ticagrelor kien simili bejn iż-żewġ gruppi. L-ebda aġġustament fid-doża mhuwa meħtieġa għal pazjenti b’indeboliment tal-fwied ħafif. Ticagrelor ma ġiex studjat f’pazjenti b’indeboliment tal-fwied sever u m’hemm ebda informazzjoni farmakokinetika f’pazjenti b’indeboliment tal-fwied moderat. F’pazjenti li kellhom żieda moderata jew severa f’wieħed jew iktar mit-testijiet tal-funzjoni tal-fwied fil-linja bażi, il-konċentrazzjonijiet ta’ ticagrelor fil-plażma kienu bħala medja simili jew ftit ogħla meta mqabbel ma’ dawk mingħajr żidiet fil-linja bażi. Mhuwa rrakkomandat l-ebda aġġustament fid-doża f’pazjenti b’indeboliment tal-fwied moderat (ara sezzjonijiet 4.2 u 4.4).

Razza
Pazjenti ta’ nisel Ażjatiku għandhom bijodisponibilità medja 39% ogħla meta mqabbla ma’ pazjenti Kawkażi. Pazjenti li jidentifikaw irwieħhom bħala suwed kellhom bijodisponibilità 18% aktar baxxa għal ticagrelor meta mqabbla mal-pazjenti Kawkażi, fi studji ta’ farmakoloġija klinika, l-esponiment (Cmax u AUC) għal ticagrelor f’individwi Ġappuniżi kienet madwar 40% (20% wara li taġġusta għall-piż tal-ġisem) ogħla meta mqabbel ma’ dak fil-Kawkażi. L-esponiment f’pazjenti awtoidentifikati bħala Ispaniċi jew Latini kien simili ta’ dik fil-Kawkażi.
 
5.3	Tagħrif ta' qabel l-użu kliniku dwar is-sigurtà 

Tagħrif mhux kliniku ibbażat fuq studji konvenzjonali ta’ sigurtà farmakoloġika, effett tossiku minn dożi individwali, effett tossiku fuq il-ġeni ma wera l-ebda riskju inaċċettabli ta’ effetti avversi għal bnedmin.

Irritazzjoni gastro-intestinali kienet osservata fi speċi varji t’ annimali b’livelli t’esponiment klinikament relevanti (ara sezzjoni 4.8).

Fil-firien femminili, ticagrelor b’doża għolja wera żieda fil-frekwenza ta’ tumuri fl-utru (adenokarċenomas) u żieda fil-frekenza ta’ adenomas epatiċi. Il-mekkaniżmu tat-tumuri tal-utru huwa x’aktarx żbilanċ ormonali li jista’ jwassal għal tumuri fil-firien. Il-mekkaniżmu għall-adenomas epatiċi huwa x’aktarx minħabba l-induzzjoni ta’ enzima speċifika għall-gerriema fil-fwied. Għalhekk, is-sejbiet dwar kanċeroġeniċità huma meqjusa mhux rilevanti għall-bnedmin.

Fil-firien, anomaliji żgħar tal-iżvilupp dehru b’dożi tossiċi għall-omm (marġini ta’ sigurtà ta’ 5.1). Fil-fniek, il-maturità epatika u l-iżvilupp skeletrali ittardjaw bi ftit fil feti fil-fniek femminili b’dożi għolja li ma kkawżawx tossiċità għall-omm (marġini ta’ sigurtà ta’ 4.5).

Studji fil-firien u fniek urew tossiċità fis-sistema riproduttiva, biż-żieda fil-piż tal-ġisem tal-omm kemmxejn imnaqqsa u tnaqqis ta’ soppravivenza tal-wild u tal-piż mat-twelid, bi tkabbir ritardat. Ticagrelor ikkawża ċikli irregolari (fil-parti l-kbira itwal) fil-firien femminili, iżda ma kellux effett fuq il-fertilità b’mod ġenerali fil-firien maskili u femminili. Studji ta’ farmakokinetika li saru b’ticagrelor radjutikkettat urew li s-sustanza oriġinali u l-metaboli tagħha joħorġu mal-ħalib tal-firien (ara sezzjoni 4.6).
 

6.	TAGĦRIF FARMAĊEWTIKU

6.1	Lista ta’ eċċipjenti

Qalba tal-pillola
Mannitol (E421)
Calcium hydrogen phosphate dihydrate
Magnesium stearate (E470b)
Sodium starch glycolate tip A
Hydroxypropyl-cellulose (E463)

Kisja tal-pillola
Titanium dioxide (E171)
Iron oxide black (E172)
Iron oxide red (E172)
Macrogol 400
Hypromellose (E464)

6.2	Inkompatibbilitajiet

Mhux applikabbli.

6.3	Żmien kemm idum tajjeb il-prodott mediċinali

Tliet snin

6.4	Prekawzjonijiet speċjali għall-ħażna

Din il-mediċina m’għandhiex bżonn ħażna speċjali.

6.5	In-natura tal-kontenitur u ta’ dak li hemm ġo fih 

· Folji trasparenti (b’simboli tax-xemx/qamar) ta’ 10 pilloli tal-PVC-PVDC/Al; kartun ta’ 60 pillola (6 folji) u 180 pillola (18‑il folja).
· Folji trasparenti bil-ġranet (b’simboli tax-xemx/qamar) ta’ 14-il pillola tal-PVC-PVDC/Al f’kartun ta’ 14‑il pillola (folja 1), 56 pillola (4 folji) u 168 pillola (12‑il folja).

Jista’ jkun li mhux il-pakketti tad-daqsijiet kollha jkunu fis-suq. 

6.6	Prekawzjonijiet speċjali li għandhom jittieħdu meta jintrema

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

AstraZeneca AB
SE-151 85
Södertälje
L-Isvezja


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/10/655/001-007‑011


9.	DATA TAL-EWWEL AWTORIZZAZZJONI/TIĠDID tal-AWTORIZZAZZJONI

Data tal-ewwel awtorizzazzjoni: 03 ta’ Diċembru 2010
Data tal-aħħar tiġdid: 17 Lulju 2015


10.	DATA TA’ REVIŻJONI TAT-TEST


Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu/


1.	ISEM IL-PRODOTT MEDIĊINALI

Brilique 90 mg pilloli miksijin b’rita


2.	GĦAMLA KWALITATTIVA U KWANTITATTIVA

Kull pillola miksija b’rita fiha 90 mg ticagrelor

Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola miksija b’rita (pillola).

Pilloli tondi, konvessi miż-żewġ naħat, sofor immarkati b’‘90’ fuq ‘T’ minn naħa waħda u lixxi fuq in-naħa l-oħra. 


4.	TAGĦRIF KLINIKU

4.1	Indikazzjonijiet terapewtiċi

Brilique, mogħti ma’ acetylsalicylic acid (ASA), huwa indikat għall-prevenzjoni ta’ każijiet aterotrombotiċi f’pazjenti adulti 
· b’sindromi akuti koronarji (ACS) jew
· storja ta’ infart mijokardijaku (MI) u riskju għoli ta’ żvilupp ta’ avveniment aterotrombotiku (ara sezzjonijiet 4.2 u 5.1).

[bookmark: OLE_LINK1][bookmark: OLE_LINK2]4.2	Pożoloġija u metodu ta’ kif għandu jingħata

Pożoloġija
Pazjenti li qed jieħdu Brilique għandhom jieħdu wkoll doża ta’ manteniment baxxa ta’ kuljum ta’ ASA ta’ 75 sa 150 mg, sakemm mhux speċifikament kontraindikata.

Sindromi koronarji akuti
Il-kura bi Brilique għandha tinbeda b’doża waħda tal-bidu ta’ 180 mg (żewġ pilloli ta’ 90 mg) u imbagħad għandha titkompla b’90 mg darbtejn kuljum. Il-kura bi Brilique 90 mg darbtejn kuljum hija rrakkomandata għal 12-il xahar f’pazjenti ACS sakemm it-twaqqif ikun indikat klinikament (ara sezzjoni 5.1). 

It-twaqqif ta’ ASA jista’ jiġi kkunsidrat wara 3 xhur f’pazjenti b’ACS li tkun saritilhom proċedura ta’ intervent koronarju perkutanju (PCI) u li għandhom riskju akbar ta’ fsada. F’dak il-każ, ticagrelor bħala terapija waħda kontra l-plejtlits għandu jitkompla għal 9 xhur (ara sezzjoni 4.4).

Storja ta’ infart mijokardijaku
Brilique 60 mg darbtejn kuljum hija d-doża rrakkomandata meta tkun meħtieġa kura estiża għal pazjenti bi storja ta’ MI ta’ mill-inqas sena u b’riskju għoli ta’ avveniment aterotrombotiku (ara sezzjoni 5.1). Il-kura tista’ tinbeda mingħajr interruzzjoni bħala terapija ta’ kontinwazzjoni wara l-kura inizjali ta’ sena bi Brilique 90 mg jew terapija oħra b’inibitur tar-riċettur ta’ adenosine diphosphate (Adenosine Diphosphate, ADP) f’pazjenti b’ACS b’riskju għoli ta’ episodju aterotrombotiku. Il-kura tista’ tinbeda wkoll sa sentejn wara l-MI, jew fi żmien sena wara li titwaqqaf il-kura b’inibitur tar-riċettur ADP preċedenti. Teżisti dejta limitata dwar l-effikaċja u s-sigurtà ta’ ticagrelor wara 3 snin ta’ kura estiża.

Jekk ikun hemm bżonn ta’ qlib, l-ewwel doża ta’ Brilique għandha tingħata 24 siegħa wara l-aħħar doża tal-mediċini l-oħra kontra l-plejtlits.

Doża maqbuża
Twaqqif perjodiku tal-kura għandu jiġi evitat. Pazjent li jaqbeż doża ta’ Brilique għandu jieħu biss pillola waħda (id-doża li jkun imisshom) fil-ħin li jkun imiss.

Popolazzjonijiet speċjali
Anzjani
Mhux meħtieġ aġġustament tad-doża f’pazjenti anzjani (ara sezzjoni 5.2).

Indeboliment tal-kliewi
Mhux meħtieġ aġġustament tad-doża f’pazjenti b’indeboliment tal-kliewi (ara sezzjoni 5.2).
Indeboliment tal-fwied
Ticagrelor ma ġiex studjat f’pazjenti b’indeboliment tal-fwied sever u l-użu tiegħu f’dawn il-pazjenti huwa għaldaqstant kontraindikat (ara sezzjoni 4.3). Hemm disponibbli biss informazzjoni limitata f’pazjenti b’indoboliment tal-fwied moderat. Mhuwiex rakkomandat aġġustament fid-doża, iżda ticagrelor għandu jintuża b’attenzjoni (ara sezzjonijiet 4.3 u 5.2) M’hu meħtieġ l-ebda aġġustament tad-doża f’pazjenti b’indeboliment tal-fwied ħafif (ara sezzjoni 5.2).

Popolazzjoni pedjatrika
Is-sigurtà u l-effikaċja ta’ ticagrelor fit-tfal taħt it-18‑il sena ma ġewx determinati s’issa. M’hemm l-ebda użu rilevanti ta’ ticagrelor fit-tfal bil-marda ta’ sickle cell (ara sezzjonijiet 5.1 u 5.2).

Metodu ta’ kif għandu jingħata
Għal użu orali. Brilique jista’ jingħata mal-ikel jew mingħajr ikel. Għal pazjenti li ma jistgħux jibilgħu il-pillola sħiħa/pilloli sħaħ, il-pilloli jistgħu jitfarrku fi trab fin u jistgħu jitħalltu ma’ nofs tazza ilma u jinxtorbu minnufih. It-tazza għandha titlaħlaħ b’nofs tazza oħra ta’ ilma u l-kontenut għandu jinxtorob. It-taħlita tista’ tingħata permezz ta’ tubu nasogastriku (CH8 jew akbar). Huwa importanti li t-tubu nasogastriku jiġi flaxxjat sewwa bl-ilma wara l-għoti tat-taħlita.

4.3	Kontraindikazzjonijiet

· Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis-sezzjoni 6.1 (ara sezzjoni 4.8).
· Fsada patoloġika attiva.
· Storja ta’ emorraġija fil-kranju (ara sezzjoni 4.8).
· Indeboliment epatiku sever (ara sezzjonijiet 4.2, 4.4 u 5.2).
· Meta ticagrelor jingħata flimkien ma’ inibituri qawwija ta’ CYP3A4 (eż, ketoconazole, clarithromycin, nefozodone, ritonavir u atazanavir), dan jista’ jwassal għal żieda sostanzjali fl-esponiment għal ticagrelor (ara sezzjoni 4.5).

4.4	Twissijiet speċjali u prekawzjonijiet għall-użu

Riskju ta’ fsada
L-użu ta’ ticagrelor f’pazjenti li jkun magħruf li jkollhom riskju akbar ta’ fsada għandu jitqies kontra l-benefiċċju li jkollu biex jiġu evitati każijiet aterotrombotiċi (ara sezzjonijiet 4.8 u 5.1). Jekk ikun indikat b’mod kliniku, ticagrelor għandu jintuża b’kawtela fil-gruppi ta’ pazjenti li ġejjin:
· Pazjenti b’tendenza li jkollhom fsada (eż. minħabba trawma riċenti, operazzjoni riċenti, disturbi ta’ koagulazzjoni, fsada gastro-intestinali attiva jew riċenti) jew li huma f’riskju akbar ta’ trawma. L-użu ta’ ticagrelor huwa kontra-indikat f’pazjenti bi fsada patoloġika attiva, f’dawk li fil-passat kellhom emorraġija fil-kranju, u f’pazjenti b’indeboliment epatiku sever (ara sezzjoni 4.3).
· Pazjenti li fl-istess ħin ikunu qed jingħataw prodotti mediċinali li jistgħu jżidu r-riskju ta’ fsada (eż. mediċini kontra l-infjammazzjoni li mhumiex sterojdi (NSAIDs), antikoagulanti orali u/jew fibrinolitiċi fi żmien 24 siegħa minn meta tkun ittieħdet id-doża ta’ ticagrelor).

F’żewġ studji randomizzati kkontrollati (TICO u TWILIGHT) f’pazjenti b’ACS li saritilhom proċedura PCI bi stent li joħroġ il-mediċina, id-deċiżjoni li jitwaqqaf l-ASA wara terapija doppja ta’ 3 xhur kontra l-plejtlits b’ticagrelor u ASA (DAPT), u li jitkompla ticagrelor bħala terapija waħda kontra l-plejtlits (SAPT) għal 9 u 12-il xahar, rispettivament, uriet li tnaqqas ir-riskju ta’ fsada mingħajr ebda żieda osservata fir-riskju ta’ avvenimenti kardjovaskulari avversi maġġuri (MACE) meta mqabbla ma’ DAPT kontinwa. Id-deċiżjoni li jitwaqqaf ASA wara 3 xhur u li jitkompla ticagrelor bħala terapija waħda kontra l-plejtlits għal 9 xhur f’pazjenti b’riskju akbar ta’ fsada għandha tkun ibbażata fuq ġudizzju kliniku li jqis ir-riskju ta’ fsada kontra r-riskju ta’ avvenimenti trombotiċi (ara sezzjoni 4.2).

It-trasfużjoni tal-plejtlets ma reġġgħetx lura l-effett ta’ kontra l-plejtlets ta’ ticagrelor f’voluntiera b’saħħithom u mhijiex probabbli li tkun ta’ benefiċċju kliniku f’pazjenti bi fsada. Minħabba li l-għoti ta’ ticagrelor ma’ desmopressin ma żiedx it-“template bleeding time”, mhux probabbli li desmopressin ikun effettiv biex jimmaniġġa każijiet ta’ fsada klinika (ara sezzjoni 4.5). 

Terapija anti-fibrinolitika (aminocaproic acid jew tranexamic acid) u/jew terapija b’fattur VIIa rikombinanti jista’ jżid l-emostażi. Ticagrelor jista’ jerġa’ jinbeda wara li l-kawża tal-fsada tkun ġiet identifikata u kkontrollata.

Kirurġija
Pazjenti għandhom jingħataw parir li javżaw lit-tobba u lid-dentisti li qed jieħdu ticagrelor qabel jiskedaw xi operazzjoni u qabel ma jieħdu kwalunkwe mediċina ġdida.

Fi PLATO, il-pazjenti li kienu ser jagħmlu grafting ta’ bypass tal-arterja koronarja (CABG), ticagrelor ikkawża aktar fsada minn clopidogrel meta twaqqaf fi żmien jum 1 qabel l-operazzjoni iżda kellu rata simili ta’ fsadiet maġġuri meta mqabbel ma’ clopidogrel wara li twaqqfet it-terapija jumejn jew aktar qabel l-operazzjoni (ara sezzjoni 4.8). Jekk pazjent ikollu jagħmel operazzjoni elettiva u l-effett ta’ kontra l-plejtlets ma jkunx mixtieq, ticagrelor għandu jitwaqqaf 5 tijiem qabel l-operazzjoni (ara sezzjoni 5.1).

Pazjenti b’puplesija iskemika preċedenti
Pazjenti b’ACS b’puplesija iskemika jistgħu jiġu kkurati bi ticagrelor għal sa 12-il xahar (studju PLATO).

F’PEGASUS, il-pazjenti bi storja ta’ MI b’puplesija iskemika preċedenti ma kinux inklużi. Għalhekk, fin-nuqqas ta’ dejta, kura ta’ iktar minn sena mhijiex rakkomandata f’dawn il-pazjenti.

Indeboliment tal-fwied
L-użu ta’ ticagrelor huwa kontraindikat f’pazjenti b’indeboliment tal-fwied sever (ara sezzjonijiet 4.2 u 4.3). Hemm esperjenza limitata b’ticagrelor f’pazjenti b’indeboliment tal-fwied moderat, għalhekk, hija rrakkomandata l-kawtela f’dawn il-pazjenti (ara sezzjonijiet 4.2 u 5.2).

Pazjenti li għandhom riskju li jkollhom każijiet bradikardijaċi
Monitoraġġ tal-ECG ta’ Holter wera żieda fil-frekwenza ta’ pawżi ventrikolari li fil-parti l-kbira kienu mingħajr sintomi waqt il-kura b’ticagrelor meta mqabbel ma’ clopidogrel. Il-pazjenti b’riskju ogħla ta’ każijiet ta’ bradikardija (eż. pazjenti mingħajr pacemaker li għandhom sindrome ta’ sinus marid, blokk tal-AV tat-tieni jew tielet grad jew sinkope relatata mal-bradikardija) kienu esklużi mill-istudji ewlenin li evalwaw is-sigurtà u l-effikaċja ta’ ticagrelor. Għalhekk, minħabba l-esperjenza klinika limitata, ticagrelor għandu jintuża b’kawtela f’dawn il-pazjenti (ara sezzjoni 5.1).

Barra minn hekk, għandha tingħata attenzjoni meta ticagrelor jingħata flimkien ma’ prodotti mediċinali magħrufin li jinduċu bradikardja. Madankollu l-ebda evidenza ta’ reazzjonijiet avversi klinikament sinifikanti ma kienet osservata fil-prova PLATO wara l-għoti flimkien ma’ prodott mediċinali wieħed jew aktar magħrufin li jinduċu bradikardija (eż, 96% imblokkaturi beta, 33% imblokkaturi tal-kanal tal-kalċju diltiazem u verapamil u 4% digoxin) (ara sezzjoni 4.5).

Waqt il-fergħa tal-istudju Holter fi PLATO, aktar pazjenti kellhom pawżi ventrikulari ta’ >3 sekondi b’ticagrelor milli bi clopidogrel waqt il-fażi akuta tal-ACS tagħhom. Iż-żieda fil-pawżi ventrikulari li tkejlet b’Holter b’ticagrelor kienet ogħla f’pazjenti b’insuffiċjenza tal-qalb kronika (CHF) milli fil-popolazzjoni globali li kienet qed tiġi studjata waqt il-fażi akuta tal-ACS, iżda mhux wara xahar b’ticagrelor jew imqabbel ma’ clopidogrel. Ma kienx hemm konsegwenzi kliniċi avversi assoċjati ma’ dan l-iżbilanċ (inkluż sinkope jew it-tqegħid ta’ pejsmejker) f’din il-popolazzjoni ta’ pazjenti (ara sezzjoni 5.1).

Ġew irrappurtati avvenimenti bradiarritmiċi u mblokki AV fl-ambjent ta’ wara t-tqegħid fis-suq f’pazjenti li kienu qed jieħdu ticagrelor (ara sezzjoni 4.8), primarjament f’pazjenti b’ACS, fejn iskemija kardijaka u mediċini fl-istess ħin li jnaqqsu r-rata ta’ taħbit tal-qalb jew jaffettwaw il-konduttività kardijaka potenzjalment jistgħu joħolqu konfużjoni. Il-kundizzjoni klinika tal-pazjent u l-għoti tal-mediċina fl-istess ħin għandhom jiġu evalwati bħala kawżi potenzjali qabel jiġi aġġustat it-trattament.

Dispnea
Dispnea kienet irrapportata f’pazjenti kkurati b’ticagrelor. Ġeneralment, id-dispnea jkollha intensità ħafifa sa moderata u ta’ spiss tgħaddi mingħajr ma jkun hemm bżonn li titwaqqaf il-kura. Il-pazjenti b’ażma/mard pulmonari ostruttiv kroniku (Chronic Obstructive Pulmonary Disease, COPD) jista’ jkollhom żieda fir-riskju assolut li jaqbadhom dispnea b’ticagrelor. Ticagrelor għandu jintuża b’kawtela f’pazjenti bi storja ta’ ażżma u/jew COPD. Il-mekkaniżmu ma kienx spjegat. Jekk pazjent jirrapporta dispnea għall-ewwel darba, li ddum jew taggrava, din għandha tiġi investigata b’mod komplut u jekk ma jkunux jistgħu jittollerawha, il-kura b’ticagrelor għandha titwaqqaf. Għal iktar dettalji ara sezzjoni 4.8.

Apnea waqt l-irqad ċentrali
Ġiet irrappurtata apnea waqt l-irqad ċentrali inkluża respirazzjoni ta’ Cheyne-Stokes fl-ambjent ta’ wara t-tqegħid fis-suq f’pazjenti li kienu qed jieħdu ticagrelor. Jekk ikun hemm suspett ta’ apnea waqt l-irqad ċentrali, għandha tiġi kkunsidrata valutazzjoni klinika ulterjuri.

Elevazzjonijiet tal-krejatinina
Il-livelli tal-krejatinina jistgħu jiżdiedu waqt il-kura b’ticagrelor. Il-mekkaniżmu ma kienx spjegat. Il-funzjoni renali għandha tiġi ċċekkjata skont prattika medika ta’ rutina. F’pazjenti b’ACS, huwa rrakkomandat li l-funzjoni renali tiġi ċċekkjata wkoll wara xahar li tinbeda l-kura b’ticagrelor, b’attenzjoni speċjali għall-pazjenti ta’ aktar minn 75 sena, pazjenti b’indeboliment renali moderat/qawwi u dawk li qed jieħdu kura flimkien b’imblokkatur tar-riċettur tal-angiotensin (Angiotensin Receptor Blocker, ARB).

Żieda fil-uric acid 
Tista’ sseħħ iperuriċemija waqt il-kura b’ticagrelor (ara sezzjoni 4.8). Hija rrakkomandata l-kawtela meta jingħata ticagrelor f’pazjenti bi storja ta’ iperuriċemija jew artrite tal-gotta. Bħala miżura ta’ prekawzjoni, l-użu ta’ ticagrelor f’pazjenti b’nefropatija ta’ uric acid mhuwiex rakkomandat.

Purpura Tromboċitopenika Trombotika (TTP)
Ġiet irrappurtata Purpura Tromboċitopenika Trombotika (TTP) f’każijiet rari ħafna bl-użu ta’ ticagrelor. Din hija kkaratterizzata minn tromboċitopenija u minn anemija emolitika mikroanġjopatika assoċjata ma’ jew sejbiet newroloġiċi, disfunzjoni tal-kliewi jew deni. TTP hija kondizzjoni potenzjalment fatali li teħtieġ kura minnufih inkluż plażmafereżi.

Interferenza ma’ testijiet tal-funzjoni tal-pjastrini biex tiġi dijanjostikata tromboċitopenja indotta mill-eparina (HIT)
Fit-test tal-attivazzjoni tal-pjastrini indotta mill-eparina (HIPA) użat biex tiġi dijanjostikata HIT, l-antikorpi tal-fattur 4 kontra l-pjastrini/eparina fis-seru tal-pazjent jattivaw il-pjastrini ta’ donaturi b’saħħithom fil-preżenza tal-eparina.
Ġew irrappurtati riżultati negattivi foloz f’test tal-funzjoni tal-pjastrini (li għandhom jinkludu, iżda jistgħu ma jkunux limitati għat-test HIPA) għall-HIT f’pazjenti li ngħataw ticagrelor. Dan huwa relatat mal-inibizzjoni tar-riċettur P2Y12 fuq il-pjastrini tad-donaturi b’saħħithom fit-test minn ticagrelor fis-seri/plażma tal-pazjent. Hija meħtieġa informazzjoni dwar trattament konkomitanti b’ticagrelor għall-interpretazzjoni tat-testijiet tal-funzjoni tal-pjastrini HIT.

F’pazjenti li żviluppaw HIT, għandu jiġi vvalutat il-benefiċċju-riskju ta’ trattament kontinwat b’ticagrelor, meta jiġi kkunsidrat kemm l-istat protrombotiku ta’ HIT kif ukoll ir-riskju miżjud ta’ fsada bi trattament antikoagulanti u b’ticagrelor konkomitanti.

Oħrajn
Mir-relazzjoni li dehret fi PLATO bejn id-doża ta’ manteniment ASA u l-effikaċja relattiva ta’ ticagrelor meta mqabbel ma’ clopidogrel, l-għoti ta’ ticagrelor fl-istess ħin ma’ doża ta’ manteniment għolja ta’ ASA (>300 mg) mhuwiex rakkomandat (ara sezzjoni 5.1).

Twaqqif prematur
It-twaqqif prematur ta’ kwalunkwe terapija kontra l-plejtlets, inkluż Brilique, jista’ jwassal f’żieda ta’ riskju ta’ mewt kardjovaskulari (CV), MI jew attakk ta’ puplesija minħabba l-marda tal-pazjent. It-twaqqif prematur tal-kura għandu jiġi evitat.

Sodium
Brilique fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

4.5	Interazzjoni ma’ prodotti mediċinali oħra u forom oħra ta’ interazzjoni

Ticagrelor huwa primarjament sottostrat ta’ CYP3A4 u inibitur ħafif ta’ CYP3A4. Ticagrelor huwa wkoll sottostrat ta’ P-glycoprotein (P-gp) u inibitur dgħajjef ta’ P-gP u jista’ jżid l-esponiment ghas-sottostrati ta’ P-gP. Ticagrelor huwa inibitur tal-proteina ta’ reżistenza għall-kanċer tas-sider (BCRP).

Effetti ta’ prodotti mediċinali u prodotti oħra fuq ticagrelor

Inibituri ta’ CYP3A4	

· Inibituri qawwija ta’ CYP3A4 – L-għoti ta’ ketoconazole ma’ ticagelor żied is-Cmax u l-AUC ta’ ticagrelor b’2.4 u 7.3 drabi, rispettivament. Is-Cmax u l-AUC tal-metabolit attiv tnaqqsu b’89% u b’56% rsipettivament. Inibituri oħra qawwija ta’ CYP3A4 (clarithromycin, nefazadone, ritonavir u azatanavir) huma mistennija li jkollhom effetti simili u għalhekk l-użu ta’ inibituri qawwija ta ’ CYP3A4 flimkien ma’ ticagrelor huwa kontra-indikat (ara sezzjoni 4.3).
· Inibituri moderati ta’ CYP3A4 - L-għoti f’daqqa ta’ diltiazem ma’ ticagrelor żied is-Cmax ta’ ticagrelor b’69% u l-AUC b’2.7 drabi u naqsu s-Cmax tal-metabolit attiv bi 38% u l-AUC ma nbidilx. Ma kienx hemm effett ta’ ticagrelor fuq il-livelli fil-plażma ta’ diltiazem. Inibituri moderati oħrajn ta’ CYP3A4 (eż amprenavir, aprepitant, erythromycin u fluconazole) ikunu mistennija li jkollhom effett simili u jistgħu jingħataw ukoll ma’ ticagrelor.
· Ġiet osservata żieda ta’ darbtejn aktar l-espożizzjoni ta’ ticagrelor wara l-konsum ta’ kuljum ta’ kwantitajiet kbar ta’ meraq tal-grejpfrut (3 x 200 ml). Dan id-daqs taż-żieda fl-espożizzjoni mhux mistenni li jkun klinikament rilevanti għall-parti l-kbira tal-pazjenti.

Indutturi ta’ CYP3A
L-għoti ta’ rifampicin ma’ ticagrelor naqqas is-Cmax u l-AUC bi 73% u b’86% rispettivament. Is-Cmax tal-metabolit attiv ma nbidilx u l-AUC naqas b’46% rispettivament. Indutturi oħrajn ta’ CYP3A (eż. phenytoin, carbamazepine u phenobarbital) ikunu mistennija li jnaqqsu l-esponiment għal ticagrelor ukoll. L-għoti ta’ ticagrelor f’daqqa ma’ indutturi qawwija ta’ CYP3A jista’ jnaqqas l-esponiment u l-effikaċja ta’ ticagrelor u għalhekk l-użu tagħhom flimkien ma’ ticagrelor huwa skoraġġut.

Cyclosporine (inibitur ta’ P-gp u CYP3A)
L-għoti flimkien ta’ cyclosporine (600 mg) ma’ ticagrelor żied ticagrelor Cmax u AUC daqs 2.3 drabi u 2.8 drabi, rispettivament. L-AUC tal-metabolit attiv żdiedet bi 32% u s-Cmax naqas bi 15% fil-preżenza ta’ cyclosporine. 

Ma hemm ebda dejta disponibbli dwar l-użu ta’ ticagrelor flimkien ma’ sustanzi attivi oħrajn li huma inibituri qawwijin ta’ P-gp u inibituri moderati ta’ CYP3A4 (e.g. verapamil, quinidine) li jistgħu wkoll iżidu l-esponiment għal ticagrelor. Jekk l-assoċjazzjoni ma tistax tiġi evitata, l-użu flimkien tagħhom għandu jsir b’kawtela.

Oħrajn
Studji dwar interazzjoni farmakoloġika klinika wrew li l-għotja ta’ ticagrelor ma’ heparin, enoxaparin u ASA jew desmopressin ma kellha l-ebda effett fuq il-farmakokinetika ta’ ticagrelor jew il-metabolit attiv tiegħu jew fuq l-aggregazzjoni tal-plejtlets ikkawżata mill-ADP meta mqabbla ma’ ticagrelor waħdu. Jekk ikun indikat b’mod kliniku, mediċini li jibdlu l-emostasi għandhom jintużaw b’kawtela f’daqqa ma’ ticagrelor.

Ġiet osservata espożizzjoni mdewma u mnaqqsa għal inibituri ta’ P2Y12 orali, inkluż ticagrelor u l-metabolit attiv tiegħu, f’pazjenti b’ACS ikkurati bil-morfina (tnaqqis ta’ 35 % fl-espożizzjoni ta’ ticagrelor). Din l-interazzjoni tista’ tkun relatata ma’ motilità gastrointestinali mnaqqsa u tista’ tapplika għal opjojdi oħra. Ir-rilevanza klinika mhijiex magħrufa, iżda d-dejta tindika l-potenzjal għal effikaċja mnaqqsa ta’ ticagrelor f’pazjenti li jingħataw ticagrelor u l-morfina flimkien. F’pazjenti b’ACS, li fihom ma tistax ma tingħatax il-morfina u li fuqhom l-inibizzjoni mgħaġġla ta’ P2Y12 titqies bħala kruċjali, jista’ jiġi kkunsidrat l-użu ta’ inibitur ta’ P2Y12 parenterali.

Effetti ta’ ticagrelor fuq prodotti mediċinali oħra

Prodotti mediċinali metabolizzati b’CYP3A4
· Simvastatin – L-għoti ta’ ticagrelor flimkien ma’ simvastatin żied is-Cmax ta’ simvastatin b’81% u l-AUC b’56% u żied is-Cmax tal-aċidu ta’ simvastatin b’64% u l-AUC b’52% b’xi wħud miż-żidiet individwali jiżdiedu bid-doppju jew bi 3 darbiet. L-għoti ta’ ticagrelor ma’ dożi ta’ simvastatin ogħla minn 40 mg kuljum jista’ jikkawża reazzjonijiet avversi ta’ simvastatin u għandha titqies mal-benefiċċji li jista’ jkollu. Ma kienx hemm effett ta’ simvastatin fuq il-livelli fil-plażma ta’ ticagrelor. Ticagrelor jista’ jkollu effett simili fuq lovastatin. L-użu ta’ ticagrelor f’daqqa ma’ dożi ta’ simvastatin jew lovastatin ogħla minn 40 mg mhux rakkomandat.
· Atorvastatin – L-għoti ta’ atorvastatin u ticagrelor żied is-Cmax tal-aċidu ta’ atorvastatin bi 23% u l-AUC b’36%. Żidiet simili fl-AUC u s-Cmax dehru għal metaboli kollha tal-aċidu ta’ atorvastatin. Dawn iż-żidiet mhumiex meqjusin klinikament sinifikanti.
· Effett simili fuq statins oħrajn metabolizzati permezz ta’ CYP3A4 ma jistax jiġi eskluż. Pazjenti fi PLATO li kienu qed jirċievu ticagrelor ħadu varjetà ta’ statins, àmingħajr tħassib dwar assoċjazzjoni mas-sigurtà tal-istatin fost 93% tal-grupp PLATO li kienu qed jieħdu dawn il-prodotti mediċinali.

Ticagrelor huwa inibitur ħafif ta’ CYP3A4. L-għoti f’daqqa ta’ ticagrelor ma’ sottostrati ta’ CYP3A4 b’indiċi terapewtiċi dojoq (i.e. cisapride jew alkalojdi ergot) mhux rakkomandat, minħabba li ticagrelor jista’ jżid l-esponiment ta’ dawn il-mediċini.

Sottostrati ta’ P-gP (inkluż digoxin, cyclosporine)
L-għoti flimkien ma’ ticagrelor żied is-Cmax ta’ digoxin b’75% u l-AUC b’28%. Il-medja tal-aktar livelli baxxi ta’ digoxin żdiedu b’madwar 30% meta ngħataw ma’ ticagrelor b’xi żidiet massimi individwali laħqu d-doppju. Fil-preżenza ta’ digoxin, is-Cmax u l-AUC ta’ ticagrelor u l-metabolit attiv tiegħu ma kinux affettwati. Għalhekk, huwa rrakkomandat monitoraġġ xieraq kliniku u/jew tal-laboratorju meta jkunu qed jingħataw prodotti mediċinali dipendenti mill-P-gP b’indiċi terapewtiku dejjaq bħal digoxin flimkien ma’ ticagrelor. 
Ma kien hemm ebda effett ta’ ticagrelor fuq il-livelli ta’ cyclosporine fid-demm. L-effett ta’ ticagrelor fuq substrati ta’ P-gp oħrajn ma ġiex studjat.

Prodotti mediċinali metabolizzati min CYP2C9
L-għoti ta’ ticagrelor ma’ tolbutamide ma kkawża l-ebda bidla tal-livelli fil-plażma tal-ebda wieħed mill-prodotti mediċinali, li jissuġġerixxi li ticagrelor mhuwiex inibitur ta’ CYP2C9 u mhux probabbli li jibdel il-metaboliżmu medjat mis-CYP2C9 ta’ prodotti mediċinali bħal warfarina u tolbutamide.

Rosuvastatin (substrat ta’ BCRP)
Ticagrelor intwera li jżid is-Cmax ta’ rosuvastatin b’madwar 2.5 drabi u l-AUC b’madwar 2.4 drabi, li jista’ jirriżulta f’riskju miżjud ta’ mijopatija, inkluż rabdomijoliżi. Għandha tingħata kunsiderazzjoni għall-benefiċċji tal-prevenzjoni ta’ avvenimenti kardjovaskulari avversi maġġuri bl-użu ta’ rosuvastatin kontra r-riskji bil-konċentrazzjonijiet miżjuda ta’ rosuvastatin fil-plażma.

Kontraċettivi orali
L-għoti flimkien ta’ ticagrelor u levonorgestrel u ethinyl estradiol żied l-esponiment għal ethinyl estradiol b’madwar 20% iżda ma bidilx il-farmakokinetika ta’ levonorgestrel. Mhux mistenni xi effett ta’ rilevanza klinika fuq l-effikaċja tal-kontraċettiv orali meta levonorgestrel u ethinyl estradiol jingħataw flimkien ma’ ticagrelor.

Mediċini magħrufa li jikkawżaw bradikardija
Minħabba osservazzjonijiet ta’ pawżi ventrikulari u bradikardija l-aktar asintomatiċi, għandha tingħata kawtela meta ticagrelor jingħata flimkien ma’ mediċini magħrufa li jikkawżaw bradikardija (ara sezzjoni 4.4). Madankollu, m’hemmx evidenza ta’ interazzjonijiet avversi klinikament sinifikanti fi provi PLATO wara li ingħata flimkien ma mediċina waħda jew aktar magħrufa li jikkawżaw bradikardija (eż. 96% imblukkaturi beta, 33% imblukkaturi tal-kanal tal-calcium diltiazem u verapamil u 4% digoxin).

Terapija oħra fl-istess ħin
Fi studji kliniċi, ticagrelor ingħata ta’ spiss ma’ ASA, inibituri tal-pompi tal-protoni, statins, imblukkaturi tal-beta, inibituri tal-angiotensin converting enzyme (ACE) u inblukkaturi tar-riċetturi tal-angiotensin hekk kif kien meħtieġ għall-kundizzjonijiet l-oħra li kienu jsofru minnhom għal żmien twil kif ukoll heparin, heparin ta’ piż molekulari baxx u inibituri GpIIb/IIIa minn ġol vina għal perijodi qosra (ara sezzjoni 5.1). Ma deherx li kien hemm evidenza ta’ interazzjonijiet avversi klinikament sinifikanti b’dawn il-prodotti mediċinali.

L-għoti ta’ ticagrelor ma’ heparin, enoxaparin jew desmopressin ma kellu l-ebda effett fuq il-ħin ta’ thromboplastin parzjali attivat (aPPT), ħin ta’ koagulazzjoni attivat (ACT) jew assaġġi ta’ fattur Xa. Iżda, minħabba li jista’ jkun hemm interazzjonijiet farmakodinamiċi, għandha tingħata kawtela meta ticagrelor jingħata f’daqqa ma’ mediċini magħrufa li jibdlu l-emostasi.

Minħabba rapporti ta’ abnormalitajiet ta’ fsada fil-ġilda b’SSRIs (eż. paroxetine, sertraline u citalopram) hija rrakkomandata l-kawtela meta jingħataw ma’ ticagrelor għax jista jiżdied ir-riskju ta’ fsada.

4.6	Fertilità, tqala u treddigħ

Nisa f’età li jista’ jkollhom it-tfal
Nisa f’età li jista’ jkollhom it-tfal għandhom jużaw mezzi ta’ kontraċezzjoni effettivi biex jevitaw li joħorġu tqal waqt terapija bi ticagrelor.

Tqala
M’hemmx dejta jew hemm dejta limitata dwar l-użu ta’ ticagrelor f’nisa waqt it-tqala. Studji fl-annimali kellhom tossiċità fis-sistema riproduttiva (ara sezzjoni 5.3). Ticagrelor mhux rakkomandat waqt it tqala.

Treddigħ
Dejta farmakodinamika/tossikoloġika fl-annimali urew li ticagrelor u l-metaboliti tiegħu joħorġu mal-ħalib (ara sezzjoni 5.3). Riskju għat-trabi tat-twelid/trabi ma jistax jiġi eskluż. Trid tittieħed deċiżjoni dwar jekk għandux jitwaqqaf it-treddigħ jew titwaqqafx it-terapija b’ticagrelor billi jitqiesu l-benefiċċju tat-treddigħ għat-tarbija u l-benefiċċju tat-terapija għall-mara.
	
Fertilità
Ticagrelor ma kellu l-ebda effett fuq il-fertilità ta’ annimali maskili jew femminili (ara sezzjoni 5.3)

4.7	Effetti fuq il-ħila biex issuq u tħaddem magni

Ticagrelor m’għandu l-ebda effett jew ftit li xejn fuq il-ħila biex issuq u tħaddem magni. Matul il-kura b’ticagrelor, ġew irrapportati sturdament u konfużjoni. Għalhekk, il-pazjenti li jesperjenzaw dawn is-sintomi għandhom joqogħdu attenti meta jsuqu jew iħaddmu magni.

4.8	Effetti mhux mixtieqa

Sommarju tal-profil tas-sigurtà
Il-profil tas-sigurtà ta’ ticagrelor ġie evalwat f’żewġ provi kliniċi kbar ta’ fażi 3 (PLATO u PEGASUS) li kienu jinkludu iktar minn 39,000 pazjent (ara sezzjoni 5.1).

Fi PLATO, il-pazjenti fuq ticagrelor kellhom inċidenza ogħla ta’ twaqqif minħabba meta mqabbel ma dawk fuq clopidogrel minħabba avvenimenti avversi (7.4% vs. 5.4%). F’PEGASUS, il-pazjenti fuq ticagrelor kellhom inċidenza ta’ twaqqif ogħla minħabba avvenimenti avversi meta mqabbel ma’ terapija ASA waħedha (16.1% għal ticagrelor 60 mg b’ASA vs. 8.5% għal terapija ASA waħedha). L-iktar reazzjonijiet avversi rrapportati b’mod komuni f’pazjenti kkurati b’ticagrelor kienu fsada u dispnea (ara sezzjoni 4.4).

Lista tabulata reazzjonijiet avversi
Ir-reazzjonijiet avversi li ġejjin kienu identifikati wara studji jew ġew irrapportati wara l-esperjenza ta’ wara t-tqegħid fis-suq b’ticagrelor (Tabella 1). 

Ir-reazzjonijiet avversi elenkati mis-Sistema tal-Klassifika tal-Organi (SOC) ta’ MedDRA. Fi ħdan kull SOC, ir-reazzjonijiet avversi huma kklassifikati skont il-kategorija ta’ frekwenza u ppreżentati skont is-serjetà tagħhom. Il-kategoriji tal-frekwenza huma definiti skont il-konvenzjonijiet li ġejjin: Komuni ħafna (≥1/10), komuni (≥1/100 sa 1/10), mhux komuni (≥1/1,000 sa 1/100), rari (≥1/10,000 sa 1/1,000), rari ħafna (<1/10,000), mhux magħruf (ma jistax jiġi stmat mid-dejta disponibbli).

Tabella 1 – Reazzjonijiet avversi skont il-frekwenza u s-sistema tal-klassifika tal-organi (SOC)

	SOC
	Komuni ħafna

	Komuni

	Mhux Komuni

	Mhux magħruf

	Neoplażmi beninni, malinni u dawk mhux speċifikati (inklużi ċesti u polipi)
	
	
	Fsada tat-tumuria
	

	Disturbi tad-demm u tas-sistema limfatika 
	Fsada b’disturbi fid-demmb
	
	
	Purpura Tromboċitopenika Trombotikac

	Disturbi fis-sistema immuni 
	
	
	Sensittività eċċessiva inkluż anġjoedemac
	

	Disturbi fil-metaboliżmu u n-nutrizzjoni
	Iperuriċemijad
	Gotta/Artrite tal-Gotta
	
	

	Disturbi psikjatriċi
	
	
	Konfużjoni
	

	Disturbi fis-sistema nervuża 
	
	Sturdament,
Sinkope, Uġigħ ta’ ras
	Emorraġija mill-moħħm
	

	Disturbi fl-għajnejn 
	
	
	Emorraġija mill-għajnejne 
	

	Disturbi fil-widnejn u fis-sistema labirintika 
	
	Vertigo
	Emorraġija mill-widnejn
	

	Disturbi fil-qalb
	
	
	
	Bradiarritmija, imblokk AVc

	Disturbi vaskulari 
	
	Pressjoni baxxa
	
	

	Disturbi respiratorji, toraċiċi u medjastinali 
	Dispnea
	Fsada mis-sistema respiratorjaf

	
	

	Disturbi gastro-intestinali 
	
	Emorriġija gastrointestinalig, 
Dijarea, Dardir, Dispnea, Stitikezza 
	Emorraġija retroperitonali
	

	Disturbi fil-ġilda u fit-tessuti ta’ taħt il-ġilda 
	
	Fsada minn taħt il-ġilda jew mill-ġildah, Raxx, Ħakk
	
	

	Disturbi muskolu-skeletriċi u tat-tessuti konnettivi
	
	
	Fsada mill-muskolii

	

	Disturbi fil-kliewi u fis-sistema urinarja 
	
	Fsada mill-passaġġ tal-apparat tal-awrinaj
	
	

	Disturbi fis-sistema riproduttiva u fis-sider 
	
	
	Fsada mis-sistema riproduttivak
	

	Investigazzjonijiet
	
	Żieda fil-kreatinina fid-demmd
	
	

	Korriment, avvelenament u komplikazzjonijiet ta’ xi proċedura 
	
	Emorraġija wara operazzjoni, Fsada trawmatikal
	
	


a eż. fsada mill-kanċer tal-bużżieqa tal-awrin, kanċer tal-istonku, kanċer tal-kolon
b eż. tendenza ikbar li titbenġel, ematoma spontanja, dijateżi emorraġika
c Identifikati f’esperjenza ta’ wara t-tqegħid fis-suq
d Frekwenzi derivati minn osservazzjonijiet fil-laboratorju (Żidiet fl-uric acid sa >limitu ta’ fuq tan-normal mil-linja bażi taħt jew fi ħdan il-medda ta’ referenza. Żidiet fil-kreatinina ta’ >50% mil-linja bażi) u frekwenza ta’ rapporti ta’ avvenimenti avversi mhux ipproċessati.
e eż. fsada konġuntivali, mir-retina, mill-għajn
f eż. epistassi, emoptisi
g eż. fsada mill-ħanek, emorraġija rettali, emorraġija minn ulċera fl-istonku
h eż. ekkimożi, emorraġija mill-ġilda, petekkji
i eż. emartrożi, emorraġija fil-muskoli
j eż. ematurja, ċistite emorraġika
k eż. emorraġija mill-vaġina, ematospermja, emorraġija wara l-menopawża
l eż. kontużjoni, ematoma trawmatika, emorraġija trawmatika
m.eż. emorraġija intrakranjali relatata mal-proċedura, trawmatika  jew spontanja

Deskrizzjoni tar-reazzjonijiet avversi magħżula

Fsada
Sejbiet ta’ fsada fi PLATO
L-eżitu globali tar-rati ta’ fsada fl-istudju PLATO huma murija fit-Tabella 2.

Tabella 2 – Analiżi tal-avvenimenti ta’ fsada globali, stimi ta’ Kaplan‑Meier wara 12-il xahar (PLATO)

	
	Ticagrelor 90 mg darbtejn kujum
N=9235
	Clopidogrel N=9186
	

valur-p*

	PLATO Totali Maġġuri
	11.6
	11.2
	0.4336

	PLATO Maġġuri Fatali/Ta’ theddida għall-ħajja
	5.8
	5.8
	0.6988

	Mhux-CABG PLATO Maġġuri
	4.5
	3.8
	0.0264

	Mhux-Proċedurali PLATO Maġġuri
	3.1
	2.3
	0.0058

	PLATO Totali Maġġuri + Minuri 
	16.1
	14.6
	0.0084

	Mhux-Proċedurali PLATO Maġġuri + Minuri
	5.9
	4.3
	0.0001

	TIMI-definit Maġġuri
	7.9
	7.7
	0.5669

	TIMI-definit Maġġuri + Minuri
	11.4
	10.9
	0.3272


Definizzjonijiet tal-Kategorija ta’ Fsada:
Maġġuri Fatali/Fsada ta’ theddida għall-ħajja: Klinikament viżibbli bi tnaqqis ta’ >50 g/L tal-emoglobina jew ≥4 unitajiet ta’ ċelloli ħomor trasfużi; jew fatali; jew ġol-kranju; jew ġol-perikardju b’tamponaġġ kardijaku; jew b’xokk ipovolimiku jew pressjoni baxxa severa li teħtieġ pressors jew operazzjoni.
Maġġuri Oħrajn: Klinikament viżibbli bi tnaqqis ta’ 30-50 g/L tal-emoglobina jew trasfużjoni ta’ 2-3 unitajiet ta’ ċelloli ħomor; jew li jikkawża diżabbiltà sinifikanti.
Fsada Minuri: Teħtieġ intervent mediku biex titwaqqaf jew tikkura l-fsada.
Fsada TIMI Maġġuri: Klinikament viżibbli bi tnaqqis ta’ >50 g/L tal-emoglobina jew fsada ġol-kranju.
Fsada TIMI Minuri: Klinikament viżibbli bu tnaqqis ta’ 30-50 g/L tal-emoglobina.
*valur-p ikkalkolat mill-mudell ta’ perikli proporzjonali ta’ CoX b’grupp ta’ kura bħala l-varjabbli ta’ spjegazzjoni biss.

Ticagrelor u clopidogrel fl-istudju PLATO ma kellhomx rati differenti ta’ fsada Fatali Maġġuri/Ta’ theddida għall-ħajja, Fsada PLATO Maġġuri totali, fsada TIMI Maġġuri, jew fsada TIMI Minuri (Tabella 3). Madankollu, kien hemm iktar fsada PLATO Maġġuri + Minuri kkombinata ma’ ticagrelor meta mqabbel ma’ clopidogrel. Numru żgħir ta’ pazjenti fl-istudju PLATO kellhom fsadiet fatali: 20 (0.2%) għal ticagrelor u 23 (0.3%) għal clopidogrel (ara sezzjoni 4.4).

L-età, is-sess, il-piż, ir-razza, ir-reġjun ġeografiku, il-kundizzjonijiet konkomitanti, it-terapiji konkomitanti u l-passat mediku, inkluż attakk ta’ puplesija jew attakk iskemiku temporanju, kollha kemm huma ma setgħux ibassru la fsada globali u lanqas fsada Maġġuri PLATO mhux relatata mal-proċedura. Għalhekk, l-ebda grupp partikolari ma kien identifikat li jkollu riskju għal kwalunkwe tip ta’ fsada.

Fsada relatata mas-CABG: 
Fi PLATO, 42% tal-1584 pazjent (12% tal-koorti) li għamlu operazzjoni CABG kellhom Fsada PLATO Fatali Maġġuri/Ta’ theddida għall-ħajja bl-ebda differenza bejn iż-żewġ gruppi ta’ kura. Fsada fatali tas-CABG seħħet f’6 pazjenti f’kull grupp ta’ kura (ara sezzjoni 4.4).

Fsada mhux relatata mas-CABG u fsada mhux relatata mal-proċedura: 
Ticagrelor u clopidogrel ma kienux differenti fil-fsada mhux relatata mas-CABG PLATO – definita Fsada Maġġuri Fatali/Ta’ theddida għall-ħajja, iżda dik definita-PLATO Maġġuri Totali, TIMI Maġġuri, u TIMI Minuri + Minuri kienu iktar komuni b’ticagrelor. B’mod simili, meta tneħħi l-fsadiet kollha relatati mal-proċedura, kien hemm aktar fsada b’ticagrelor milli b’clopidogrel (Tabella 3). It-twaqqif tal-kura minħabba fsada mhux relatata mal-proċedura kienet aktar komuni għal ticagrelor (2.9%) milli għal clopidogrel (1.2%; p<0.001).

Fsada ġol-kranju: 
Kien hemm iktar każijiet ta’ fsada ġol-kranju mhux minħabba l-proċedura b’ticagrelor (n=27 każ f’26 pazjent, 0.3%) milli b’clopidogrel (n=14-il każ ta’ fsada, 0.2%), li minnhom 11-il każ ta’ fsada b’ticagrelor u każ wieħed bi clopidogrel kienu fatali. Ma kienx hemm differenza fin-numru globali ta’ każijiet fatali ta’ fsada.

Sejbiet ta’ fsada f’PEGASUS 
L-eżiti globali ta’ avvenimenti ta’ fsada fl-istudju PEGASUS huma murija fit-Tabella 5.

Tabella 3 – Analiżi tal-avvenimenti globali ta’ fsada, stimi ta’ Kaplan‑Meier wara 36 xahar (PEGASUS)

	
	Ticagrelor 60 mg darbtejn kuljum + ASA
N=6958
	ASA waħdu
N=6996
	

	Punti ta’ Tmiem tas-Sigurtà
	KM%
	Proporzjon ta’ Periklu
(95% CI)
	KM%
	valur-p

	Kategoriji ta’ fsada TIMI-definiti

	TIMI    Maġġuri
	2.3
	2.32
(1.68, 3.21)
	1.1
	<0.0001

		Fatali
	0.3
	1.00
(0.44, 2.27)
	0.3
	1.0000

		ICH
	0.6
	1.33
(0.77, 2.31)
	0.5
	0.3130

		TIMI Maġġuri Ieħor
	1.6
	3.61
(2.31, 5.65)
	0.5
	<0.0001

	TIMI Maġġuri jew Minuri
	3.4
	2.54
(1.93, 3.35)
	1.4
	<0.0001

	TIMI Maġġuri jew Minuri jew li jeħtieġ attenzjoni medika
	16.6
	2.64
(2.35, 2.97)
	7.0
	<0.0001

	Kategoriji ta’ PLATO-definiti

	PLATO Maġġuri
	3.5
	2.57
(1.95, 3.37)
	1.4
	<0.0001

		 Fatali/Ta’ theddida għall-ħajja
	2.4
	2.38
(1.73, 3.26)
	1.1
	<0.0001

		PLATO Maġġuri Ieħor 
	1.1
	3.37
(1.95, 5.83)
	0.3
	<0.0001

	PLATO Maġġuri jew Minuri
	15.2
	2.71
(2.40, 3.08)
	6.2
	<0.0001


Definizzjonijiet tal-kategoriji ta’ fsada:
TIMI Maġġuri: Fsada fatali, JEW kwalunkwe fsada ġol-kranju, JEW sinjali klinikament evidenti ta’ emorraġija assoċjata ma’ tnaqqis fl-emoglobina (Hgb) ta’ ≥50 g/L, jew meta l-Hgb mhijiex disponibbli, tnaqqis fl-ematokrit (Hct) ta’ 15%.
Fatali: Avveniment ta’ fsada li jwassal direttament għal mewt fi żmien 7 ijiem.
ICH:. Emorraġija ġol-kranju.
TIMI Maġġuri Ieħor: Fsada TIMI mhux ICH Maġġuri mhux fatali.
TIMI Minuri: Klinikament Evidenti b’tnaqqis ta’ 30‑50 g/L fl-emoglobina.
TIMI Li Jeħtieġ attenzjoni medika: Li jeħtieġ intervent, JEW li jwassal għal rikoveru l-isptar, JEW li jwassal għal evalwazzjoni.
PLATO Maġġuri Fatali/ta’ theddida għall-ħajja: Fsada fatali, JEW kwalunkwe fsada ġol-moħħ, ġol-perikardju b’tamponaġġ kardijaku, JEW b’xokk ipovolemiku jew pressjoni baxxa severa li teħtieġ pressors/inotropi jew kirurġija JEW klinikament evidenti b’tnaqqis ta’ >50 g/L fl-emoglobina jew ≥4 unitajiet ta’ ċelloli ħomor trasfużi.
PLATO Maġġuri Ieħor: B’diżattivazzjoni sinifikanti, JEW klinikament evidenti b’tnaqqis ta’ 30‑50 g/L fl-emoglobina, JEW 2‑3 unitajiet ta’ ċelloli ħomor trasfużi.
PLATO Minuri: Jeħtieġ intervent mediku biex titwaqqaf jew tiġi kkurata l-fsada.

F’PEGASUS, fsada TIMI Maġġuri għal ticagrelor 60 mg darbtejn kuljum kienet ogħla għal ASA waħdu. Ma kien osservat l-ebda riskju ikbar ta’ fsada għal fsada fatali u kienet osservata biss żieda żgħira f’emorraġiji ġol-kranju, meta mqabbel ma’ terapija b’ASA waħdu. Kien hemm ftit avvenimenti ta’ fsada fatali fl-istudju, 11 (0.3%) għal ticagrelor 60 mg u 12 (0.3%) għal terapija b’ASA waħdu. Ir-riskju ikbar osservat ta’ fsada TIMI Maġġuri b’ticagrelor 60 mg kien prinċipalment minħabba frekwenza ogħla ta’ episodji ta’ fsada TIMI Oħrajn Maġġuri mmexxija minn avvenimenti fl-SOC gastrointestinali.

Mudelli ta’ fsada ikbar simili għal TIMI Maġġuri kienu osservati għall-kategoriji ta’ fsada TIMI Maġġuri jew Minuri u PLATO Maġġuri u PLATO Maġġuri jew Minuri (ara Tabella 3). It-twaqqif ta’ kura minħabba fsada kien iktar komuni b’ticagrelor 60 mg meta mqabbel ma’ terapija ASA waħedha (6.2% u 1.5%, rispettivament). Il-maġġoranza ta’ dawn l-episodji ta’ fsada kienu inqas severi (ikklassifikati bħala TIMI Li jeħtieġ attenzjoni medika), eż. epistassi, tbenġil u ematomi.

Il-profil ta’ fsada ta’ ticagrelor 60 mg kien konsistenti f’diversi sottogruppi ddefiniti minn qabel (eż. skont l-età, is-sess, il-piż, ir-razza, ir-reġjun ġeografiku, il-kundizzjonijiet konkomitanti, it-terapija konkomitanti u l-passat mediku) għal avvenimenti ta’ fsada TIMI Maġġuri, TIMI Maġġuri jew Minuri u PLATO Maġġuri.

Fsada ġol-kranju: 
Kienu rrapportati ICHs spontanji b’rati simili għal ticagrelor 60 mg u terapija ASA waħedha (n=13, 0.2% fiż-żewġ gruppi ta’ kura). ICHs trawmatiċi u proċedurali wrew żieda minuri b’kura ta’ ticagrelor 60 mg, (n=15, 0.2%) meta mqabbel ma’ terapija ASA waħedha (n=10, 0.1%). Kien hemm 6 ICHs fatali b’ticagrelor 60 mg u 5 ICHs fatali b’terapija ASA waħedha. L-inċidenza ta’ fsada ġol-kranju kienet baxxa fiż-żewġ gruppi ta’ kura minħabba l-fatturi ta’ komorbożità u ta’ riskju CV sinifikanti.

Dispnea
Dispnea, sensazzjoni ta’ qtugħ ta’ nifs, hija rrapportata minn pazjenti kkurati bi ticagrelor. Fi PLATO, episodji avversi (adverse events, AE) ta’ dispnea (dispnea, dispnea f’serħan, dispnea waqt eżerċizzju, dispnea parossimali notturna u dispnea notturna), meta kkombinati, ġew irrapportati minn 13.8% tal-pazjenti kkurati b’ticagrelor u minn 7.8% tal-pazjenti kkurati bi clopidogrel. Fi 2.2% tal-pazjenti li kienu qed jieħdu ticagrelor u minn 0.6% li kienu qed jieħdu clopidogrel l-investigaturi qiesu li dispnea kawżalment relatata mal-kura fl-istudju PLATO u xi ftit kienu serji (0.14% ticagrelor; 0.02% clopidogrel), (ara sezzjoni 4.4). Ħafna mis-sintomi rrapportati ta’ dispnea kienu ħfief għal moderati fl-intensità tagħhom, u ħafna minnhom ġew irrapportati bħala episodji waħdieni kmieni wara l-bidu tal-kura.

Meta mqabbla ma’ clopidogrel, pazjenti b’ażżma/COPD ikkurati b’ticagrelor jista’ jkollhom riskju miżjud ta’ li jesperjenzaw dispnea mhux serja (3.29% ticagrelor kontra 0.53% clopidogrel) u dispnea serja (0.38% ticagrelor kontra 0.00% clopidogrel). F’termini assoluti, dan ir-riskju kien ogħla milli fil-popolazzjoni ġenerali ta’ PLATO. Tricagrelor għandu jintuża b’kawtela f’pazjenti bi storja ta’ ażżma u/jew COPD (ara sezzjoni 4.4).

Madwar 30% tal-episodji għaddew wara 7 ijiem. PLATO inkluda pazjenti b’kollass konġestiv tal-qalb tal-linja bażi, COPD jew ażżma; dawn il-pazjenti, u l-anzjani, kienu aktar probabbli li jirrapportaw dispnea . Għal ticagrelor, 0.9% tal-pazjenti waqfu l-mediċina ta’ studju minħabba dispnea meta mqabbel ma’ 0.1% li kienu qed jieħdu clopidogrel. L-inċidenza ogħla ta’ dispnea bi ticagrelor mhijiex assoċjata ma’ mard tal-qalb jew tal-pulmun ġdid jew aggravar tiegħu (ara sezzjoni 4.4). Ticagrelor ma jaffettwax testijiet tal-funzjoni pulmonari 

F’PEGASUS, kienet irrapportata dispnea f’14.2% tal-pazjenti li kienu qegħdin jieħdu ticagrelor 60 mg darbtejn kuljum u f’5.5% tal-pazjenti li kienu qegħdin jieħdu ASA waħdu. Bħal fi PLATO, il-biċċa l-kbira tad-dispnea kienet ta’ intensità ħafifa sa moderata (ara sezzjoni 4.4). Pazjenti li rrapportaw dispnea kellhom it-tendenza li kienu ikbar fl-età u aktar spiss kellhom dispnea, COPD jew ażżma fil-linja bażi.

Investigazzjonijiet
Żidiet fil-livelli ta’ uric acid: Fi PLATO, l-uric acid fis-serum żdiedet għal aktar mil-limitu ta’ fuq tan-normal fi 22% tal-pazjenti li kienu qed jirċievu ticagrelor imqabbla ma’ 13% tal-pazjenti li kienu qed jirċievu clopidogrel. In-numri korrispondenti f’PEGASUS kienu ta’ 9.1%, 8.8% u 5.5% għal ticagrelor 90 mg, 60 mg u plaċebo, rispettivament. Il-medja ta’ uric acid fis-serum żdied b’madwar 15% b’ticagrelor meta mqabbla ma’ madwar 7.5% bi clopidogrel u wara li l-kura twaqqfet, naqset għal madwar 7% fuq ticagrelor iżda ma deherx tnaqqis għal clopidogrel. F’PEGASUS, kienet instabet żieda riversibbli fil-livelli medji ta’ uric acid ta’ 6.3% u 5.6% għal ticagrelor 90 mg u 60 mg, rispettivment, meta mqabbel ma’ tnaqqis ta’ 1.5% fil-grupp ta’ plaċebo. F’PLATO, il-frekwenza ta’ artrite bil-gotta, kienet ta’ 0.2% għal ticagrelor vs. 0.1% għal clopidogrel. In-numri korrispondenti għal gotta/artrite bil-gotta f’PEGASUS kienu ta’ 1.6%, 1.5% u 1.1% għal ticagrelor 90 mg, 60 mg u plaċebo, rispettivament.

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Ticagrelor huwa tollerat sew f’dożi waħidhom sa’ 900 mg. Tossiċità gastro-intestinali illimitat id-doża fi studju wieħed fejn doża waħda kienet miżjuda. Reazzjonijiet avversi oħra li kellhom sinifikat kliniku li jistgħu jseħħu b’doża eċċessiva jinkludu dispnea u pawżi ventrikulari (ara sezzjoni 4.8).

F’każ ta’ doża eċċessiva, jistgħu jseħħu r-reazzjonijiet avversi ta’ hawn fuq u għandu jiġi kkunsidrat monitoraġġ bl-ECG.

[bookmark: OLE_LINK3][bookmark: OLE_LINK4]S’issa m’hemmx antidotu li hu magħruf li jreġġa’ lura l-effetti ta’ ticagrelor, u ticagrelor ma jistax jitneħħa bid-dijaliżi (ara sezzjoni 5.2). Il-kura għal doża eċċessiva għandha ssegwi il-prattika medika standard. L-effett ta’ doża eċċessiva ta’ ticagrelor huwa mistenni li jkun riskju fit-tul ta’ fsada assoċjata mal-inibizzjoni tal-plejtlets. It-trasfużjoni tal-plejtlets hija improbabbli li tkun ta’ benefiċċju kliniku f’pazjenti bi fsada (ara sezzjoni 4.4). Jekk isseħħ fsada, għandhom jittieħdu miżuri xierqa oħrajn.


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: inibituri tat- tagħqid tal-plejtlits jeskludi heparin, Kodiċi ATC: B01AC24 

Mekkaniżmu ta’ azzjoni
Brilique fih ticagrelor, li hu membru ta’ klassi kimika cyclopentyltriazolopyrimidines (CPTP), li hu antagonist tar-riċettur P2Y12 orali, li jaġixxi direttament, selettiv u li jeħel b’mod riversibbli li jipprevjeni l-attivazzjoni u l-aggregazzjoni ta’ plejtlits dipendenti fuq P2Y12 medjati b’ADP. Ticagrelor ma jimpedixxix it-twaħħil ta’ ADP iżda meta mwaħħal mar-riċettur P2Y12 huwa jimpedixxi transduzzjoni tas-sinjal, indotta minn ADP. Minħabba li plejtlits jipparteċipaw fil-bidu u/jew fl-evoluzzjoni ta’ kumplikazzjonijiet trombotiċi ta’ marda aterosklerotika, l-inibizzjoni tal-funzjoni tal-plejtlits intweriet li tnaqqas ir-riskju ta’ episodji CV bħal mewt, MI jew puplesija.

Ticagrelor iżid ukoll il-livelli ta’ adenosine endoġenużi lokali billi jinibixxi t-trasportatur nukleoside ekwilibrattiv -1 (ENT-1).

Ticagrelor ġie ddokumentat li jżid l-effetti li ġejjin, indotti minn adenosine f’individwi b’saħħithom u f’pazjenti b’ACS: vażodilazzjoni (imkejla b’żidiet fil-flussi tad-demm koronarji f’voluntiera b’saħħithom u f’pazjenti b’ACS; uġigħ ta’ ras), inibizzjoni tal-funzjoni tal-plejtlits (f’demm sħiħ uman in vitro) u dispnea. Madankollu, rabta bejn iż-żidiet osservati f’eżiti ta’ adenosine u dawk kliniċi (eż. morbidità-mortalità) ma ħarġitx b’mod ċar.

Effetti farmakodinamiċi
Bidu tal-azzjoni
F’pazjenti fuq mard tal-qalb stabbli (CAD – Coronary Artery Disease) fuq ASA, ticagrelor wera li jibda jkollu effett farmakoloġiku malajr hekk kif indikat mill-medja tal-aggregazzjoni tal-inibizzjoni tal-plejtlets (IPA – inhibition of platelet aggregation) għal ticagrelor wara 0.5 sigħat wara doża tal-bidu ta’ 180 mg ta’ madwar 41%, bl-ogħla effett IPA ta’ 89% minn 2‑4 sigħat wara d-doża u miżmuma bejn 2‑8 sigħat. 90% tal-pazjenti kellhom estent IPA finali ta’ >70% wara sagħtejn mid-doża.

Tmiem tal-azzjoni
Jekk proċedura CABG hija ppjanata, riskju ta’ fsada b’ticagrelor hu akbar meta mqabbel ma clopidogrel meta jiġi mwaqqaf anqas minn 96 siegħa qabel il-proċedura.

Dejta dwar il-qlib
Meta jsir qlib minn clopidogrel 75 mg għal ticagrelor 90 mg darbtejn kuljum ikun hemm żieda fl-IPA assolut ta’ 26.4% u meta jsir qlib minn ticagrelor għal clopidogrel ikun hemm tnaqqis fl-IPA assolut ta’ 24.5%. Il-pazjenti jistgħu jinqalbu minn clopidogrel għal ticagrelor mingħajr ebda interruzzjoni fl-effett kontra l-plejtlets (ara sezzjoni 4.2).

Effikaċja klinika u sigurtà
L-evidenza klinika għall-effikaċja u s-sigurtà ta’ ticagrelor hija derivata minn żewġ provi ta’ fażi 3:

· L-istudju PLATO [PLATelet Inhibition and Patient Outcomes], paragun ta’ ticagrelor ma’ clopidogrel, li t-tnejn ingħataw flimkien ma’ ASA u terapija standard oħra.
· L-istudju PEGASUS TIMI‑54 [PrEvention with TicaGrelor of SecondAry Thrombotic Events in High‑RiSk AcUte Coronary Syndrome Patients], paragun ta’ ticagrelor flimkien ma’ terapija ASA ma’ ASA waħedha.

Studju PLATO (Sindromi Koronarji Akuti)

L-istudju PLATO kien jinkludi 18,624 pazjent li ppreżentaw rwieħhom fi żmien 24 siegħa minn meta kellhom l-ewwel sintomi tal-anġina mhux stabbli (UA), infart mijokardijaku mingħajr żieda fl-ST (NSTEMI) jew infart mijokardijaku b’żieda fl-ST (STEMI), u l-ewwel ingħataw kura medika, jew permezz ta’ intervent perkutanju fil-koronarji (PCI), jew permezz ta’ CABG.

Effikaċja klinika
Flimkien ma’ ASA meħud kuljum, ticagrelor 90 mg darbtejn kuljum wera superjorità għal 75mg clopidogrel kuljum biex jevita l-punt ta’ tmiem kompost ta’ mewt CV, MI jew attakk ta’ puplesija, bid-differenza xprunata minn mewta CV u MI. Il-pazjenti irċievew doża tal-bidu ta’ 300 mg clopidogrel (600 mg setgħu jingħataw jekk kellhom PCI) jew 180 mg ticagrelor.

Ir-riżultat deher kmieni (tnaqqis assolut tar-riskju [ARR] 0.6% u tnaqqis tar-riskju relattiv [RRR] ta’ 12% mat-30 jum), b’effett ta’ kura kontinwu tul il-perijodu kollu ta’ 12‑il xahar, li wassal għal ARR ta’ 1.9% kull sena u RRR ta’ 16%. Dan juri li hu xieraq biex jikkura pazjenti b’ticagrelor 90 mg darbtejn kuljum għal mhux aktar minn 12‑il xahar (ara sezzjoni 4.2). Meta 54 pazjent ACS jiġu ikkurati b’ticagrelor minflok bi clopidogrel jiġi evitat każ aterotrombotiku 1; meta jiġu ikkurati 91 tiġi evitata mewta 1 b’CV (ara Figura 1 u Tabella 4).

L-effett tal-kura ta’ ticagrelor fuq clopidogrel jidher konsistenti fuq ħafna sottogruppi, inkluż piż; sess; passat mediku ta’ dijabete mellitus, attakk iskemiku temporanju jew attakk ta’ puplesija mhux emorraġiku, jew rivaskularizzazzjoni; terapiji oħrajn li jinkludu l-eparini, inibituri ta’ GpIIb/IIIa u inibituri tal-pompi tal-protoni (ara sezzjoni 4.5); dijanjosi tal-aħħar każ fl-indiċi (STEMI, NSTEMI jew UA); u l-mezz ta’ kura li kien intiż meta saret ir-randomisation (invażiva jew medika).

Interazzjoni tal-kura ta’ sinifikat dgħajjef deher skont ir-reġjun fejn il-proporzjon tar-riskju (HR – Hazard Ratio) għall-mira ewlenija jaqleb favur ticagrelor fil-bqija tad-dinja iżda jmur favur clopidogrel fl-Amerika ta’ Fuq, li kienet tirrappreżenta madwar 10% tal-popolazzjoni kollha studjata (valur-p tal-interazzjoni=0.045). 
Analiżi esploratorja ssuġġeriet possibilità ta’ assoċjazzjoni ma’ doża ta’ ASA tant li tnaqqis fl-effikaċja kien osservat b’ticagrelor ma’ żidiet fid-dożi ta’ ASA. Dożi kroniċi ta’ ASA kuljum li jmorru ma’ ticagrelor għandhom ikunu 75-150 mg (ara sezzjoni 4.2 u 4.4)

Figura 1 turi l-istima tar-riskju li jseħħ mal-ewwel darba li jiġri kullkaż fil-fini tal-effikaċja komposita.

Figura 1 – Analiżi tal-punt ta’ tmiem kompost primarju ta’ mewt CV, MI u puplesija (PLATO)
[image: ]

Ticagrelor naqqas l-okkorrenza tal-punt ta’ tmiem kompost primarju meta mqabbel ma’ clopidogrel kemm fil-popolazzjoni UA/NSTEMI kif ukoll STEMI (Tabella 4).Għalhekk, Brilique 90 mg darbtejn kuljum flimkien ma’ ASA f’doża baxxa jista’ jintuża f’pazjenti b’ACS (anġina mhux stabbli, infart mijokardijaku b’elevazzjoni mhux tal-ST [NSTEMI] jew Infart Mijokardijaku b’elevazzjoni tal-ST [STEMI]); inklużi pazjenti li jkunu mmaniġġjati b’mod mediku, u dawk li huma mmaniġġjati b’intervent koronarju perkutaneju (PCI – Percutaneous Coronary Intervention) jew bi grafting ta’ by-pass b’trapjant tal-arterja koronarja (CABG – Coronary artery by-pass grafting).


Tabella 4 – Analiżi tal-punti ta’ tmiem primarji u sekondarji PLATO
	
	Ticagrelor 90 mg darbtejn kuljum
(% tal-pazjenti b’każ)
N=9333
	Clopidogrel 75 mg darba kuljum (% tal-pazjenti b’każ)
N=9291
	

ARRa
(%/yr)
	

RRRa (%)
(95% CI)
	


valur-p

	Mewt CV, MI (eskluż MI silenzjuż) jew attakk ta’ puplesija
	
9.3
	
10.9
	
1.9
	
16 ( 8, 23)
	
0.0003

	Intent invażiv
	8.5
	10.0
	1.7
	16 ( 6, 25)
	0.0025

	Intent mediku
	11.3
	13.2
	2.3
	15 (0.3, 27)
	0.0444d

	Mewt CV
	3.8
	4.8
	1.1
	21 ( 9, 31)
	0.0013

	MI (eskluż MI silenzjuż)b
	5.4
	6.4
	1.1
	16 ( 5, 25)
	0.0045

	Attakk ta’ puplesija
	1.3
	1.1
	‑0.2
	-17 (‑52, 9)
	0.2249

	Mewt bil-kawżi kollha, MI (eskluż MI silenzjuż) jew attakk ta’ puplesija
	

9.7
	

11.5
	

2.1
	

16 ( 8, 23)
	

0.0001

	Mewt CV, MI totali, attakk ta’ puplesija, SRI, RI, TIA jew ATEc oħra
	

13.8
	

15.7
	

2.1
	

12 ( 5, 19)
	

0.0006

	Mewt bil-kawżi kollha
	
4.3
	
5.4
	
1.4
	
22 (11, 31)
	
0.0003d

	Trombożi ta’ stent definit
	
1.2
	
1.7
	
0.6
	
32 ( 8, 49)
	
0.0123d


a ARR = tnaqqis assolut tar-riskju; RRR = tnaqqis relattiv tar-riskju = (1-Proporzjon tal-periklu) x 100%. RRR negattiv jindika żieda tar-riskju relattiv.
b Bl-esklużjoni ta’ MI.
c SRI = iskemija rikurrenti serja; RI = iskemija rikurrenti; TIA = attakk iskemiku temporanju; ATE = każ trombotiku tal-arterja. MI totali jinkludi MI silenzjuż, bid-data tal-każ imniżżla bħala d-data meta kien skopert.
d Valur ta’ sinifikat nominali; l-oħrajn kollha huma statistikament sinifikanti b’testijiet ta’ ġerarkija pre-definita.

Fergħa tal-istudju ġenetiku PLATO
L-għarfien tas-sekwenzi tal-ġeni ta’ CYP2C19 u ABCB1 ta’ 10,285 pazjent fi PLATO wera li hemm rabta bejn il-gruppi ta’ ġenotipi mar-riżultati PLATO. Is-superjorità ta’ ticagrelor fuq clopidogrel biex inaqqas każijiet ta’ CV maġġuri ma kienetx effettwata b’mod sinifikanti bis-CYP2C19 tal-pazjenti jew ġenotip ABCB1. B’mod simili għall-istudju globali PLATO, Fsada Maġġuri tal-PLATO totali ma kienetx differenti bejn ticagrelor u clopidogrel, irrispettivament jekk il-ġenotip kienx CYP2C19 jew ABCB1. Fsada Maġġuri fi PLATO mhux tas-CABG żdiedet b’ticagrelor meta mqabbla ma’ clopidogrel f’pazjenti li kellhom telf tal-funzjoni tal-alleli, iżda simili għal clopidogrel f’pazjenti li ma kellhomx telf tal-funzjoni ta’ allela.

Kompost tal-Effikaċja u s-Sigurtà Kombinati
Kompost kombinat tal-effikaċja u s-sigurtà (Mewt CV, MI, attakk ta’ puplesija jew fsada ‘Totali Maġġuri’ hekk kif definita fi PLATO) jindika li l-benefiċċju tal-effikaċja ta’ ticagrelor meta mqabbel ma’ clopidogrel mhuwiex imxekkel mil-każijiet ta’ fsada maġġuri (ARR 1.4%, RRR 8%, HR 0.92; p=0.0257) fit-12‑il xahar wara l-ACS.

Sigurtà klinika

Fergħa tal-istudju Holter:
Sabiex jiġu studjati l-pawżi ventrikolari u episodji arritmijaċi oħrajn li seħħew waqt PLATO, l-investigaturi għamlu monitoraġġ Holter sabiex jiġu studjati sottogrupp ta’ madwar 3000 pazjent, li minnhom madwar 2000 kellhom qari kemm fil-fażi akuta tal-ACS tagħhom kif ukoll wara xahar. Il-varjant ewlieni ta’ interess kien li seħħew pawżi ventrikolari ta’ ≥3 sekondi. Kien hemm iktar pazjenti li kellhom pawżi ventrikolari b’ticagrelor (6.0%) milli bi clopidogrel (3.5%) fil-fażi akuta; u 2.2% u 1.6%, rispettivament, wara xahar (ara sezzjoni 4.4). Iż-żieda fil-pawżi ventrikulari fil-fażi akuta ta’ ACS kienu iktar qawwija f’pazjenti fuq ticagrelor li fil-passat kellhom CHF (9.2% kontra 5.4% tal-pazjenti li ma kellhomx CHF fil-passat; għall-pazjenti fuq clopidogrel, 4.0% f’dawk bil-kontra 3.6% f’dawk mingħajr passat ta’ CHF). Dan l-iżbilanċ ma seħħx fl-ewwel xahar: 2.0% kontra 2.1% għall-pazjenti fuq ticagrelor għal dawk li fil-passat kellhom u għal dawk li ma kellhomx CHF, rispettivament; u 3.8% kontra 1.4% bi clopidogrel. Ma kienx hemm konsegwenzi kliniċi avversi assoċjati ma’ dan l-iżbilanċ (inklużi t-tqegħid ta’ pacemakers) f’din il-popolazzjoni ta’ pazjenti.

Studju PEGASUS (Storja ta’ Infart Mijokardijaku)

L-istudju PEGASUS TIMI‑54 kien studju multiċentriku internazzjonali, ta’ grupp parallel, ikkontrollat bi plaċebo, double-blind, randomizzat, immexxi mill-avvenimenti ta’ 21,162 pazjent biex tiġi vvalutata l-prevenzjoni ta’ avvenimenti ateretrombotiċi b’ticagrelor mogħti f’2 dożi (jew 90 mg darbtejn kuljum jew 60 mg darbtejn kuljum) flimkien ma’ ASA f’doża baxxa (75‑150 mg), meta mqabbel ma’ terapija ASA waħedha f’pazjenti bi storja ta’ MI u fatturi ta’ riskju addizzjonali għal aterotrombożi.

Il-pazjenti kienu eliġibbli biex jieħdu sehem jekk kellhom 50 sena jew iktar, bi storja ta’ MI (sena sa 3 sena qabel ir-randomizzazzjoni), u kellhom tal-inqas wieħed mill-fatturi ta’ riskju li ġejjin għal aterotrombożi: li għandhom ≥65 sena, dijabete mellitus li teħtieġ medikazzjoni, MI preċedenti ieħor, evidenza ta’ CAD f’ħafna vini jew disfunzjoni tal-kliewi kronika mhux fi stadju finali. 

Il-pazjenti kienu ineliġibbli jekk kien ippjanat li jintuża antagonist tar-riċettur ta’ P2Y12, dipyridamole, cilostazol, jew terapija b’antikoagulanti matul il-perjodu ta’ studju; jekk kellhom disturb ta’ fsada jew li fil-passat kellhom puplesija iskemika jew fsada ġol-kranju, tumur fis-sistema nervuża ċentrali jew anormalità vaskulari ġol-kranju; jekk kellhom fsada gastrointestinali matul is-6 xhur preċedenti jew operazzjoni maġġuri matul it-30 jum preċedenti.

Effikaċja klinika

Figura 2 – Analiżi tal-punt ta’ tmiem kompost kliniku primarju ta’ mewt CV, MI u puplesija (PEGASUS)

Tabella 5 – Analiżi tal-punti ta’ tmiem primarji u sekondarji tal-effikaċja (PEGASUS)

	
	Ticagrelor 60 mg darbtejn kuljum +ASA
N = 7045
	ASA waħdu
N = 7067
	valur-p

	Karatteristika
	Pazjenti b’avvenimenti
	KM %
	HR
(95% CI)
	Pazjenti b’avvenimenti
	KM %
	

	Punt ta’ tmiem primarju

	Kompost ta’ Mewt CV/MI/Puplesija
	487 (6.9%)
	7.8%
	0.84 
(0.74, 0.95)
	578 (8.2%)
	9.0%
	0.0043 (s)

	Mewt CV
	174 (2.5%)
	2.9%
	0.83 
(0.68, 1.01)
	210 (3.0%)
	3.4%
	0.0676

	MI
	285 (4.0%)
	4.5%
	0.84 
(0.72, 0.98)
	338 (4.8%)
	5.2%
	0.0314

	Puplesija
	91 (1.3%)
	1.5%
	0.75 
(0.57, 0.98)
	122 (1.7%)
	1.9%
	0.0337

	Punt ta’ tmiem sekondarju

	Mewt CV
	174 (2.5%)
	2.9%
	0.83 
(0.68, 1.01)
	210 (3.0%)
	3.4%
	‑

	Mortalità minn kwalunkwe kawża
	289 (4.1%)
	4.7%
	0.89
(0.76, 1.04)
	326 (4.6%)
	5.2%
	‑


Il-proporzjon tar-riskju u l-valuri-p huma kkalkolati b’mod separat għal ticagrelor vs. terapija ASA waħedha minn mudell ta’ periklu proporzjonali ta’ Cox bil-grupp ta’ kura bħala l-unika varjabbli ta’ spjegazzjoni.
Perċentwal KM ikkalkolat wara 36 xahar.
Nota: in-numru tal-ewwel avvenimenti għall-komponenti mewt CV, MI u puplesija huma n-numru attwali tal-ewwel avvenimenti għal kull komponent u ma jagħmlux parti min-numru ta’ avvenimenti fil-punt ta’ tmiem kompost.
(s) Tindika sinifikat statistiku.
CI (Confidence Interval)  = Intervall ta’ kunfidenza; CV = Kardjovaskulari; HR = Proporzjon tar-riskju; KM = Kaplan‑Meier; MI = Infart mijokardijaku; N = Numru ta’ pazjenti.

Kemm ir-reġim ta’ 60 mg darbtejn kuljum kif ukoll dak ta’ 90 mg darbtejn kuljum ta’ ticagrelor flimkien ma’ ASA kienu superjuri għal ASA waħdu fil-prevenzjoni ta’ avvenimenti aterotrombotiċi (punt ta’ tmiem kompost: mewt CV, MI u puplesija), b’effett ta’ kura konsistenti matul il-perjodu ta’ studju kollu, li jirriżulta f’16% RRR u 1.27% ARR għal ticagrelor 60 mg u 15% RRR u 1.19% ARR għal ticagrelor 90 mg.

Għalkemm il-profili ta’ effikaċja ta’ 90 mg u 60 mg kienu simili, hemm evidenza li d-doża iktar baxxa kellha tollerabbiltà u profil tas-sigurtà aħjar fir-rigward tar-riskju ta’ fsada u dispnea. Għalhekk, Brilique 60 mg biss mogħti darbtejn kuljum ma’ ASA huwa rrakkomandat għall-prevenzjoni ta’ avvenimenti aterotrombotiċi (mewt CV, MI u puplesija) f’pazjenti li fil-passat kellhom MI u riskju għoli li jiżviluppaw avveniment aterotrombotiku.

Fir-rigward tal-ASA waħdu, ticagrelor 60 mg darbtejn kuljum naqqas b’mod sinifikanti l-punt ta’ tmiem kompost primarju ta’ mewt CV, MI u puplesija. Kull wieħed mill-komponenti kkontribwixxa għat-tnaqqis fil-punt ta’ tmiem primarju (mewt CV 17% RRR, MI 16% RRR u puplesija 25% RRR). 

L-RRR għall-punt ta’ tmiem kompost minn 1 sa 360 jum (17% RRR) u minn 361 jum ’il quddiem (16% RRR) kien simili. Hemm dejta limitata dwar l-effikaċja u s-sigurtà ta’ ticagrelor wara li jinqabżu t-3 snin ta’ kura estiża.

Jekk id-79 pazjent jiġu kkurati għal sa 36 xahar b’ticagrelor 60 mg darbtejn kuljum flimkien ma’ ASA minflok terapija ASA waħedha, jipprevjeni avveniment ta’ punt ta’ tmiem kompost primarju wieħed.

Ma kien hemm ebda evidenza ta’ benefiċċju (ebda tnaqqis fil-punt ta’ tmiem kompost primarju ta’ mewta kardjovaskulari, infart mijokardijaku u puplesija, iżda żieda fi fsada maġġuri) meta ticagrelor 60 mg darbtejn kuljum ġie introdott f’pazjenti stabbli klinikament > sentejn mill-infart mijakardijaku, jew aktar minn sena wara t-twaqqif ra’ kura b’inibitur riċettur ta’ ADP preċedenti (ara sezzjoni 4.2).

Sigurtà klinika
Ir-rata ta’ waqfien bi ticagrelor 60 mg minħabba fsada u dispnea kienet ogħla f’pazjenti >75 sena (42%) milli f’pazjenti iżgħar (medda: 23‑31%), b’differenza meta mqabbla ma’ plaċebo ikbar minn 10% (42% vs. 29%) f’pazjenti >75 sena.

Popolazzjoni pedjatrika
Fi studju randomizzat, double-blind, ta’ grupp parallel ta’ Fażi III (HESTIA 3), 193 pazjent pedjatriku (etajiet ta’ sentejn sa inqas minn 18-il sena) bil-marda ta’ sickle cell ġew randomizzati biex jirċievu jew plaċebo jew ticagrelor f’dożi ta’ 15 mg sa 45 mg darbtejn kuljum skont il-piż tal-ġisem. Ticagrelor irriżulta f’inibizzjoni medjana tal-plejtlits ta’ 35 % qabel id-doża u 56 % sagħtejn wara d-doża fi stat fiss.

Meta mqabbel mal-plaċebo, ma kienx hemm benefiċċju tat-trattament ta’ ticagrelor fuq ir-rata ta’ kriżijiet venokklużivi.

L-Aġenzija Ewropeja għall-Mediċini irrinunzjat għall-obbligu li jiġu ppreżentati r-riżultati tal-istudji bi Brilique f’kull sett tal-popolazzjoni pedjatrika f’sindromi akuti koronarji (ACS) u bi storja ta’ infart mijokardijaku (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Ticagrelor għandu farmakokinetika linejari u l-esponiment għal ticagrelor u l-metabolit attiv tiegħu (AR-C124910XX) huma bejn wieħed u ieħor proporzjonali mad-doża sa 1260 mg.

Assorbiment
L-assorbiment ta’ ticagrelor huwa mgħaġġel b’tmax medjan ta’ madwar 1.5 sigħat. Il-formazzjoni tal-metabolit ewlieni fiċ-ċirkolazzjoni AR-C124910XX (attiv ukoll) minn ticagrelor huwa mgħaġġel b’tmax medjan ta’ madwar 2.5 sigħat. Wara doża orali waħda ta’ ticagrelor 90 mg f’kundizzjoni ta’ sawm f’individwi b’saħħithom, Cmax tkun 529 ng/ml u l-AUC tkun 3451 ng*h/ml. Il-proporzjon tal-metaboliti minn fejn ikunu ġejjin huma 0.28 għal Cmax u 0.42 għall-AUC. Il-farmakokinetika ta’ ticagrelor u AR‑C124910XX f’pazjenti bi storja ta’ MI kienu ġeneralment simili għal dawk tal-popolazzjoni ACS. Abbażi ta’ analiżi farmakokinetika tal-popolazzjoni tal-istudju PEGASUS, is-Cmax medjan ta’ ticagrelor kien 391 ng/ml u l-AUC medjan kien 3801 ng*h/ml fi stat fiss għal ticagrelor 60 mg. Għal ticagrelor 90 mg is-Cmax kien 627 ng/ml u l-AUC kien 6255 ng*h/ml fi stat fiss.

Il-bijodisponibilità medja assoluta ta’ ticagrelor kienet stmata 36%. Meta ittieħdet ikla b’kontenut għoli ta’ xaħam kien hemm żieda ta’ 21% fl-AUC ta’ ticagrelor u tnaqqis ta’ 22% tas-Cmax tal-metabolit attiv iżda ma kellu l-ebda effett fuq is-Cmax ta’ ticagrelor jew l-AUC tal-metabolit attiv. Dawn il-bidliet żgħar huma meqjusin li għandhom sinifikat kliniku minimu; għalhekk, ticagrelor jista’ jingħata mal-ikel jew mingħajru. Ticagrelor kif ukoll il-metabolit attiv huma sottostrati ta’ P-gP.

Ticagrelor bħala pilloli mfarrka mħallta mal-ilma, mogħti oralment permezz ta’ tubu nasogastriku għal ġewwa l-istonku, għandu bijodisponibilità komparabbli għal pilloli sħaħ fir-rigward ta’ AUC u Cmax għal ticagrelor u l-metabolit attiv. Espożizzjoni inizjali (0.5 u 1 siegħa wara d-doża) minn pilloli ticagrelor imfarrka imħallta fl-ilma, kienet ogħla meta mqabbla ma’ pilloli sħaħ, bi profil ta’ konċentrazzjoni ġeneralment identiku minn hemm ’il quddiem (2 sa 48 siegħa).

Distribuzzjoni
Il-volum ta’ distribuzzjoni fi stat fiss ta’ ticagrelor huwa 87.5 l. Ticagrelor ul-metabolit attiv jeħlu b’mod estensiv mal-proteina fil-plażma tal-bniedem (>99.0%).

Bijotrasformazzjoni
CYP3A4 huwa l-enzima maġġuri responsabbli għal metaboliżmu ta’ ticagrelor u l-formazzjoni tal-metabolit attiv u l-interazzjonijiet tagħhom ma’ sottostrati oħra ta’ CYP3A ivarjaw minn attivazzjoni għal inibizzjoni. 

Il-metabolit ewlieni ta’ ticagrelor huwa AR-C124910XX, li huwa attiv ukoll hekk kif stmat bit-twaħħil tiegħu mar-riċettur-ADP P2Y12tal-plejtlets in vitro. L-esponiment sistematiku għall-metabolit attiv huwa madwar 30-40% ta’ dak miksub għal ticagrelor.

Eliminazzjoni
Il-mezz ewlieni tal-eliminazzjoni ta’ ticagrelor huwa permezz ta’ metaboliżmu mill-fwied. Meta jingħata ticagrelor radjutikkettat, il-medja tar-radjuattività rkuprata hija madwar 84% (57.8% fl-ippurgar, 26.5% fl-awrina). L-irkupru ta’ ticagrelor u l-metabolit attiv fl-awrina kienu t-tnejn anqas minn 1% tad-doża. Il-mezz ewlieni tal-eliminazzjoni tal-metabolit attiv huwa x’aktarx mis-sekrezzjoni tal-marrara. Il-medja tat-t1/2 kienet madwar 7 sigħat għal ticagrelor u 8.5 sigħat għal metabolit attiv.

Popolazzjonijiet speċjali

Anzjani
Esponimenti ogħla għal ticagrelor (madwar 25% għal Cmax kif ukoll għall-AUC) u l-metabolit attiv dehru fl-anzjani (≥ 75 sena) pazjenti ACS meta mqabbla ma’ pazjenti iżgħar permezz ta’ analiżi farmakokinetika tal-popolazzjoni. Dawn id-differenzi mhumiex meqjusa klinikament sinifikanti (ara sezzjoni 4.2).

Popolazzjoni pedjatrika
Hemm data limitata disponibbli fit-tfal bil-marda ta’ sickle cell (ara sezzjonijiet 4.2 u 5.1).

Fl-istudju HESTIA 3, pazjenti ta’ etajiet ta’ sentejn sa inqas minn 18-il sena li kienu jiżnu ≥12 sa ≤24 kg, >24 sa ≤48 kg u >48 kg, ingħataw ticagrelor bħala pilloli pedjatriċi li jinfirxu ta’ 15 mg f’dożi ta’ 15, 30 u 45 mg darbtejn kuljum, rispettivament. Abbażi tal-analiżi farmakokinetika tal-popolazzjoni, l-AUC medja varjat minn 1095 ng*h/mL sa 1458 ng*h/mL u s-Cmax medja varjat minn 143 ng/mL sa 206 ng/mL fi stat fiss.

Sess
Esponimenti ogħla għal ticagrelor dehru f’nisa meta mqabbla mal-irġiel. Id-differenzi mhumiex meqjusa klinikament sinifikanti.

Indeboliment renali
L-esponiment għal ticagrelor kien madwar 20% aktar baxx u l-esponiment għall-metabolit attiv kien madwar 17% ogħla f’pazjenti b’indeboliment renali sever (tneħħija tal-krejatinina < 30 mL/min) imqabbel ma’ individwi b’funzjoni renali normali.

F’pazjenti b’marda tal-kliewi tal-aħħar stadju fuq emodijaliżi, l-AUC u s-Cmax ta’ ticagrelor 90 mg mogħti f’jum mingħajr dijaliżi kienu 38% u 51% ogħla meta mqabbla ma’ individwi b’funzjoni renali noromali. Żieda simili ġiet osservata meta ticagrelor ingħata immedjatament qabel id-dijaliżi (49% u 61%, rispettivament) billi wera li ticagrelor ma jistax jitneħħa b’dijaliżi. L-esponiment tal-metabolit attiv żdied sa limitu inqas (AUC 13‑14% and Cmax 17‑36%). L-inbizzjoni tal-effett tal-aggregazzjoni tal-pjastrini (IPA) ta’ ticagrelor kienet indipendenti mid-dijaliżi f’pazjenti b’marda tal-kliewi tal-aħħar stadju u simili għal individwi b’funzjoni renali normali (ara sezzjoni 4.2).

Indeboliment epatiku
Cmax u AUC għal ticagrelor kienu 12% u 23% ogħla f’pazjenti b’indeboliment epatiku ħafif meta mqabbla ma’ pazjenti b’saħħithom, rispettivament, madankollu, l-effett tal-IPA ta’ ticagrelor kien simili bejn iż-żewġ gruppi. L-ebda aġġustament fid-doża mhuwa meħtieġa għal pazjenti b’indeboliment tal-fwied ħafif. Ticagrelor ma ġiex studjat f’pazjenti b’indeboliment tal-fwied sever u m’hemm ebda informazzjoni farmakokinetika f’pazjenti b’indeboliment tal-fwied moderat. F’pazjenti li kellhom żieda moderata jew severa f’wieħed jew iktar mit-testijiet tal-funzjoni tal-fwied fil-linja bażi, il-konċentrazzjonijiet ta’ ticagrelor fil-plażma kienu bħala medja simili jew ftit ogħla meta mqabbel ma’ dawk mingħajr żidiet fil-linja bażi. Mhuwa rrakkomandat l-ebda aġġustament fid-doża f’pazjenti b’indeboliment tal-fwied moderat (ara sezzjonijiet 4.2 u 4.4).

Razza
Pazjenti ta’ nisel Ażjatiku għandhom bijodisponibilità medja 39% ogħla meta mqabbla ma’ pazjenti Kawkażi. Pazjenti li jidentifikaw irwieħhom bħala suwed kellhom bijodisponibilità 18% aktar baxxa għal ticagrelor meta mqabbla mal-pazjenti Kawkażi, fi studji ta’ farmakoloġija klinika, l-esponiment (Cmax u AUC) għal ticagrelor f’individwi Ġappuniżi kienet madwar 40% (20% wara li taġġusta għall-piż tal-ġisem) ogħla meta mqabbel ma’ dak fil-Kawkażi. L-esponiment f’pazjenti awtoidentifikati bħala Ispaniċi jew Latini kien simili ta’ dik fil-Kawkażi.
 
5.3	Tagħrif ta' qabel l-użu kliniku dwar is-sigurtà 

Tagħrif mhux kliniku ibbażat fuq studji konvenzjonali ta’ sigurtà farmakoloġika, effett tossiku minn dożi individwali, effett tossiku fuq il-ġeni ma wera l-ebda riskju inaċċettabli ta’ effetti avversi għal bnedmin.

Irritazzjoni gastro-intestinali kienet osservata fi speċi varji t’ annimali b’livelli t’esponiment klinikament relevanti (ara sezzjoni 4.8).

Fil-firien femminili, ticagrelor b’doża għolja wera żieda fil-frekwenza ta’ tumuri fl-utru (adenokarċenomas) u żieda fil-frekenza ta’ adenomas epatiċi. Il-mekkaniżmu tat-tumuri tal-utru huwa x’aktarx żbilanċ ormonali li jista’ jwassal għal tumuri fil-firien. Il-mekkaniżmu għall-adenomas epatiċi huwa x’aktarx minħabba l-induzzjoni ta’ enzima speċifika għall-gerriema fil-fwied. Għalhekk, is-sejbiet dwar kanċeroġeniċità huma meqjusa mhux rilevanti għall-bnedmin.

Fil-firien, anomaliji żgħar tal-iżvilupp dehru b’dożi tossiċi għall-omm (marġini ta’ sigurtà ta’ 5.1). Fil-fniek, il-maturità epatika u l-iżvilupp skeletrali ittardjaw bi ftit fil feti fil-fniek femminili b’dożi għolja li ma kkawżawx tossiċità għall-omm (marġini ta’ sigurtà ta’ 4.5).

Studji fil-firien u fniek urew tossiċità fis-sistema riproduttiva, biż-żieda fil-piż tal-ġisem tal-omm kemmxejn imnaqqsa u tnaqqis ta’ soppravivenza tal-wild u tal-piż mat-twelid, bi tkabbir ritardat. Ticagrelor ikkawża ċikli irregolari (fil-parti l-kbira itwal) fil-firien femminili, iżda ma kellux effett fuq il-fertilità b’mod ġenerali fil-firien maskili u femminili. Studji ta’ farmakokinetika li saru b’ticagrelor radjutikkettat urew li s-sustanza oriġinali u l-metaboli tagħha joħorġu mal-ħalib tal-firien (ara sezzjoni 4.6).
 

6.	TAGĦRIF FARMAĊEWTIKU

6.1	Lista ta’ eċċipjenti

Qalba tal-pillola
Mannitol (E421)
Calcium hydrogen phosphate dihydrate
Magnesium stearate (E470b)
Sodium starch glycolate tip A
Hydroxypropyl-cellulose (E463)

Kisja tal-pillola
Talc
Titanium dioxide (E171)
Iron oxide yellow (E172)
Macrogol 400
Hypromellose (E464)

6.2	Inkompatibbilitajiet

Mhux applikabbli.

6.3	Żmien kemm idum tajjeb il-prodott mediċinali

Tliet snin

6.4	Prekawzjonijiet speċjali għall-ħażna

Din il-mediċina m’għandhiex bżonn ħażna speċjali.

6.5	In-natura tal-kontenitur u ta’ dak li hemm ġo fih 

· Folji trasparenti (b’simboli tax-xemx/qamar) ta’ 10 pilloli tal-PVC-PVDC/Al; kartun ta’ 60 pillola (6 folji) u 180 pillola (18‑il folja).
· Folji trasparenti bil-ġranet (b’simboli tax-xemx/qamar) ta’ 14-il pillola tal-PVC-PVDC/Al f’kartun ta’ 14‑il pillola (folja 1), 56 pillola (4 folji) u 168 pillola (12‑il folja).
· Folja trasparenti tal-PVC-PVDC/Al imtaqqba għal doża individwali ta’ 10 pilloli; kartuna ta’ 100 pillola (10 folji).

Jista’ jkun li mhux il-pakketti tad-daqsijiet kollha jkunu fis-suq. 

6.6	Prekawzjonijiet speċjali li għandhom jittieħdu meta jintrema

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

AstraZeneca AB
SE-151 85
Södertälje
L-Isvezja


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/10/655/001-006


9.	DATA TAL-EWWEL AWTORIZZAZZJONI/TIĠDID tal-AWTORIZZAZZJONI

Data tal-ewwel awtorizzazzjoni: 03 ta’ Diċembru 2010
Data tal-aħħar tiġdid: 17 Lulju 2015


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu/


1.	ISEM IL-PRODOTT MEDIĊINALI

Brilique 90 mg pilloli li jinħallu fil-ħalq


2.	GĦAMLA KWALITATTIVA U KWANTITATTIVA

Kull pillola li tinħall fil-ħalq fiha 90 mg ticagrelor

Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola li tinħall fil-ħalq.

Pilloli tondi, ċatti, bi truf iċċanfrati, bojod għal roża ċari, li jinħallu fil-ħalq immarkati b’‘90’ fuq ‘TI’ minn naħa waħda u lixxi fuq in-naħa l-oħra. 


4.	TAGĦRIF KLINIKU

4.1	Indikazzjonijiet terapewtiċi

Brilique, mogħti ma’ acetylsalicylic acid (ASA), huwa indikat għall-prevenzjoni ta’ każijiet aterotrombotiċi f’pazjenti adulti 
· b’sindromi akuti koronarji (ACS) jew
· storja ta’ infart mijokardijaku (MI) u riskju għoli ta’ żvilupp ta’ avveniment aterotrombotiku (ara sezzjonijiet 4.2 u 5.1).

4.2	Pożoloġija u metodu ta’ kif għandu jingħata

Pożoloġija
Pazjenti li qed jieħdu Brilique għandhom jieħdu wkoll doża ta’ manteniment baxxa ta’ kuljum ta’ ASA ta’ 75 sa 150 mg, sakemm mhux speċifikament kontraindikata.

Sindromi koronarji akuti
Il-kura bi Brilique għandha tinbeda b’doża waħda tal-bidu ta’ 180 mg (żewġ pilloli ta’ 90 mg) u imbagħad għandha titkompla b’90 mg darbtejn kuljum. Il-kura bi Brilique 90 mg darbtejn kuljum hija rrakkomandata għal 12-il xahar f’pazjenti ACS sakemm it-twaqqif ikun indikat klinikament (ara sezzjoni 5.1). 

It-twaqqif ta’ ASA jista’ jiġi kkunsidrat wara 3 xhur f’pazjenti b’ACS li tkun saritilhom proċedura ta’ intervent koronarju perkutanju (PCI) u li għandhom riskju akbar ta’ fsada. F’dak il-każ, ticagrelor bħala terapija waħda kontra l-plejtlits għandu jitkompla għal 9 xhur (ara sezzjoni 4.4).

Storja ta’ infart mijokardijaku
Brilique 60 mg darbtejn kuljum hija d-doża rrakkomandata meta tkun meħtieġa kura estiża għal pazjenti bi storja ta’ MI ta’ mill-inqas sena u b’riskju għoli ta’ avveniment aterotrombotiku (ara sezzjoni 5.1). Il-kura tista’ tinbeda mingħajr interruzzjoni bħala terapija ta’ kontinwazzjoni wara l-kura inizjali ta’ sena bi Brilique 90 mg jew terapija oħra b’inibitur tar-riċettur ta’ adenosine diphosphate (Adenosine Diphosphate, ADP) f’pazjenti b’ACS b’riskju għoli ta’ episodju aterotrombotiku. Il-kura tista’ tinbeda wkoll sa sentejn wara l-MI, jew fi żmien sena wara li titwaqqaf il-kura b’inibitur tar-riċettur ADP preċedenti. Teżisti dejta limitata dwar l-effikaċja u s-sigurtà ta’ ticagrelor wara 3 snin ta’ kura estiża.

Jekk ikun hemm bżonn ta’ qlib, l-ewwel doża ta’ Brilique għandha tingħata 24 siegħa wara l-aħħar doża tal-mediċina l-oħra kontra l-plejtlits.

Doża maqbuża
Twaqqif perjodiku tal-kura għandu jiġi evitat. Pazjent li jaqbeż doża ta’ Brilique għandu jieħu biss pillola waħda (id-doża li jkun imisshom) fil-ħin li jkun imiss.

Popolazzjonijiet speċjali

Anzjani
Mhux meħtieġ aġġustament tad-doża f’pazjenti anzjani (ara sezzjoni 5.2).

Indeboliment tal-kliewi
Mhux meħtieġ aġġustament tad-doża f’pazjenti b’indeboliment tal-kliewi (ara sezzjoni 5.2).

Indeboliment tal-fwied
Ticagrelor ma ġiex studjat f’pazjenti b’indeboliment tal-fwied sever u l-użu tiegħu f’dawn il-pazjenti huwa għaldaqstant kontraindikat (ara sezzjoni 4.3). Hemm disponibbli biss informazzjoni limitata f’pazjenti b’indoboliment tal-fwied moderat. Mhuwiex rakkomandat aġġustament fid-doża, iżda ticagrelor għandu jintuża b’attenzjoni (ara sezzjonijiet 4.3 u 5.2) M’hu meħtieġ l-ebda aġġustament tad-doża f’pazjenti b’indeboliment tal-fwied ħafif (ara sezzjoni 5.2).

Popolazzjoni pedjatrika
Is-sigurtà u l-effikaċja ta’ ticagrelor fit-tfal taħt it-18‑il sena  ma ġewx determinati s’issa. M’hemm l-ebda użu rilevanti ta’ ticagrelor fit-tfal bil-marda ta’ sickle cell (ara sezzjonijiet 5.1 u 5.2).

Metodu ta’ kif għandu jingħata
Għal użu orali. 
Brilique jista’ jingħata mal-ikel jew mingħajr ikel. 
Il-pilloli li jinħallu fil-ħalq jistgħu jintużaw bħala alternattiva għal Brilique 90 mg pilloli miksijin b’rita għall-pazjenti li għandhom diffikultà biex jibilgħu l-pilloli sħaħ jew għal dawk li jippreferu l-pilloli li jinħallu fil-ħalq. Il-pillola għandha titpoġġa fuq l-ilsien, fejn din se tinħall malajr bil-bżieq. Wara tista tinbela’ bl-ilma jew mingħajr ilma (ara sezzjoni 5.2). Il-pillola tista’ tinħall ukoll fl-ilma u tingħata permezz ta’ tubu nażogastriku (CH8 jew aktar). Huwa importanti li tlaħlaħ it-tubu nażogastriku bl-ilma wara l-għoti tat-taħlita. Pillola 60 mg li tinħall fil-ħalq mhijiex disponibbli. 

4.3	Kontraindikazzjonijiet

· Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis-sezzjoni 6.1 (ara sezzjoni 4.8).
· Fsada patoloġika attiva.
· Storja ta’ emorraġija fil-kranju (ara sezzjoni 4.8) ‘/.
· Indeboliment epatiku sever (ara sezzjonijiet 4.2, 4.4 u 5.2).
· Meta ticagrelor jingħata flimkien ma’ inibituri qawwija ta’ CYP3A4 (eż, ketoconazole, clarithromycin, nefozodone, ritonavir u atazanavir), dan jista’ jwassal għal żieda sostanzjali fl-esponiment għal ticagrelor (ara sezzjoni 4.5).

4.4	Twissijiet speċjali u prekawzjonijiet għall-użu

Riskju ta’ fsada
L-użu ta’ ticagrelor f’pazjenti li jkun magħruf li jkollhom riskju akbar ta’ fsada għandu jitqies kontra l-benefiċċju li jkollu biex jiġu evitati każijiet aterotrombotiċi (ara sezzjonijiet 4.8 u 5.1). Jekk ikun indikat b’mod kliniku, ticagrelor għandu jintuża b’kawtela fil-gruppi ta’ pazjenti li ġejjin:
· Pazjenti b’tendenza li jkollhom fsada (eż. minħabba trawma riċenti, operazzjoni riċenti, disturbi ta’ koagulazzjoni, fsada gastro-intestinali attiva jew riċenti) jew li huma f’riskju akbar ta’ trawma. L-użu ta’ ticagrelor huwa kontra-indikat f’pazjenti bi fsada patoloġika attiva, f’dawk li fil-passat kellhom emorraġija fil-kranju, u f’pazjenti b’indeboliment epatiku sever (ara sezzjoni 4.3).
· Pazjenti li fl-istess ħin ikunu qed jingħataw prodotti mediċinali li jistgħu jżidu r-riskju ta’ fsada (eż. mediċini kontra l-infjammazzjoni li mhumiex sterojdi (NSAIDs), antikoagulanti orali u/jew fibrinolitiċi fi żmien 24 siegħa minn meta tkun ittieħdet id-doża ta’ ticagrelor).

F’żewġ studji randomizzati kkontrollati (TICO u TWILIGHT) f’pazjenti b’ACS li saritilhom proċedura PCI bi stent li joħroġ il-mediċina, id-deċiżjoni li jitwaqqaf l-ASA wara terapija doppja ta’ 3 xhur kontra l-plejtlits b’ticagrelor u ASA (DAPT), u li jitkompla ticagrelor bħala terapija waħda kontra l-plejtlits (SAPT) għal 9 u 12-il xahar, rispettivament, uriet li tnaqqas ir-riskju ta’ fsada mingħajr ebda żieda osservata fir-riskju ta’ avvenimenti kardjovaskulari avversi maġġuri (MACE) meta mqabbla ma’ DAPT kontinwa. Id-deċiżjoni li jitwaqqaf ASA wara 3 xhur u li jitkompla ticagrelor bħala terapija waħda kontra l-plejtlits għal 9 xhur f’pazjenti b’riskju akbar ta’ fsada għandha tkun ibbażata fuq ġudizzju kliniku li jqis ir-riskju ta’ fsada kontra r-riskju ta’ avvenimenti trombotiċi (ara sezzjoni 4.2).

It-trasfużjoni tal-plejtlets ma reġġgħetx lura l-effett ta’ kontra l-plejtlets ta’ ticagrelor f’voluntiera b’saħħithom u mhijiex probabbli li tkun ta’ benefiċċju kliniku f’pazjenti bi fsada. Minħabba li l-għoti ta’ ticagrelor ma’ desmopressin ma żiedx it-“template bleeding time”, mhux probabbli li desmopressin ikun effettiv biex jimmaniġġa każijiet ta’ fsada klinika (ara sezzjoni 4.5). 

Terapija anti-fibrinolitika (aminocaproic acid jew tranexamic acid) u/jew terapija b’fattur VIIa rikombinanti jista’ jżid l-emostażi. Ticagrelor jista’ jerġa’ jinbeda wara li l-kawża tal-fsada tkun ġiet identifikata u kkontrollata.

Kirurġija
Pazjenti għandhom jingħataw parir li javżaw lit-tobba u lid-dentisti li qed jieħdu ticagrelor qabel jiskedaw xi operazzjoni u qabel ma jieħdu kwalunkwe mediċina ġdida.

Fi PLATO, il-pazjenti li kienu ser jagħmlu grafting ta’ bypass tal-arterja koronarja (CABG), ticagrelor ikkawża aktar fsada minn clopidogrel meta twaqqaf fi żmien jum 1 qabel l-operazzjoni iżda kellu rata simili ta’ fsadiet maġġuri meta mqabbel ma’ clopidogrel wara li twaqqfet it-terapija jumejn jew aktar qabel l-operazzjoni (ara sezzjoni 4.8). Jekk pazjent ikollu jagħmel operazzjoni elettiva u l-effett ta’ kontra l-plejtlets ma jkunx mixtieq, ticagrelor għandu jitwaqqaf 5 tijiem qabel l-operazzjoni (ara sezzjoni 5.1).

Pazjenti b’puplesija iskemika preċedenti
Pazjenti b’ACS b’puplesija iskemika jistgħu jiġu kkurati bi ticagrelor għal sa 12-il xahar (studju PLATO).

F’PEGASUS, il-pazjenti bi storja ta’ MI b’puplesija iskemika preċedenti ma kinux inklużi. Għalhekk, fin-nuqqas ta’ dejta, kura ta’ iktar minn sena mhijiex rakkomandata f’dawn il-pazjenti.

Indeboliment tal-fwied
L-użu ta’ ticagrelor huwa kontraindikat f’pazjenti b’indeboliment tal-fwied sever (ara sezzjonijiet 4.2 u 4.3). Hemm esperjenza limitata b’ticagrelor f’pazjenti b’indeboliment tal-fwied moderat, għalhekk, hija rrakkomandata l-kawtela f’dawn il-pazjenti (ara sezzjonijiet 4.2 u 5.2).

Pazjenti li għandhom riskju li jkollhom każijiet bradikardijaċi
Monitoraġġ tal-ECG ta’ Holter wera żieda fil-frekwenza ta’ pawżi ventrikolari li fil-parti l-kbira kienu mingħajr sintomi waqt il-kura b’ticagrelor meta mqabbel ma’ clopidogrel. Il-pazjenti b’riskju ogħla ta’ każijiet ta’ bradikardija (eż. pazjenti mingħajr pacemaker li għandhom sindrome ta’ sinus marid, blokk tal-AV tat-tieni jew tielet grad jew sinkope relatata mal-bradikardija) kienu esklużi mill-istudji ewlenin li evalwaw is-sigurtà u l-effikaċja ta’ ticagrelor. Għalhekk, minħabba l-esperjenza klinika limitata, ticagrelor għandu jintuża b’kawtela f’dawn il-pazjenti (ara sezzjoni 5.1).

Barra minn hekk, għandha tingħata attenzjoni meta ticagrelor jingħata flimkien ma’ prodotti mediċinali magħrufin li jinduċu bradikardja. Madankollu l-ebda evidenza ta’ reazzjonijiet avversi klinikament sinifikanti ma kienet osservata fil-prova PLATO wara l-għoti flimkien ma’ prodott mediċinali wieħed jew aktar magħrufin li jinduċu bradikardija (eż, 96% imblokkaturi beta, 33% imblokkaturi tal-kanal tal-kalċju diltiazem u verapamil u 4% digoxin) (ara sezzjoni 4.5).

Waqt il-fergħa tal-istudju Holter fi PLATO, aktar pazjenti kellhom pawżi ventrikulari ta’ >3 sekondi b’ticagrelor milli bi clopidogrel waqt il-fażi akuta tal-ACS tagħhom. Iż-żieda fil-pawżi ventrikulari li tkejlet b’Holter b’ticagrelor kienet ogħla f’pazjenti b’insuffiċjenza tal-qalb kronika (CHF) milli fil-popolazzjoni globali li kienet qed tiġi studjata waqt il-fażi akuta tal-ACS, iżda mhux wara xahar b’ticagrelor jew imqabbel ma’ clopidogrel. Ma kienx hemm konsegwenzi kliniċi avversi assoċjati ma’ dan l-iżbilanċ (inkluż sinkope jew it-tqegħid ta’ pejsmejker) f’din il-popolazzjoni ta’ pazjenti (ara sezzjoni 5.1).

Ġew irrappurtati avvenimenti bradiarritmiċi u mblokki AV fl-ambjent ta’ wara t-tqegħid fis-suq f’pazjenti li kienu qed jieħdu ticagrelor (ara sezzjoni 4.8), primarjament f’pazjenti b’ACS, fejn iskemija kardijaka u mediċini fl-istess ħin li jnaqqsu r-rata ta’ taħbit tal-qalb jew jaffettwaw il-konduttività kardijaka potenzjalment jistgħu joħolqu konfużjoni. Il-kundizzjoni klinika tal-pazjent u l-għoti tal-mediċina fl-istess ħin għandhom jiġu evalwati bħala kawżi potenzjali qabel jiġi aġġustat it-trattament.

Dispnea
Dispnea kienet irrapportata f’pazjenti kkurati b’ticagrelor. Ġeneralment, id-dispnea jkollha intensità ħafifa sa moderata u ta’ spiss tgħaddi mingħajr ma jkun hemm bżonn li titwaqqaf il-kura. Il-pazjenti b’ażma/mard pulmonari ostruttiv kroniku (Chronic Obstructive Pulmonary Disease, COPD) jista’ jkollhom żieda fir-riskju assolut li jaqbadhom dispnea b’ticagrelor. Ticagrelor għandu jintuża b’kawtela f’pazjenti bi storja ta’ ażżma u/jew COPD. Il-mekkaniżmu ma kienx spjegat. Jekk pazjent jirrapporta dispnea għall-ewwel darba, li ddum jew taggrava, din għandha tiġi investigata b’mod komplut u jekk ma jkunux jistgħu jittollerawha, il-kura b’ticagrelor għandha titwaqqaf. Għal iktar dettalji ara sezzjoni 4.8.

Apnea waqt l-irqad ċentrali
Ġiet irrappurtata apnea waqt l-irqad ċentrali inkluża respirazzjoni ta’ Cheyne-Stokes fl-ambjent ta’ wara t-tqegħid fis-suq f’pazjenti li kienu qed jieħdu ticagrelor. Jekk ikun hemm suspett ta’ apnea waqt l-irqad ċentrali, għandha tiġi kkunsidrata valutazzjoni klinika ulterjuri.

Elevazzjonijiet tal-krejatinina
Il-livelli tal-krejatinina jistgħu jiżdiedu waqt il-kura b’ticagrelor. Il-mekkaniżmu ma kienx spjegat. Il-funzjoni renali għandha tiġi ċċekkjata skont prattika medika ta’ rutina. F’pazjenti b’ACS, huwa rrakkomandat li l-funzjoni renali tiġi ċċekkjata wkoll wara xahar li tinbeda l-kura b’ticagrelor, b’attenzjoni speċjali għall-pazjenti ta’ aktar minn 75 sena, pazjenti b’indeboliment renali moderat/qawwi u dawk li qed jieħdu kura flimkien b’imblokkatur tar-riċettur tal-angiotensin (Angiotensin Receptor Blocker, ARB).

Żieda fil-uric acid 
Tista’ sseħħ iperuriċemija waqt il-kura b’ticagrelor (ara sezzjoni 4.8). Hija rrakkomandata l-kawtela meta jingħata ticagrelor f’pazjenti bi storja ta’ iperuriċemija jew artrite tal-gotta. Bħala miżura ta’ prekawzjoni, l-użu ta’ ticagrelor f’pazjenti b’nefropatija ta’ uric acid mhuwiex rakkomandat.

Purpura Tromboċitopenika Trombotika (TTP)
Ġiet irrappurtata Purpura Tromboċitopenika Trombotika (TTP) f’każijiet rari ħafna bl-użu ta’ ticagrelor. Din hija kkaratterizzata minn tromboċitopenija u minn anemija emolitika mikroanġjopatika assoċjata ma’ jew sejbiet newroloġiċi, disfunzjoni tal-kliewi jew deni. TTP hija kondizzjoni potenzjalment fatali li teħtieġ kura minnufih inkluż plażmafereżi.

Interferenza ma’ testijiet tal-funzjoni tal-pjastrini biex tiġi dijanjostikata tromboċitopenja indotta mill-eparina (HIT)
Fit-test tal-attivazzjoni tal-pjastrini indotta mill-eparina (HIPA) użat biex tiġi dijanjostikata HIT, l-antikorpi tal-fattur 4 kontra l-pjastrini/eparina fis-seru tal-pazjent jattivaw il-pjastrini ta’ donaturi b’saħħithom fil-preżenza tal-eparina.
Ġew irrappurtati riżultati negattivi foloz f’test tal-funzjoni tal-pjastrini (li għandhom jinkludu, iżda jistgħu ma jkunux limitati għat-test HIPA) għall-HIT f’pazjenti li ngħataw ticagrelor. Dan huwa relatat mal-inibizzjoni tar-riċettur P2Y12 fuq il-pjastrini tad-donaturi b’saħħithom fit-test minn ticagrelor fis-seri/plażma tal-pazjent. Hija meħtieġa informazzjoni dwar trattament konkomitanti b’ticagrelor għall-interpretazzjoni tat-testijiet tal-funzjoni tal-pjastrini HIT.

F’pazjenti li żviluppaw HIT, għandu jiġi vvalutat il-benefiċċju-riskju ta’ trattament kontinwat b’ticagrelor, meta jiġi kkunsidrat kemm l-istat protrombotiku ta’ HIT kif ukoll ir-riskju miżjud ta’ fsada bi trattament antikoagulanti u bi ticagrelor konkomitanti.

Oħrajn
Mir-relazzjoni li dehret fi PLATO bejn id-doża ta’ manteniment ASA u l-effikaċja relattiva ta’ ticagrelor meta mqabbel ma’ clopidogrel, l-għoti ta’ ticagrelor fl-istess ħin ma’ doża ta’ manteniment għolja ta’ ASA (>300 mg) mhuwiex rakkomandat (ara sezzjoni 5.1).

Twaqqif prematur
It-twaqqif prematur ta’ kwalunkwe terapija kontra l-plejtlets, inkluż Brilique, jista’ jwassal f’żieda ta’ riskju ta’ mewt kardjovaskulari (CV), MI jew attakk ta’ puplesija minħabba l-marda tal-pazjent. It-twaqqif prematur tal-kura għandu jiġi evitat.

Sodium
Brilique fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

4.5	Interazzjoni ma’ prodotti mediċinali oħra u forom oħra ta’ interazzjoni

Ticagrelor huwa primarjament sottostrat ta’ CYP3A4 u inibitur ħafif ta’ CYP3A4. Ticagrelor huwa wkoll sottostrat ta’ P-glycoprotein (P-gp) u inibitur dgħajjef ta’ P-gP u jista’ jżid l-esponiment ghas-sottostrati ta’ P-gP. Ticagrelor huwa inibitur tal-proteina ta’ reżistenza għall-kanċer tas-sider (BCRP).

Effetti ta’ prodotti mediċinali u prodotti oħra fuq ticagrelor

Inibituri ta’ CYP3A4
· Inibituri qawwija ta’ CYP3A4 – L-għoti ta’ ketoconazole ma’ ticagelor żied is-Cmax u l-AUC ta’ ticagrelor b’2.4 u 7.3 drabi, rispettivament. Is-Cmax u l-AUC tal-metabolit attiv tnaqqsu b’89% u b’56% rsipettivament. Inibituri oħra qawwija ta’ CYP3A4 (clarithromycin, nefazadone, ritonavir u azatanavir) huma mistennija li jkollhom effetti simili u għalhekk l-użu ta’ inibituri qawwija ta ’ CYP3A4 flimkien ma’ ticagrelor huwa kontra-indikat (ara sezzjoni 4.3).
· Inibituri moderati ta’ CYP3A4 - L-għoti f’daqqa ta’ diltiazem ma’ ticagrelor żied is-Cmax ta’ ticagrelor b’69% u l-AUC b’2.7 drabi u naqsu s-Cmax tal-metabolit attiv bi 38% u l-AUC ma nbidilx. Ma kienx hemm effett ta’ ticagrelor fuq il-livelli fil-plażma ta’ diltiazem. Inibituri moderati oħrajn ta’ CYP3A4 (eż amprenavir, aprepitant, erythromycin u fluconazole) ikunu mistennija li jkollhom effett simili u jistgħu jingħataw ukoll ma’ ticagrelor.
· Ġiet osservata żieda ta’ darbtejn aktar l-espożizzjoni ta’ ticagrelor wara l-konsum ta’ kuljum ta’ kwantitajiet kbar ta’ meraq tal-grejpfrut (3 x 200 ml). Dan id-daqs taż-żieda fl-espożizzjoni mhux mistenni li jkun klinikament rilevanti għall-parti l-kbira tal-pazjenti.

Indutturi ta’ CYP3A
L-għoti ta’ rifampicin ma’ ticagrelor naqqas is-Cmax u l-AUC bi 73% u b’86% rispettivament. Is-Cmax tal-metabolit attiv ma nbidilx u l-AUC naqas b’46% rispettivament. Indutturi oħrajn ta’ CYP3A (eż. phenytoin, carbamazepine u phenobarbital) ikunu mistennija li jnaqqsu l-esponiment għal ticagrelor ukoll. L-għoti ta’ ticagrelor f’daqqa ma’ indutturi qawwija ta’ CYP3A jista’ jnaqqas l-esponiment u l-effikaċja ta’ ticagrelor u għalhekk l-użu tagħhom flimkien ma’ ticagrelor huwa skoraġġut.

Cyclosporine (inibitur ta’ P-gp u CYP3A)
L-għoti flimkien ta’ cyclosporine (600 mg) ma’ ticagrelor żied ticagrelor Cmax u AUC daqs 2.3 drabi u 2.8 drabi, rispettivament. L-AUC tal-metabolit attiv żdiedet bi 32% u s-Cmax naqas bi 15% fil-preżenza ta’ cyclosporine. 

Ma hemm ebda dejta disponibbli dwar l-użu ta’ ticagrelor flimkien ma’ sustanzi attivi oħrajn li huma inibituri qawwijin ta’ P-gp u inibituri moderati ta’ CYP3A4 (e.g. verapamil, quinidine) li jistgħu wkoll iżidu l-esponiment għal ticagrelor. Jekk l-assoċjazzjoni ma tistax tiġi evitata, l-użu flimkien tagħhom għandu jsir b’kawtela.

Oħrajn
Studji dwar interazzjoni farmakoloġika klinika wrew li l-għotja ta’ ticagrelor ma’ heparin, enoxaparin u ASA jew desmopressin ma kellha l-ebda effett fuq il-farmakokinetika ta’ ticagrelor jew il-metabolit attiv tiegħu jew fuq l-aggregazzjoni tal-plejtlets ikkawżata mill-ADP meta mqabbla ma’ ticagrelor waħdu. Jekk ikun indikat b’mod kliniku, mediċini li jibdlu l-emostasi għandhom jintużaw b’kawtela f’daqqa ma’ ticagrelor.

Ġiet osservata espożizzjoni mdewma u mnaqqsa għal inibituri ta’ P2Y12 orali, inkluż ticagrelor u l-metabolit attiv tiegħu, f’pazjenti b’ACS ikkurati bil-morfina (tnaqqis ta’ 35 % fl-espożizzjoni ta’ ticagrelor). Din l-interazzjoni tista’ tkun relatata ma’ motilità gastrointestinali mnaqqsa u tista’ tapplika għal opjojdi oħra. Ir-rilevanza klinika mhijiex magħrufa, iżda d-dejta tindika l-potenzjal għal effikaċja mnaqqsa ta’ ticagrelor f’pazjenti li jingħataw ticagrelor u l-morfina flimkien. F’pazjenti b’ACS, li fihom ma tistax ma tingħatax il-morfina u li fuqhom l-inibizzjoni mgħaġġla ta’ P2Y12 titqies bħala kruċjali, jista’ jiġi kkunsidrat l-użu ta’ inibitur ta’ P2Y12 parenterali.

Effetti ta’ ticagrelor fuq prodotti mediċinali oħra

Prodotti mediċinali metabolizzati b’CYP3A4
· Simvastatin – L-għoti ta’ ticagrelor flimkien ma’ simvastatin żied is-Cmax ta’ simvastatin b’81% u l-AUC b’56% u żied is-Cmax tal-aċidu ta’ simvastatin b’64% u l-AUC b’52% b’xi wħud miż-żidiet individwali jiżdiedu bid-doppju jew bi 3 darbiet. L-għoti ta’ ticagrelor ma’ dożi ta’ simvastatin ogħla minn 40 mg kuljum jista’ jikkawża reazzjonijiet avversi ta’ simvastatin u għandha titqies mal-benefiċċji li jista’ jkollu. Ma kienx hemm effett ta’ simvastatin fuq il-livelli fil-plażma ta’ ticagrelor. Ticagrelor jista’ jkollu effett simili fuq lovastatin. L-użu ta’ ticagrelor f’daqqa ma’ dożi ta’ simvastatin jew lovastatin ogħla minn 40 mg mhux rakkomandat.
· Atorvastatin – L-għoti ta’ atorvastatin u ticagrelor żied is-Cmax tal-aċidu ta’ atorvastatin bi 23% u l-AUC b’36%. Żidiet simili fl-AUC u s-Cmax dehru għal metaboli kollha tal-aċidu ta’ atorvastatin. Dawn iż-żidiet mhumiex meqjusin klinikament sinifikanti.
· Effett simili fuq statins oħrajn metabolizzati permezz ta’ CYP3A4 ma jistax jiġi eskluż. Pazjenti fi PLATO li kienu qed jirċievu ticagrelor ħadu varjetà ta’ statins, mingħajr tħassib dwar assoċjazzjoni mas-sigurtà tal-istatin fost 93% tal-grupp PLATO li kienu qed jieħdu dawn il-prodotti mediċinali.

Ticagrelor huwa inibitur ħafif ta’ CYP3A4. L-għoti f’daqqa ta’ ticagrelor ma’ sottostrati ta’ CYP3A4 b’indiċi terapewtiċi dojoq (i.e. cisapride jew alkalojdi ergot) mhux rakkomandat, minħabba li ticagrelor jista’ jżid l-esponiment ta’ dawn il-mediċini.

Sottostrati ta’ P-gP (inkluż digoxin, cyclosporine)
L-għoti flimkien ma’ ticagrelor żied is-Cmax ta’ digoxin b’75% u l-AUC b’28%. Il-medja tal-aktar livelli baxxi ta’ digoxin żdiedu b’madwar 30% meta ngħataw ma’ ticagrelor b’xi żidiet massimi individwali laħqu d-doppju. Fil-preżenza ta’ digoxin, is-Cmax u l-AUC ta’ ticagrelor u l-metabolit attiv tiegħu ma kinux affettwati. Għalhekk, huwa rrakkomandat monitoraġġ xieraq kliniku u/jew tal-laboratorju meta jkunu qed jingħataw prodotti mediċinali dipendenti mill-P-gP b’indiċi terapewtiku dejjaq bħal digoxin flimkien ma’ ticagrelor. 

Ma kien hemm ebda effett ta’ ticagrelor fuq il-livelli ta’ cyclosporine fid-demm. L-effett ta’ ticagrelor fuq substrati ta’ P-gp oħrajn ma ġiex studjat.

Prodotti mediċinali metabolizzati min CYP2C9
L-għoti ta’ ticagrelor ma’ tolbutamide ma kkawża l-ebda bidla tal-livelli fil-plażma tal-ebda wieħed mill-prodotti mediċinali, li jissuġġerixxi li ticagrelor mhuwiex inibitur ta’ CYP2C9 u mhux probabbli li jibdel il-metaboliżmu medjat mis-CYP2C9 ta’ prodotti mediċinali bħal warfarina u tolbutamide.

Rosuvastatin (substrat ta’ BCRP)
Ticagrelor intwera li jżid is-Cmax ta’ rosuvastatin b’madwar 2.5 drabi u l-AUC b’madwar 2.4 drabi, li jista’ jirriżulta f’riskju miżjud ta’ mijopatija, inkluż rabdomijoliżi. Għandha tingħata kunsiderazzjoni għall-benefiċċji tal-prevenzjoni ta’ avvenimenti kardjovaskulari avversi maġġuri bl-użu ta’ rosuvastatin kontra r-riskji bil-konċentrazzjonijiet miżjuda ta’ rosuvastatin fil-plażma.

Kontraċettivi orali
L-għoti flimkien ta’ ticagrelor u levonorgestrel u ethinyl estradiol żied l-esponiment għal ethinyl estradiol b’madwar 20% iżda ma bidilx il-farmakokinetika ta’ levonorgestrel. Mhux mistenni xi effett ta’ rilevanza klinika fuq l-effikaċja tal-kontraċettiv orali meta levonorgestrel u ethinyl estradiol jingħataw flimkien ma’ ticagrelor.

Mediċini magħrufa li jikkawżaw bradikardija
Minħabba osservazzjonijiet ta’ pawżi ventrikulari u bradikardija l-aktar asintomatiċi, għandha tingħata kawtela meta ticagrelor jingħata flimkien ma’ mediċini magħrufa li jikkawżaw bradikardija (ara sezzjoni 4.4). Madankollu, m’hemmx evidenza ta’ interazzjonijiet avversi klinikament sinifikanti fi provi PLATO wara li ingħata flimkien ma mediċina waħda jew aktar magħrufa li jikkawżaw bradikardija (eż. 96% imblukkaturi beta, 33% imblukkaturi tal-kanal tal-calcium diltiazem u verapamil u 4% digoxin).

Terapija oħra fl-istess ħin
Fi studji kliniċi, ticagrelor ingħata ta’ spiss ma’ ASA, inibituri tal-pompi tal-protoni, statins, imblukkaturi tal-beta, inibituri tal-angiotensin converting enzyme (ACE) u inblukkaturi tar-riċetturi tal-angiotensin hekk kif kien meħtieġ għall-kundizzjonijiet l-oħra li kienu jsofru minnhom għal żmien twil kif ukoll heparin, heparin ta’ piż molekulari baxx u inibituri GpIIb/IIIa minn ġol vina għal perijodi qosra (ara sezzjoni 5.1). Ma deherx li kien hemm evidenza ta’ interazzjonijiet avversi klinikament sinifikanti b’dawn il-prodotti mediċinali.

L-għoti ta’ ticagrelor ma’ heparin, enoxaparin jew desmopressin ma kellu l-ebda effett fuq il-ħin ta’ thromboplastin parzjali attivat (aPPT), ħin ta’ koagulazzjoni attivat (ACT) jew assaġġi ta’ fattur Xa. Iżda, minħabba li jista’ jkun hemm interazzjonijiet farmakodinamiċi, għandha tingħata kawtela meta ticagrelor jingħata f’daqqa ma’ mediċini magħrufa li jibdlu l-emostasi.

Minħabba rapporti ta’ abnormalitajiet ta’ fsada fil-ġilda b’SSRIs (eż. paroxetine, sertraline u citalopram) hija rrakkomandata l-kawtela meta jingħataw ma’ ticagrelor għax jista jiżdied ir-riskju ta’ fsada.

4.6	Fertilità, tqala u treddigħ

Nisa f’età li jista’ jkollhom it-tfal
Nisa f’età li jista’ jkollhom it-tfal għandhom jużaw mezzi ta’ kontraċezzjoni effettivi biex jevitaw li joħorġu tqal waqt terapija bi ticagrelor.

Tqala
M’hemmx dejta jew hemm dejta limitata dwar l-użu ta’ ticagrelor f’nisa waqt it-tqala. Studji fl-annimali kellhom tossiċità fis-sistema riproduttiva (ara sezzjoni 5.3). Ticagrelor mhux rakkomandat waqt it tqala.

Treddigħ
Dejta farmakodinamika/tossikoloġika fl-annimali urew li ticagrelor u l-metaboliti tiegħu joħorġu mal-ħalib (ara sezzjoni 5.3). Riskju għat-trabi tat-twelid/trabi ma jistax jiġi eskluż. Trid tittieħed deċiżjoni dwar jekk għandux jitwaqqaf it-treddigħ jew titwaqqafx it-terapija b’ticagrelor billi jitqiesu l-benefiċċju tat-treddigħ għat-tarbija u l-benefiċċju tat-terapija għall-mara.
	
Fertilità
Ticagrelor ma kellu l-ebda effett fuq il-fertilità ta’ annimali maskili jew femminili (ara sezzjoni 5.3)

4.7	Effetti fuq il-ħila biex issuq u tħaddem magni

Ticagrelor m’għandu l-ebda effett jew ftit li xejn fuq il-ħila biex issuq u tħaddem magni. Matul il-kura b’ticagrelor, ġew irrapportati sturdament u konfużjoni. Għalhekk, il-pazjenti li jesperjenzaw dawn is-sintomi għandhom joqogħdu attenti meta jsuqu jew iħaddmu magni.

4.8	Effetti mhux mixtieqa

Sommarju tal-profil tas-sigurtà

Il-profil tas-sigurtà ta’ ticagrelor ġie evalwat f’żewġ provi kliniċi kbar ta’ fażi 3 (PLATO u PEGASUS) li kienu jinkludu iktar minn 39,000 pazjent (ara sezzjoni 5.1).

Fi PLATO, il-pazjenti fuq ticagrelor kellhom inċidenza ogħla ta’ twaqqif meta mqabbel ma dawk fuq clopidogrel minħabba avvenimenti avversi (7.4% vs. 5.4%). F’PEGASUS, il-pazjenti fuq ticagrelor kellhom inċidenza ta’ twaqqif ogħla minħabba avvenimenti avversi meta mqabbel ma’ terapija ASA waħedha (16.1% għal ticagrelor 60 mg b’ASA vs. 8.5% għal terapija ASA waħedha). L-iktar reazzjonijiet avversi rrapportati b’mod komuni f’pazjenti kkurati b’ticagrelor kienu fsada u dispnea (ara sezzjoni 4.4).

Lista tabulata reazzjonijiet avversi
Ir-reazzjonijiet avversi li ġejjin kienu identifikati wara studji jew ġew irrapportati wara l-esperjenza ta’ wara t-tqegħid fis-suq b’ticagrelor (Tabella 1). 

Ir-reazzjonijiet avversi elenkati mis-Sistema tal-Klassifika tal-Organi (SOC) ta’ MedDRA. Fi ħdan kull SOC, ir-reazzjonijiet avversi huma kklassifikati skont il-kategorija ta’ frekwenza u ppreżentati skont is-serjetà tagħhom. Il-kategoriji tal-frekwenza huma definiti skont il-konvenzjonijiet li ġejjin: Komuni ħafna (≥1/10), komuni (≥1/100 sa 1/10), mhux komuni (≥1/1,000 sa 1/100), rari (≥1/10,000 sa 1/1,000), rari ħafna (<1/10,000), mhux magħruf (ma jistax jiġi stmat mid-dejta disponibbli).

Tabella 1 – Reazzjonijiet avversi skont il-frekwenza u s-sistema tal-klassifika tal-organi (SOC)

	SOC
	Komuni ħafna

	Komuni

	Mhux Komuni

	Mhux magħruf

	Neoplażmi beninni, malinni u dawk mhux speċifikati (inklużi ċesti u polipi)
	
	
	Fsada tat-tumuria
	

	Disturbi tad-demm u tas-sistema limfatika 
	Fsada b’disturbi fid-demmb
	
	
	Purpura Tromboċitopenika Trombotikac

	Disturbi fis-sistema immuni 
	
	
	Sensittività eċċessiva inkluż anġjoedemac
	

	Disturbi fil-metaboliżmu u n-nutrizzjoni
	Iperuriċemijad
	Gotta/Artrite tal-Gotta
	
	

	Disturbi psikjatriċi
	
	
	Konfużjoni
	

	Disturbi fis-sistema nervuża 
	
	Sturdament,
Sinkope, Uġigħ ta’ ras
	Emorraġija mill-moħħm
	

	Disturbi fl-għajnejn 
	
	
	Emorraġija mill-għajnejne 
	

	Disturbi fil-widnejn u fis-sistema labirintika 
	
	Vertigo
	Emorraġija mill-widnejn
	

	Disturbi fil-qalb
	
	
	
	Bradiarritmija, imblokk AVc

	Disturbi vaskulari 
	
	Pressjoni baxxa
	
	

	Disturbi respiratorji, toraċiċi u medjastinali 
	Dispnea
	Fsada mis-sistema respiratorjaf

	
	

	Disturbi gastro-intestinali 
	
	Emorriġija gastrointestinalig, 
Dijarea, Dardir, Dispnea, Stitikezza 
	Emorraġija retroperitonali
	

	Disturbi fil-ġilda u fit-tessuti ta’ taħt il-ġilda 
	
	Fsada minn taħt il-ġilda jew mill-ġildah, Raxx, Ħakk
	
	

	Disturbi muskolu-skeletriċi u tat-tessuti konnettivi
	
	
	Fsada mill-muskolii

	

	Disturbi fil-kliewi u fis-sistema urinarja 
	
	Fsada mill-passaġġ tal-apparat tal-awrinaj
	
	

	Disturbi fis-sistema riproduttiva u fis-sider 
	
	
	Fsada mis-sistema riproduttivak
	

	Investigazzjonijiet
	
	Żieda fil-kreatinina fid-demmd
	
	

	Korriment, avvelenament u komplikazzjonijiet ta’ xi proċedura 
	
	Emorraġija wara operazzjoni, Fsada trawmatikal
	
	


a eż. fsada mill-kanċer tal-bużżieqa tal-awrin, kanċer tal-istonku, kanċer tal-kolon
b eż. tendenza ikbar li titbenġel, ematoma spontanja, dijateżi emorraġika
c Identifikati f’esperjenza ta’ wara t-tqegħid fis-suq
d Frekwenzi derivati minn osservazzjonijiet fil-laboratorju (Żidiet fl-uric acid sa >limitu ta’ fuq tan-normal mil-linja bażi taħt jew fi ħdan il-medda ta’ referenza. Żidiet fil-kreatinina ta’ >50% mil-linja bażi) u frekwenza ta’ rapporti ta’ avvenimenti avversi mhux ipproċessati.
e eż. fsada konġuntivali, mir-retina, mill-għajn
f eż. epistassi, emoptisi
g eż. fsada mill-ħanek, emorraġija rettali, emorraġija minn ulċera fl-istonku
h eż. ekkimożi, emorraġija mill-ġilda, petekkji
i eż. emartrożi, emorraġija fil-muskoli
j eż. ematurja, ċistite emorraġika
k eż. emorraġija mill-vaġina, ematospermja, emorraġija wara l-menopawża
l eż. kontużjoni, ematoma trawmatika, emorraġija trawmatika
m eż. emorraġija intrakranjali relatata mal-proċedura,trawmatika jew spontanja

Deskrizzjoni tar-reazzjonijiet avversi magħżula

Fsada
Sejbiet ta’ fsada fi PLATO
L-eżitu globali tar-rati ta’ fsada fl-istudju PLATO huma murija fit-Tabella 2.

Tabella 2 – Analiżi tal-avvenimenti ta’ fsada globali, stimi ta’ Kaplan‑Meier wara 12-il xahar (PLATO)

	
	Ticagrelor 90 mg darbtejn kujum
N=9235
	Clopidogrel N=9186
	

valur-p*

	PLATO Totali Maġġuri
	11.6
	11.2
	0.4336

	PLATO Maġġuri Fatali/Ta’ theddida għall-ħajja
	5.8
	5.8
	0.6988

	Mhux-CABG PLATO Maġġuri
	4.5
	3.8
	0.0264

	Mhux-Proċedurali PLATO Maġġuri
	3.1
	2.3
	0.0058

	PLATO Totali Maġġuri + Minuri 
	16.1
	14.6
	0.0084

	Mhux-Proċedurali PLATO Maġġuri + Minuri
	5.9
	4.3
	0.0001

	TIMI-definit Maġġuri
	7.9
	7.7
	0.5669

	TIMI-definit Maġġuri + Minuri
	11.4
	10.9
	0.3272


Definizzjonijiet tal-Kategorija ta’ Fsada:
Maġġuri Fatali/Fsada ta’ theddida għall-ħajja: Klinikament viżibbli bi tnaqqis ta’ >50 g/L tal-emoglobina jew ≥4 unitajiet ta’ ċelloli ħomor trasfużi; jew fatali; jew ġol-kranju; jew ġol-perikardju b’tamponaġġ kardijaku; jew b’xokk ipovolimiku jew pressjoni baxxa severa li teħtieġ pressors jew operazzjoni.
Maġġuri Oħrajn: Klinikament viżibbli bi tnaqqis ta’ 30-50 g/L tal-emoglobina jew trasfużjoni ta’ 2-3 unitajiet ta’ ċelloli ħomor; jew li jikkawża diżabbiltà sinifikanti.
Fsada Minuri: Teħtieġ intervent mediku biex titwaqqaf jew tikkura l-fsada.
Fsada TIMI Maġġuri: Klinikament viżibbli bi tnaqqis ta’ >50 g/L tal-emoglobina jew fsada ġol-kranju.
Fsada TIMI Minuri: Klinikament viżibbli bu tnaqqis ta’ 30-50 g/L tal-emoglobina.
*valur-p ikkalkolat mill-mudell ta’ perikli proporzjonali ta’ CoX b’grupp ta’ kura bħala l-varjabbli ta’ spjegazzjoni biss.

Ticagrelor u clopidogrel fl-istudju PLATO ma kellhomx rati differenti ta’ fsada Fatali Maġġuri/Ta’ theddida għall-ħajja, Fsada PLATO Maġġuri totali, fsada TIMI Maġġuri, jew fsada TIMI Minuri (Tabella 3). Madankollu, kien hemm iktar fsada PLATO Maġġuri + Minuri kkombinata ma’ ticagrelor meta mqabbel ma’ clopidogrel. Numru żgħir ta’ pazjenti fl-istudju PLATO kellhom fsadiet fatali: 20 (0.2%) għal ticagrelor u 23 (0.3%) għal clopidogrel (ara sezzjoni 4.4).

L-età, is-sess, il-piż, ir-razza, ir-reġjun ġeografiku, il-kundizzjonijiet konkomitanti, it-terapiji konkomitanti u l-passat mediku, inkluż attakk ta’ puplesija jew attakk iskemiku temporanju, kollha kemm huma ma setgħux ibassru la fsada globali u lanqas fsada Maġġuri PLATO mhux relatata mal-proċedura. Għalhekk, l-ebda grupp partikolari ma kien identifikat li jkollu riskju għal kwalunkwe tip ta’ fsada.

Fsada relatata mas-CABG: 
Fi PLATO, 42% tal-1584 pazjent (12% tal-koorti) li għamlu operazzjoni CABG kellhom Fsada PLATO Fatali Maġġuri/Ta’ theddida għall-ħajja bl-ebda differenza bejn iż-żewġ gruppi ta’ kura. Fsada fatali tas-CABG seħħet f’6 pazjenti f’kull grupp ta’ kura (ara sezzjoni 4.4).

Fsada mhux relatata mas-CABG u fsada mhux relatata mal-proċedura: 
Ticagrelor u clopidogrel ma kienux differenti fil-fsada mhux relatata mas-CABG PLATO – definita Fsada Maġġuri Fatali/Ta’ theddida għall-ħajja, iżda dik definita-PLATO Maġġuri Totali, TIMI Maġġuri, u TIMI Minuri + Minuri kienu iktar komuni b’ticagrelor. B’mod simili, meta tneħħi l-fsadiet kollha relatati mal-proċedura, kien hemm aktar fsada b’ticagrelor milli b’clopidogrel (Tabella 3). It-twaqqif tal-kura minħabba fsada mhux relatata mal-proċedura kienet aktar komuni għal ticagrelor (2.9%) milli għal clopidogrel (1.2%; p<0.001).

Fsada ġol-kranju: 
Kien hemm iktar każijiet ta’ fsada ġol-kranju mhux minħabba l-proċedura b’ticagrelor (n=27 każ f’26 pazjent, 0.3%) milli b’clopidogrel (n=14-il każ ta’ fsada, 0.2%), li minnhom 11-il każ ta’ fsada b’ticagrelor u każ wieħed bi clopidogrel kienu fatali. Ma kienx hemm differenza fin-numru globali ta’ każijiet fatali ta’ fsada.

Sejbiet ta’ fsada f’PEGASUS 
L-eżiti globali ta’ avvenimenti ta’ fsada fl-istudju PEGASUS huma murija fit-Tabella 5.

Tabella 3 – Analiżi tal-avvenimenti globali ta’ fsada, stimi ta’ Kaplan‑Meier wara 36 xahar (PEGASUS)

	
	Ticagrelor 60 mg darbtejn kuljum + ASA
N=6958
	ASA waħdu
N=6996
	

	Punti ta’ Tmiem tas-Sigurtà
	KM%
	Proporzjon ta’ Periklu
(95% CI)
	KM%
	valur-p

	Kategoriji ta’ fsada TIMI-definiti

	TIMI    Maġġuri
	2.3
	2.32
(1.68, 3.21)
	1.1
	<0.0001

		Fatali
	0.3
	1.00
(0.44, 2.27)
	0.3
	1.0000

		ICH
	0.6
	1.33
(0.77, 2.31)
	0.5
	0.3130

		TIMI Maġġuri Ieħor
	1.6
	3.61
(2.31, 5.65)
	0.5
	<0.0001

	TIMI Maġġuri jew Minuri
	3.4
	2.54
(1.93, 3.35)
	1.4
	<0.0001

	TIMI Maġġuri jew Minuri jew li jeħtieġ attenzjoni medika
	16.6
	2.64
(2.35, 2.97)
	7.0
	<0.0001

	Kategoriji ta’ PLATO-definiti

	PLATO Maġġuri
	3.5
	2.57
(1.95, 3.37)
	1.4
	<0.0001

		 Fatali/Ta’ theddida għall-ħajja
	2.4
	2.38
(1.73, 3.26)
	1.1
	<0.0001

		PLATO Maġġuri Ieħor 
	1.1
	3.37
(1.95, 5.83)
	0.3
	<0.0001

	PLATO Maġġuri jew Minuri
	15.2
	2.71
(2.40, 3.08)
	6.2
	<0.0001


Definizzjonijiet tal-kategoriji ta’ fsada:
TIMI Maġġuri: Fsada fatali, JEW kwalunkwe fsada ġol-kranju, JEW sinjali klinikament evidenti ta’ emorraġija assoċjata ma’ tnaqqis fl-emoglobina (Hgb) ta’ ≥50 g/L, jew meta l-Hgb mhijiex disponibbli, tnaqqis fl-ematokrit (Hct) ta’ 15%.
Fatali: Avveniment ta’ fsada li jwassal direttament għal mewt fi żmien 7 ijiem.
ICH:. Emorraġija ġol-kranju.
TIMI Maġġuri Ieħor: Fsada TIMI mhux ICH Maġġuri mhux fatali.
TIMI Minuri: Klinikament Evidenti b’tnaqqis ta’ 30‑50 g/L fl-emoglobina.
TIMI Li Jeħtieġ attenzjoni medika: Li jeħtieġ intervent, JEW li jwassal għal rikoveru l-isptar, JEW li jwassal għal evalwazzjoni.
PLATO Maġġuri Fatali/ta’ theddida għall-ħajja: Fsada fatali, JEW kwalunkwe fsada ġol-moħħ, ġol-perikardju b’tamponaġġ kardijaku, JEW b’xokk ipovolemiku jew pressjoni baxxa severa li teħtieġ pressors/inotropi jew kirurġija JEW klinikament evidenti b’tnaqqis ta’ >50 g/L fl-emoglobina jew ≥4 unitajiet ta’ ċelloli ħomor trasfużi.
PLATO Maġġuri Ieħor: B’diżattivazzjoni sinifikanti, JEW klinikament evidenti b’tnaqqis ta’ 30‑50 g/L fl-emoglobina, JEW 2‑3 unitajiet ta’ ċelloli ħomor trasfużi.
PLATO Minuri: Jeħtieġ intervent mediku biex titwaqqaf jew tiġi kkurata l-fsada.

F’PEGASUS, fsada TIMI Maġġuri għal ticagrelor 60 mg darbtejn kuljum kienet ogħla għal ASA waħdu. Ma kien osservat l-ebda riskju ikbar ta’ fsada għal fsada fatali u kienet osservata biss żieda żgħira f’emorraġiji ġol-kranju, meta mqabbel ma’ terapija b’ASA waħdu. Kien hemm ftit avvenimenti ta’ fsada fatali fl-istudju, 11 (0.3%) għal ticagrelor 60 mg u 12 (0.3%) għal terapija b’ASA waħdu. Ir-riskju ikbar osservat ta’ fsada TIMI Maġġuri b’ticagrelor 60 mg kien prinċipalment minħabba frekwenza ogħla ta’ episodji ta’ fsada TIMI Oħrajn Maġġuri mmexxija minn avvenimenti fl-SOC gastrointestinali.

Mudelli ta’ fsada ikbar simili għal TIMI Maġġuri kienu osservati għall-kategoriji ta’ fsada TIMI Maġġuri jew Minuri u PLATO Maġġuri u PLATO Maġġuri jew Minuri (ara Tabella 3). It-twaqqif ta’ kura minħabba fsada kien iktar komuni b’ticagrelor 60 mg meta mqabbel ma’ terapija ASA waħedha (6.2% u 1.5%, rispettivament). Il-maġġoranza ta’ dawn l-episodji ta’ fsada kienu inqas severi (ikklassifikati bħala TIMI Li jeħtieġ attenzjoni medika), eż. epistassi, tbenġil u ematomi.

Il-profil ta’ fsada ta’ ticagrelor 60 mg kien konsistenti f’diversi sottogruppi ddefiniti minn qabel (eż. skont l-età, is-sess, il-piż, ir-razza, ir-reġjun ġeografiku, il-kundizzjonijiet konkomitanti, it-terapija konkomitanti u l-passat mediku) għal avvenimenti ta’ fsada TIMI Maġġuri, TIMI Maġġuri jew Minuri u PLATO Maġġuri.

Fsada ġol-kranju: 
Kienu rrapportati ICHs spontanji b’rati simili għal ticagrelor 60 mg u terapija ASA waħedha (n=13, 0.2% fiż-żewġ gruppi ta’ kura). ICHs trawmatiċi u proċedurali wrew żieda minuri b’kura ta’ ticagrelor 60 mg, (n=15, 0.2%) meta mqabbel ma’ terapija ASA waħedha (n=10, 0.1%). Kien hemm 6 ICHs fatali b’ticagrelor 60 mg u 5 ICHs fatali b’terapija ASA waħedha. L-inċidenza ta’ fsada ġol-kranju kienet baxxa fiż-żewġ gruppi ta’ kura minħabba l-fatturi ta’ komorbożità u ta’ riskju CV sinifikanti.

Dispnea
Dispnea, sensazzjoni ta’ qtugħ ta’ nifs, hija rrapportata minn pazjenti kkurati bi ticagrelor. Fi PLATO, episodji avversi (adverse events, AE) ta’ dispnea (dispnea, dispnea f’serħan, dispnea waqt eżerċizzju, dispnea parossimali notturna u dispnea notturna), meta kkombinati, ġew irrapportati minn 13.8% tal-pazjenti kkurati b’ticagrelor u minn 7.8% tal-pazjenti kkurati bi clopidogrel. Fi 2.2% tal-pazjenti li kienu qed jieħdu ticagrelor u minn 0.6% li kienu qed jieħdu clopidogrel l-investigaturi qiesu li dispnea kawżalment relatata mal-kura fl-istudju PLATO u xi ftit kienu serji (0.14% ticagrelor; 0.02% clopidogrel), (ara sezzjoni 4.4). Ħafna mis-sintomi rrapportati ta’ dispnea kienu ħfief għal moderati fl-intensità tagħhom, u ħafna minnhom ġew irrapportati bħala episodji waħdieni kmieni wara l-bidu tal-kura.

Meta mqabbla ma’ clopidogrel, pazjenti b’ażżma/COPD ikkurati b’ticagrelor jista’ jkollhom riskju miżjud ta’ li jesperjenzaw dispnea mhux serja (3.29% ticagrelor kontra 0.53% clopidogrel) u dispnea serja (0.38% ticagrelor kontra 0.00% clopidogrel). F’termini assoluti, dan ir-riskju kien ogħla milli fil-popolazzjoni ġenerali ta’ PLATO. Tricagrelor għandu jintuża b’kawtela f’pazjenti bi storja ta’ ażżma u/jew COPD (ara sezzjoni 4.4).

Madwar 30% tal-episodji għaddew wara 7 ijiem. PLATO inkluda pazjenti b’kollass konġestiv tal-qalb tal-linja bażi, COPD jew ażżma; dawn il-pazjenti, u l-anzjani, kienu aktar probabbli li jirrapportaw dispnea. Għal ticagrelor, 0.9% tal-pazjenti waqfu l-mediċina ta’ studju minħabba dispnea meta mqabbel ma’ 0.1% li kienu qed jieħdu clopidogrel. L-inċidenza ogħla ta’ dispnea bi ticagrelor mhijiex assoċjata ma’ mard tal-qalb jew tal-pulmun ġdid jew aggravar tiegħu (ara sezzjoni 4.4). Ticagrelor ma jaffettwax testijiet tal-funzjoni pulmonari. 

F’PEGASUS, kienet irrapportata dispnea f’14.2% tal-pazjenti li kienu qegħdin jieħdu ticagrelor 60 mg darbtejn kuljum u f’5.5% tal-pazjenti li kienu qegħdin jieħdu ASA waħdu. Bħal fi PLATO, il-biċċa l-kbira tad-dispnea kienet ta’ intensità ħafifa sa moderata (ara sezzjoni 4.4). Pazjenti li rrapportaw dispnea kellhom it-tendenza li kienu ikbar fl-età u aktar spiss kellhom dispnea, COPD jew ażżma fil-linja bażi.

Investigazzjonijiet
Żidiet fil-livelli ta’ uric acid: Fi PLATO, l-uric acid fis-serum żdiedet għal aktar mil-limitu ta’ fuq tan-normal fi 22% tal-pazjenti li kienu qed jirċievu ticagrelor imqabbla ma’ 13% tal-pazjenti li kienu qed jirċievu clopidogrel. In-numri korrispondenti f’PEGASUS kienu ta’ 9.1%, 8.8% u 5.5% għal ticagrelor 90 mg, 60 mg u plaċebo, rispettivament. Il-medja ta’ uric acid fis-serum żdied b’madwar 15% b’ticagrelor meta mqabbla ma’ madwar 7.5% bi clopidogrel u wara li l-kura twaqqfet, naqset għal madwar 7% fuq ticagrelor iżda ma deherx tnaqqis għal clopidogrel. F’PEGASUS, kienet instabet żieda riversibbli fil-livelli medji ta’ uric acid ta’ 6.3% u 5.6% għal ticagrelor 90 mg u 60 mg, rispettivment, meta mqabbel ma’ tnaqqis ta’ 1.5% fil-grupp ta’ plaċebo. F’PLATO, il-frekwenza ta’ artrite bil-gotta, kienet ta’ 0.2% għal ticagrelor vs. 0.1% għal clopidogrel. In-numri korrispondenti għal gotta/artrite bil-gotta f’PEGASUS kienu ta’ 1.6%, 1.5% u 1.1% għal ticagrelor 90 mg, 60 mg u plaċebo, rispettivament.

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Ticagrelor huwa tollerat sew f’dożi waħidhom sa’ 900 mg. Tossiċità gastro-intestinali illimitat id-doża fi studju wieħed fejn doża waħda kienet miżjuda. Reazzjonijiet avversi oħra li kellhom sinifikat kliniku li jistgħu jseħħu b’doża eċċessiva jinkludu dispnea u pawżi ventrikulari (ara sezzjoni 4.8).

F’każ ta’ doża eċċessiva, jistgħu jseħħu r-reazzjonijiet avversi ta’ hawn fuq u għandu jiġi kkunsidrat monitoraġġ bl-ECG.

S’issa m’hemmx antidotu li hu magħruf li jreġġa’ lura l-effetti ta’ ticagrelor, u ticagrelor ma jistax jitneħħa bid-dijaliżi (ara sezzjoni 5.2). Il-kura għal doża eċċessiva għandha ssegwi il-prattika medika standard. L-effett ta’ doża eċċessiva ta’ ticagrelor huwa mistenni li jkun riskju fit-tul ta’ fsada assoċjata mal-inibizzjoni tal-plejtlets. It-trasfużjoni tal-plejtlets hija improbabbli li tkun ta’ benefiċċju kliniku f’pazjenti bi fsada (ara sezzjoni 4.4). Jekk isseħħ fsada, għandhom jittieħdu miżuri xierqa oħrajn.


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

Kategorija farmakoterapewtika: inibituri tat- tagħqid tal-plejtlits jeskludi heparin, Kodiċi ATC: B01AC24 

Mekkaniżmu ta’ azzjoni
Brilique fih ticagrelor, li hu membru ta’ klassi kimika cyclopentyltriazolopyrimidines (CPTP), li hu antagonist tar-riċettur P2Y12 orali, li jaġixxi direttament, selettiv u li jeħel b’mod riversibbli li jipprevjeni l-attivazzjoni u l-aggregazzjoni ta’ plejtlits dipendenti fuq P2Y12 medjati b’ADP. Ticagrelor ma jimpedixxix it-twaħħil ta’ ADP iżda meta mwaħħal mar-riċettur P2Y12 huwa jimpedixxi transduzzjoni tas-sinjal, indotta minn ADP. Minħabba li plejtlits jipparteċipaw fil-bidu u/jew fl-evoluzzjoni ta’ kumplikazzjonijiet trombotiċi ta’ marda aterosklerotika, l-inibizzjoni tal-funzjoni tal-plejtlits intweriet li tnaqqas ir-riskju ta’ episodji CV bħal mewt, MI jew puplesija.

Ticagrelor iżid ukoll il-livelli ta’ adenosine endoġenużi lokali billi jinibixxi t-trasportatur nukleoside ekwilibrattiv -1 (ENT-1).

Ticagrelor ġie ddokumentat li jżid l-effetti li ġejjin, indotti minn adenosine f’individwi b’saħħithom u f’pazjenti b’ACS: vażodilazzjoni (imkejla b’żidiet fil-flussi tad-demm koronarji f’voluntiera b’saħħithom u f’pazjenti b’ACS; uġigħ ta’ ras), inibizzjoni tal-funzjoni tal-plejtlits (f’demm sħiħ uman in vitro) u dispnea. Madankollu, rabta bejn iż-żidiet osservati f’eżiti ta’ adenosine u dawk kliniċi (eż. morbidità-mortalità) ma ħarġitx b’mod ċar.

Effetti farmakodinamiċi
Bidu tal-azzjoni
F’pazjenti fuq mard tal-qalb stabbli (CAD – Coronary Artery Disease) fuq ASA, ticagrelor wera li jibda jkollu effett farmakoloġiku malajr hekk kif indikat mill-medja tal-aggregazzjoni tal-inibizzjoni tal-plejtlets (IPA – inhibition of platelet aggregation) għal ticagrelor wara 0.5 sigħat wara doża tal-bidu ta’ 180 mg ta’ madwar 41%, bl-ogħla effett IPA ta’ 89% minn 2‑4 sigħat wara d-doża u miżmuma bejn 2‑8 sigħat. 90% tal-pazjenti kellhom estent IPA finali ta’ >70% wara sagħtejn mid-doża.

Tmiem tal-azzjoni
Jekk proċedura CABG hija ppjanata, riskju ta’ fsada b’ticagrelor hu akbar meta mqabbel ma clopidogrel meta jiġi mwaqqaf anqas minn 96 siegħa qabel il-proċedura.

Dejta dwar il-qlib
Meta jsir qlib minn clopidogrel 75 mg għal ticagrelor 90 mg darbtejn kuljum ikun hemm żieda fl-IPA assolut ta’ 26.4% u meta jsir qlib minn ticagrelor għal clopidogrel ikun hemm tnaqqis fl-IPA assolut ta’ 24.5%. Il-pazjenti jistgħu jinqalbu minn clopidogrel għal ticagrelor mingħajr ebda interruzzjoni fl-effett kontra l-plejtlets (ara sezzjoni 4.2).

Effikaċja klinika u sigurtà
L-evidenza klinika għall-effikaċja u s-sigurtà ta’ ticagrelor hija derivata minn żewġ provi ta’ fażi 3:

· L-istudju PLATO [PLATelet Inhibition and Patient Outcomes], paragun ta’ ticagrelor ma’ clopidogrel, li t-tnejn ingħataw flimkien ma’ ASA u terapija standard oħra.
· L-istudju PEGASUS TIMI‑54 [PrEvention with TicaGrelor of SecondAry Thrombotic Events in High‑RiSk AcUte Coronary Syndrome Patients], paragun ta’ ticagrelor flimkien ma’ terapija ASA ma’ ASA waħedha.

Studju PLATO (Sindromi Koronarji Akuti)

L-istudju PLATO kien jinkludi 18,624 pazjent li ppreżentaw rwieħhom fi żmien 24 siegħa minn meta kellhom l-ewwel sintomi tal-anġina mhux stabbli (UA), infart mijokardijaku mingħajr żieda fl-ST (NSTEMI) jew infart mijokardijaku b’żieda fl-ST (STEMI), u l-ewwel ingħataw kura medika, jew permezz ta’ intervent perkutanju fil-koronarji (PCI), jew permezz ta’ CABG.

Effikaċja klinika
Flimkien ma’ ASA meħud kuljum, ticagrelor 90 mg darbtejn kuljum wera superjorità għal 75mg clopidogrel kuljum biex jevita l-punt ta’ tmiem kompost ta’ mewt CV, MI jew attakk ta’ puplesija, bid-differenza xprunata minn mewta CV u MI. Il-pazjenti irċievew doża tal-bidu ta’ 300 mg clopidogrel (600 mg setgħu jingħataw jekk kellhom PCI) jew 180 mg ticagrelor.

Ir-riżultat deher kmieni (tnaqqis assolut tar-riskju [ARR] 0.6% u tnaqqis tar-riskju relattiv [RRR] ta’ 12% mat-30 jum), b’effett ta’ kura kontinwu tul il-perijodu kollu ta’ 12‑il xahar, li wassal għal ARR ta’ 1.9% kull sena u RRR ta’ 16%. Dan juri li hu xieraq biex jikkura pazjenti b’ticagrelor 90 mg darbtejn kuljum għal mhux aktar minn 12‑il xahar (ara sezzjoni 4.2). Meta 54 pazjent ACS jiġu ikkurati b’ticagrelor minflok bi clopidogrel jiġi evitat każ aterotrombotiku 1; meta jiġu ikkurati 91 tiġi evitata mewta 1 b’CV (ara Figura 1 u Tabella 4).

L-effett tal-kura ta’ ticagrelor fuq clopidogrel jidher konsistenti fuq ħafna sottogruppi, inkluż piż; sess; passat mediku ta’ dijabete mellitus, attakk iskemiku temporanju jew attakk ta’ puplesija mhux emorraġiku, jew rivaskularizzazzjoni; terapiji oħrajn li jinkludu l-eparini, inibituri ta’ GpIIb/IIIa u inibituri tal-pompi tal-protoni (ara sezzjoni 4.5); dijanjosi tal-aħħar każ fl-indiċi (STEMI, NSTEMI jew UA); u l-mezz ta’ kura li kien intiż meta saret ir-randomisation (invażiva jew medika).

Interazzjoni tal-kura ta’ sinifikat dgħajjef deher skont ir-reġjun fejn il-proporzjon tar-riskju (HR – Hazard Ratio) għall-mira ewlenija jaqleb favur ticagrelor fil-bqija tad-dinja iżda jmur favur clopidogrel fl-Amerika ta’ Fuq, li kienet tirrappreżenta madwar 10% tal-popolazzjoni kollha studjata (valur-p tal-interazzjoni=0.045). 
Analiżi esploratorja ssuġġeriet possibilità ta’ assoċjazzjoni ma’ doża ta’ ASA tant li tnaqqis fl-effikaċja kien osservat b’ticagrelor ma’ żidiet fid-dożi ta’ ASA. Dożi kroniċi ta’ ASA kuljum li jmorru ma’ ticagrelor għandhom ikunu 75-150 mg (ara sezzjoni 4.2 u 4.4)

Figura 1 turi l-istima tar-riskju li jseħħ mal-ewwel darba li jiġri kullkaż fil-fini tal-effikaċja komposita.

Figura 1 – Analiżi tal-punt ta’ tmiem kompost primarju ta’ mewt CV, MI u puplesija (PLATO)
[image: ]

Ticagrelor naqqas l-okkorrenza tal-punt ta’ tmiem kompost primarju meta mqabbel ma’ clopidogrel kemm fil-popolazzjoni UA/NSTEMI kif ukoll STEMI (Tabella 4).Għalhekk, Brilique 90 mg darbtejn kuljum flimkien ma’ ASA f’doża baxxa jista’ jintuża f’pazjenti b’ACS (anġina mhux stabbli, infart mijokardijaku b’elevazzjoni mhux tal-ST [NSTEMI] jew Infart Mijokardijaku b’elevazzjoni tal-ST [STEMI]); inklużi pazjenti li jkunu mmaniġġjati b’mod mediku, u dawk li huma mmaniġġjati b’intervent koronarju perkutaneju (PCI – Percutaneous Coronary Intervention) jew bi grafting ta’ by-pass b’trapjant tal-arterja koronarja (CABG – Coronary artery by-pass grafting).

Tabella 4 – Analiżi tal-punti ta’ tmiem primarji u sekondarji PLATO

	
	Ticagrelor 90 mg darbtejn kuljum
(% tal-pazjenti b’każ)
N=9333
	Clopidogrel 75 mg darba kuljum (% tal-pazjenti b’każ)
N=9291
	

ARRa
(%/yr)
	

RRRa (%)
(95% CI)
	


valur-p

	Mewt CV, MI (eskluż MI silenzjuż) jew attakk ta’ puplesija
	
9.3
	
10.9
	
1.9
	
16 ( 8, 23)
	
0.0003

	Intent invażiv
	8.5
	10.0
	1.7
	16 ( 6, 25)
	0.0025

	Intent mediku
	11.3
	13.2
	2.3
	15 (0.3, 27)
	0.0444d

	Mewt CV
	3.8
	4.8
	1.1
	21 ( 9, 31)
	0.0013

	MI (eskluż MI silenzjuż)b
	5.4
	6.4
	1.1
	16 ( 5, 25)
	0.0045

	Attakk ta’ puplesija
	1.3
	1.1
	‑0.2
	-17 (‑52, 9)
	0.2249

	Mewt bil-kawżi kollha, MI (eskluż MI silenzjuż) jew attakk ta’ puplesija
	

9.7
	

11.5
	

2.1
	

16 ( 8, 23)
	

0.0001

	Mewt CV, MI totali, attakk ta’ puplesija, SRI, RI, TIA jew ATEc oħra
	

13.8
	

15.7
	

2.1
	

12 ( 5, 19)
	

0.0006

	Mewt bil-kawżi kollha
	
4.3
	
5.4
	
1.4
	
22 (11, 31)
	
0.0003d

	Trombożi ta’ stent definit
	
1.2
	
1.7
	
0.6
	
32 ( 8, 49)
	
0.0123d


a ARR = tnaqqis assolut tar-riskju; RRR = tnaqqis relattiv tar-riskju = (1-Proporzjon tal-periklu) x 100%. RRR negattiv jindika żieda tar-riskju relattiv.
b Bl-esklużjoni ta’ MI.
c SRI = iskemija rikurrenti serja; RI = iskemija rikurrenti; TIA = attakk iskemiku temporanju; ATE = każ trombotiku tal-arterja. MI totali jinkludi MI silenzjuż, bid-data tal-każ imniżżla bħala d-data meta kien skopert.
d Valur ta’ sinifikat nominali; l-oħrajn kollha huma statistikament sinifikanti b’testijiet ta’ ġerarkija pre-definita.

Fergħa tal-istudju ġenetiku PLATO
L-għarfien tas-sekwenzi tal-ġeni ta’ CYP2C19 u ABCB1 ta’ 10,285 pazjent fi PLATO wera li hemm rabta bejn il-gruppi ta’ ġenotipi mar-riżultati PLATO. Is-superjorità ta’ ticagrelor fuq clopidogrel biex inaqqas każijiet ta’ CV maġġuri ma kienetx effettwata b’mod sinifikanti bis-CYP2C19 tal-pazjenti jew ġenotip ABCB1. B’mod simili għall-istudju globali PLATO, Fsada Maġġuri tal-PLATO totali ma kienetx differenti bejn ticagrelor u clopidogrel, irrispettivament jekk il-ġenotip kienx CYP2C19 jew ABCB1. Fsada Maġġuri fi PLATO mhux tas-CABG żdiedet b’ticagrelor meta mqabbla ma’ clopidogrel f’pazjenti li kellhom telf tal-funzjoni tal-alleli, iżda simili għal clopidogrel f’pazjenti li ma kellhomx telf tal-funzjoni ta’ allela.

Kompost tal-Effikaċja u s-Sigurtà Kombinati
Kompost kombinat tal-effikaċja u s-sigurtà (Mewt CV, MI, attakk ta’ puplesija, jew fsada ‘Totali Maġġuri’ hekk kif definita fi PLATO) jindika li l-benefiċċju tal-effikaċja ta’ ticagrelor meta mqabbel ma’ clopidogrel mhuwiex imxekkel mil-każijiet ta’ fsada maġġuri (ARR 1.4%, RRR 8%, HR 0.92; p=0.0257) fit-12‑il xahar wara l-ACS.

Sigurtà Klinika

Fergħa tal-istudju Holter:
Sabiex jiġu studjati l-pawżi ventrikolari u episodji arritmijaċi oħrajn li seħħew waqt PLATO, l-investigaturi għamlu monitoraġġ Holter sabiex jiġu studjati sottogrupp ta’ madwar 3000 pazjent, li minnhom madwar 2000 kellhom qari kemm fil-fażi akuta tal-ACS tagħhom kif ukoll wara xahar. Il-varjant ewlieni ta’ interess kien li seħħew pawżi ventrikolari ta’ ≥3 sekondi. Kien hemm iktar pazjenti li kellhom pawżi ventrikolari b’ticagrelor (6.0%) milli bi clopidogrel (3.5%) fil-fażi akuta; u 2.2% u 1.6%, rispettivament, wara xahar (ara sezzjoni 4.4). Iż-żieda fil-pawżi ventrikulari fil-fażi akuta ta’ ACS kienu iktar qawwija f’pazjenti fuq ticagrelor li fil-passat kellhom CHF (9.2% kontra 5.4% tal-pazjenti li ma kellhomx CHF fil-passat; għall-pazjenti fuq clopidogrel, 4.0% f’dawk bil-kontra 3.6% f’dawk mingħajr passat ta’ CHF). Dan l-iżbilanċ ma seħħx fl-ewwel xahar: 2.0% kontra 2.1% għall-pazjenti fuq ticagrelor għal dawk li fil-passat kellhom u għal dawk li ma kellhomx CHF, rispettivament; u 3.8% kontra 1.4% bi clopidogrel. Ma kienx hemm konsegwenzi kliniċi avversi assoċjati ma’ dan l-iżbilanċ (inklużi t-tqegħid ta’ pacemakers) f’din il-popolazzjoni ta’ pazjenti.

Studju PEGASUS (Storja ta’ Infart Mijokardijaku)

L-istudju PEGASUS TIMI‑54 kien studju multiċentriku internazzjonali, ta’ grupp parallel, ikkontrollat bi plaċebo, double-blind, randomizzat, immexxi mill-avvenimenti ta’ 21,162 pazjent biex tiġi vvalutata l-prevenzjoni ta’ avvenimenti ateretrombotiċi b’ticagrelor mogħti f’2 dożi (jew 90 mg darbtejn kuljum jew 60 mg darbtejn kuljum) flimkien ma’ ASA f’doża baxxa (75‑150 mg), meta mqabbel ma’ terapija ASA waħedha f’pazjenti bi storja ta’ MI u fatturi ta’ riskju addizzjonali għal aterotrombożi.

Il-pazjenti kienu eliġibbli biex jieħdu sehem jekk kellhom 50 sena jew iktar, bi storja ta’ MI (sena sa 3 sena qabel ir-randomizzazzjoni), u kellhom tal-inqas wieħed mill-fatturi ta’ riskju li ġejjin għal aterotrombożi: li għandhom ≥65 sena, dijabete mellitus li teħtieġ medikazzjoni, MI preċedenti ieħor, evidenza ta’ CAD f’ħafna vini jew disfunzjoni tal-kliewi kronika mhux fi stadju finali. 

Il-pazjenti kienu ineliġibbli jekk kien ippjanat li jintuża antagonist tar-riċettur ta’ P2Y12, dipyridamole, cilostazol, jew terapija b’antikoagulanti matul il-perjodu ta’ studju; jekk kellhom disturb ta’ fsada jew li fil-passat kellhom puplesija iskemika jew fsada ġol-kranju, tumur fis-sistema nervuża ċentrali jew anormalità vaskulari ġol-kranju; jekk kellhom fsada gastrointestinali matul is-6 xhur preċedenti jew operazzjoni maġġuri matul it-30 jum preċedenti.

Effikaċja klinika

Figura 2 – Analiżi tal-punt ta’ tmiem kompost kliniku primarju ta’ mewt CV, MI u puplesija (PEGASUS)

Tabella 5 – Analiżi tal-punti ta’ tmiem primarji u sekondarji tal-effikaċja (PEGASUS)

	
	Ticagrelor 60 mg darbtejn kuljum +ASA
N = 7045
	ASA waħdu
N = 7067
	valur-p

	Karatteristika
	Pazjenti b’avvenimenti
	KM %
	HR
(95% CI)
	Pazjenti b’avvenimenti
	KM %
	

	Punt ta’ tmiem primarju

	Kompost ta’ Mewt CV/MI/Puplesija
	487 (6.9%)
	7.8%
	0.84 
(0.74, 0.95)
	578 (8.2%)
	9.0%
	0.0043 (s)

	Mewt CV
	174 (2.5%)
	2.9%
	0.83 
(0.68, 1.01)
	210 (3.0%)
	3.4%
	0.0676

	MI
	285 (4.0%)
	4.5%
	0.84 
(0.72, 0.98)
	338 (4.8%)
	5.2%
	0.0314

	Puplesija
	91 (1.3%)
	1.5%
	0.75 
(0.57, 0.98)
	122 (1.7%)
	1.9%
	0.0337

	Punt ta’ tmiem sekondarju

	Mewt CV
	174 (2.5%)
	2.9%
	0.83 
(0.68, 1.01)
	210 (3.0%)
	3.4%
	‑

	Mortalità minn kwalunkwe kawża
	289 (4.1%)
	4.7%
	0.89
(0.76, 1.04)
	326 (4.6%)
	5.2%
	‑


Il-proporzjon tar-riskju u l-valuri-p huma kkalkolati b’mod separat għal ticagrelor vs. terapija ASA waħedha minn mudell ta’ periklu proporzjonali ta’ Cox bil-grupp ta’ kura bħala l-unika varjabbli ta’ spjegazzjoni.
Perċentwal KM ikkalkolat wara 36 xahar.
Nota: in-numru tal-ewwel avvenimenti għall-komponenti mewt CV, MI u puplesija huma n-numru attwali tal-ewwel avvenimenti għal kull komponent u ma jagħmlux parti min-numru ta’ avvenimenti fil-punt ta’ tmiem kompost.
(s) Tindika sinifikat statistiku.
CI (Confidence Interval)  = Intervall ta’ kunfidenza; CV = Kardjovaskulari; HR = Proporzjon tar-riskju; KM = Kaplan‑Meier; MI = Infart mijokardijaku; N = Numru ta’ pazjenti.

Kemm ir-reġim ta’ 60 mg darbtejn kuljum kif ukoll dak ta’ 90 mg darbtejn kuljum ta’ ticagrelor flimkien ma’ ASA kienu superjuri għal ASA waħdu fil-prevenzjoni ta’ avvenimenti aterotrombotiċi (punt ta’ tmiem kompost: mewt CV, MI u puplesija), b’effett ta’ kura konsistenti matul il-perjodu ta’ studju kollu, li jirriżulta f’16% RRR u 1.27% ARR għal ticagrelor 60 mg u 15% RRR u 1.19% ARR għal ticagrelor 90 mg.

Għalkemm il-profili ta’ effikaċja ta’ 90 mg u 60 mg kienu simili, hemm evidenza li d-doża iktar baxxa kellha tollerabbiltà u profil tas-sigurtà aħjar fir-rigward tar-riskju ta’ fsada u dispnea. Għalhekk, Brilique 60 mg biss mogħti darbtejn kuljum ma’ ASA huwa rrakkomandat għall-prevenzjoni ta’ avvenimenti aterotrombotiċi (mewt CV, MI u puplesija) f’pazjenti li fil-passat kellhom MI u riskju għoli li jiżviluppaw avveniment aterotrombotiku.

Fir-rigward tal-ASA waħdu, ticagrelor 60 mg darbtejn kuljum naqqas b’mod sinifikanti l-punt ta’ tmiem kompost primarju ta’ mewt CV, MI u puplesija. Kull wieħed mill-komponenti kkontribwixxa għat-tnaqqis fil-punt ta’ tmiem primarju (mewt CV 17% RRR, MI 16% RRR u puplesija 25% RRR). 

L-RRR għall-punt ta’ tmiem kompost minn 1 sa 360 jum (17% RRR) u minn 361 jum ’il quddiem (16% RRR) kien simili. Hemm dejta limitata dwar l-effikaċja u s-sigurtà ta’ ticagrelor wara li jinqabżu t-3 snin ta’ kura estiża.

Jekk id-79 pazjent jiġu kkurati għal sa 36 xahar b’ticagrelor 60 mg darbtejn kuljum flimkien ma’ ASA minflok terapija ASA waħedha, jipprevjeni avveniment ta’ punt ta’ tmiem kompost primarju wieħed.

Ma kien hemm ebda evidenza ta’ benefiċċju (ebda tnaqqis fil-punt ta’ tmiem kompost primarju ta’ mewta kardjovaskulari, infart mijokardijaku u puplesija, iżda żieda fi fsada maġġuri) meta ticagrelor 60 mg darbtejn kuljum ġie introdott f’pazjenti stabbli klinikament > sentejn mill-infart mijakardijaku, jew aktar minn sena wara t-twaqqif ra’ kura b’inibitur riċettur ta’ ADP preċedenti (ara sezzjoni 4.2).

Sigurtà klinika
Ir-rata ta’ waqfien bi ticagrelor 60 mg minħabba fsada u dispnea kienet ogħla f’pazjenti >75 sena (42%) milli f’pazjenti iżgħar (medda: 23‑31%), b’differenza meta mqabbla ma’ plaċebo ikbar minn 10% (42% vs. 29%) f’pazjenti >75 sena.

Popolazzjoni pedjatrika
Fi studju randomizzat, double-blind, ta’ grupp parallel ta’ Fażi III (HESTIA 3), 193 pazjent pedjatriku (etajiet ta’ sentejn sa inqas minn 18-il sena) bil-marda ta’ sickle cell ġew randomizzati biex jirċievu jew plaċebo jew ticagrelor f’dożi ta’ 15 mg sa 45 mg darbtejn kuljum skont il-piż tal-ġisem. Ticagrelor irriżulta f’inibizzjoni medjana tal-plejtlits ta’ 35 % qabel id-doża u 56 % sagħtejn wara d-doża fi stat fiss.

Meta mqabbel mal-plaċebo, ma kienx hemm benefiċċju tat-trattament ta’ ticagrelor fuq ir-rata ta’ kriżijiet venokklużivi.

L-Aġenzija Ewropeja għall-Mediċini irrinunzjat għall-obbligu li jiġu ppreżentati r-riżultati tal-istudji bi Brilique f’kull sett tal-popolazzjoni pedjatrika f’sindromi akuti koronarji (ACS) u bi storja ta’ infart mijokardijaku (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Ticagrelor għandu farmakokinetika linejari u l-esponiment għal ticagrelor u l-metabolit attiv tiegħu (AR-C124910XX) huma bejn wieħed u ieħor proporzjonali mad-doża sa 1260 mg.

Assorbiment
L-assorbiment ta’ ticagrelor huwa mgħaġġel b’tmax medjan ta’ madwar 1.5 sigħat. Il-formazzjoni tal-metabolit ewlieni fiċ-ċirkolazzjoni AR-C124910XX (attiv ukoll) minn ticagrelor huwa mgħaġġel b’tmax medjan ta’ madwar 2.5 sigħat. Wara doża orali waħda ta’ ticagrelor 90 mg f’kundizzjoni ta’ sawm f’individwi b’saħħithom, Cmax tkun 529 ng/ml u l-AUC tkun 3451 ng*h/ml. Il-proporzjon tal-metaboliti minn fejn ikunu ġejjin huma 0.28 għal Cmax u 0.42 għall-AUC. Il-farmakokinetika ta’ ticagrelor u AR‑C124910XX f’pazjenti bi storja ta’ MI kienu ġeneralment simili għal dawk tal-popolazzjoni ACS. Abbażi ta’ analiżi farmakokinetika tal-popolazzjoni tal-istudju PEGASUS, is-Cmax medjan ta’ ticagrelor kien 391 ng/ml u l-AUC medjan kien 3801 ng*h/ml fi stat fiss għal ticagrelor 60 mg. Għal ticagrelor 90 mg is-Cmax kien 627 ng/ml u l-AUC kien 6255 ng*h/ml fi stat fiss.

Il-bijodisponibilità medja assoluta ta’ ticagrelor kienet stmata 36%. Meta ittieħdet ikla b’kontenut għoli ta’ xaħam kien hemm żieda ta’ 21% fl-AUC ta’ ticagrelor u tnaqqis ta’ 22% tas-Cmax tal-metabolit attiv iżda ma kellu l-ebda effett fuq is-Cmax ta’ ticagrelor jew l-AUC tal-metabolit attiv. Dawn il-bidliet żgħar huma meqjusin li għandhom sinifikat kliniku minimu; għalhekk, ticagrelor jista’ jingħata mal-ikel jew mingħajru. Ticagrelor kif ukoll il-metabolit attiv huma sottostrati ta’ P-gP.

Ticagrelor bħala pilloli li jinħallu fil-ħalq, li jinħallu fil-bżieq u jinbelgħu mingħajr ilma jew jiġu sospiżi fl-ilma u li jingħataw permezz ta’ tubu nażogastriku għal ġewwa l-istonku, kienu bijoekwivalenti għal pilloli sħaħ miksijin b’rita (AUC u Cmax f’80-125 % għal ticagrelor u l-metabolit attiv). Meta l-pillola li tinħall fil-ħalq inħallet fil-bżieq u nbelgħet bl-ilma, l-AUC ta’ ticagrelor kien simili, waqt li Cmax kien madwar 15 % aktar baxx għall-pillola miksija b’rita. Id-differenza żgħira osservata f’Cmax aktarx m’għandhiex rilevanza klinika.

Distribuzzjoni
Il-volum ta’ distribuzzjoni fi stat fiss ta’ ticagrelor huwa 87.5 l. Ticagrelor ul-metabolit attiv jeħlu b’mod estensiv mal-proteina fil-plażma tal-bniedem (>99.0%).

Bijotrasformazzjoni
CYP3A4 huwa l-enzima maġġuri responsabbli għal metaboliżmu ta’ ticagrelor u l-formazzjoni tal-metabolit attiv u l-interazzjonijiet tagħhom ma’ sottostrati oħra ta’ CYP3A ivarjaw minn attivazzjoni għal inibizzjoni. 

Il-metabolit ewlieni ta’ ticagrelor huwa AR-C124910XX, li huwa attiv ukoll hekk kif stmat bit-twaħħil tiegħu mar-riċettur-ADP P2Y12tal-plejtlets in vitro. L-esponiment sistematiku għall-metabolit attiv huwa madwar 30-40% ta’ dak miksub għal ticagrelor.

Eliminazzjoni
Il-mezz ewlieni tal-eliminazzjoni ta’ ticagrelor huwa permezz ta’ metaboliżmu mill-fwied. Meta jingħata ticagrelor radjutikkettat, il-medja tar-radjuattività rkuprata hija madwar 84% (57.8% fl-ippurgar, 26.5% fl-awrina). L-irkupru ta’ ticagrelor u l-metabolit attiv fl-awrina kienu t-tnejn anqas minn 1% tad-doża. Il-mezz ewlieni tal-eliminazzjoni tal-metabolit attiv huwa x’aktarx mis-sekrezzjoni tal-marrara. Il-medja tat-t1/2 kienet madwar 7 sigħat għal ticagrelor u 8.5 sigħat għal metabolit attiv.

Popolazzjonijiet speċjali

Anzjani
Esponimenti ogħla għal ticagrelor (madwar 25% għal Cmax kif ukoll għall-AUC) u l-metabolit attiv dehru fl-anzjani (≥ 75 sena) pazjenti ACS meta mqabbla ma’ pazjenti iżgħar permezz ta’ analiżi farmakokinetika tal-popolazzjoni. Dawn id-differenzi mhumiex meqjusa klinikament sinifikanti (ara sezzjoni 4.2).

Popolazzjoni pedjatrika
Hemm data limitata disponibbli fit-tfal bil-marda ta’ sickle cell (ara sezzjonijiet 4.2 u 5.1).
Fl-istudju HESTIA 3, pazjenti ta’ etajiet ta’ sentejn sa inqas minn 18-il sena li kienu jiżnu ≥12 sa ≤24 kg, >24 sa ≤48 kg u >48 kg, ingħataw ticagrelor bħala pilloli pedjatriċi li jinfirxu ta’ 15 mg f’dożi ta’ 15, 30 u 45 mg darbtejn kuljum, rispettivament. Abbażi tal-analiżi farmakokinetika tal-popolazzjoni, l-AUC medja varjat minn 1095 ng*h/mL sa 1458 ng*h/mL u s-Cmax medja varjat minn 143 ng/mL sa 206 ng/mL fi stat fiss.

Sess
Esponimenti ogħla għal ticagrelor dehru f’nisa meta mqabbla mal-irġiel. Id-differenzi mhumiex meqjusa klinikament sinifikanti.

Indeboliment renali
L-esponiment għal ticagrelor kien madwar 20% aktar baxx u l-esponiment għall-metabolit attiv kien madwar 17% ogħla f’pazjenti b’indeboliment renali sever (tneħħija tal-krejatinina < 30 mL/min) imqabbel ma’ individwi b’funzjoni renali normali.

F’pazjenti b’marda tal-kliewi tal-aħħar stadju fuq emodijaliżi, l-AUC u s-Cmax ta’ ticagrelor 90 mg mogħti f’jum mingħajr dijaliżi kienu 38% u 51% ogħla meta mqabbla ma’ individwi b’funzjoni renali noromali. Żieda simili ġiet osservata meta ticagrelor ingħata immedjatament qabel id-dijaliżi (49% u 61%, rispettivament) billi wera li ticagrelor ma jistax jitneħħa b’dijaliżi. L-esponiment tal-metabolit attiv żdied sa limitu inqas (AUC 13‑14% and Cmax 17‑36%). L-inbizzjoni tal-effett tal-aggregazzjoni tal-pjastrini (IPA) ta’ ticagrelor kienet indipendenti mid-dijaliżi f’pazjenti b’marda tal-kliewi tal-aħħar stadju u simili għal individwi b’funzjoni renali normali (ara sezzjoni 4.2).

Indeboliment epatiku
Cmax u AUC għal ticagrelor kienu 12% u 23% ogħla f’pazjenti b’indeboliment epatiku ħafif meta mqabbla ma’ pazjenti b’saħħithom, rispettivament, madankollu, l-effett tal-IPA ta’ ticagrelor kien simili bejn iż-żewġ gruppi. L-ebda aġġustament fid-doża mhuwa meħtieġa għal pazjenti b’indeboliment tal-fwied ħafif. Ticagrelor ma ġiex studjat f’pazjenti b’indeboliment tal-fwied sever u m’hemm ebda informazzjoni farmakokinetika f’pazjenti b’indeboliment tal-fwied moderat. F’pazjenti li kellhom żieda moderata jew severa f’wieħed jew iktar mit-testijiet tal-funzjoni tal-fwied fil-linja bażi, il-konċentrazzjonijiet ta’ ticagrelor fil-plażma kienu bħala medja simili jew ftit ogħla meta mqabbel ma’ dawk mingħajr żidiet fil-linja bażi. Mhuwa rrakkomandat l-ebda aġġustament fid-doża f’pazjenti b’indeboliment tal-fwied moderat (ara sezzjonijiet 4.2 u 4.4).

Razza
Pazjenti ta’ nisel Ażjatiku għandhom bijodisponibilità medja 39% ogħla meta mqabbla ma’ pazjenti Kawkażi. Pazjenti li jidentifikaw irwieħhom bħala suwed kellhom bijodisponibilità 18% aktar baxxa għal ticagrelor meta mqabbla mal-pazjenti Kawkażi, fi studji ta’ farmakoloġija klinika, l-esponiment (Cmax u AUC) għal ticagrelor f’individwi Ġappuniżi kienet madwar 40% (20% wara li taġġusta għall-piż tal-ġisem) ogħla meta mqabbel ma’ dak fil-Kawkażi. L-esponiment f’pazjenti awtoidentifikati bħala Ispaniċi jew Latini kien simili ta’ dik fil-Kawkażi.
 
5.3	Tagħrif ta' qabel l-użu kliniku dwar is-sigurtà 

Tagħrif mhux kliniku ibbażat fuq studji konvenzjonali ta’ sigurtà farmakoloġika, effett tossiku minn dożi individwali, effett tossiku fuq il-ġeni ma wera l-ebda riskju inaċċettabli ta’ effetti avversi għal bnedmin.

Irritazzjoni gastro-intestinali kienet osservata fi speċi varji t’ annimali b’livelli t’esponiment klinikament relevanti (ara sezzjoni 4.8).

Fil-firien femminili, ticagrelor b’doża għolja wera żieda fil-frekwenza ta’ tumuri fl-utru (adenokarċenomas) u żieda fil-frekenza ta’ adenomas epatiċi. Il-mekkaniżmu tat-tumuri tal-utru huwa x’aktarx żbilanċ ormonali li jista’ jwassal għal tumuri fil-firien. Il-mekkaniżmu għall-adenomas epatiċi huwa x’aktarx minħabba l-induzzjoni ta’ enzima speċifika għall-gerriema fil-fwied. Għalhekk, is-sejbiet dwar kanċeroġeniċità huma meqjusa mhux rilevanti għall-bnedmin.

Fil-firien, anomaliji żgħar tal-iżvilupp dehru b’dożi tossiċi għall-omm (marġini ta’ sigurtà ta’ 5.1). Fil-fniek, il-maturità epatika u l-iżvilupp skeletrali ittardjaw bi ftit fil feti fil-fniek femminili b’dożi għolja li ma kkawżawx tossiċità għall-omm (marġini ta’ sigurtà ta’ 4.5).

Studji fil-firien u fniek urew tossiċità fis-sistema riproduttiva, biż-żieda fil-piż tal-ġisem tal-omm kemmxejn imnaqqsa u tnaqqis ta’ soppravivenza tal-wild u tal-piż mat-twelid, bi tkabbir ritardat. Ticagrelor ikkawża ċikli irregolari (fil-parti l-kbira itwal) fil-firien femminili, iżda ma kellux effett fuq il-fertilità b’mod ġenerali fil-firien maskili u femminili. Studji ta’ farmakokinetika li saru b’ticagrelor radjutikkettat urew li s-sustanza oriġinali u l-metaboli tagħha joħorġu mal-ħalib tal-firien (ara sezzjoni 4.6).
 

6.	TAGĦRIF FARMAĊEWTIKU

6.1	Lista ta’ eċċipjenti

Qalba tal-pillola
Mannitol (E421)
Microcrystalline cellulose (E460)
Crospovidone (E1202)
Xylitol (E967)
Anhydrous calcium hydrogen phosphate (E341)
Sodium stearyl fumarate
Hydroxypropylcellulose (E463)
Colloidal anhydrous silica


6.2	Inkompatibbilitajiet

Mhux applikabbli.

6.3	Żmien kemm idum tajjeb il-prodott mediċinali

3 snin

6.4	Prekawzjonijiet speċjali għall-ħażna

Din il-mediċina m’għandhiex bżonn ħażna speċjali.

6.5	In-natura tal-kontenitur u ta’ dak li hemm ġo fih 

Folja b’unità ta’ doża mtaqqba Al/Al ta’ 8 jew 10 pilloli; kartun ta’10 x 1 pilloli (folja 1), kartun ta’ 56 x 1 pilloli (7 folji) u kartun ta’ 60 x 1 pilloli (6 folji).

Jista’ jkun li mhux il-pakketti tad-daqsijiet kollha jkunu fis-suq. 

6.6	Prekawzjonijiet speċjali li għandhom jittieħdu meta jintrema

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

AstraZeneca AB
SE-151 85
Södertälje
L-Iżvezja


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/10/655/012-014


9.	DATA TAL-EWWEL AWTORIZZAZZJONI/TIĠDID tal-AWTORIZZAZZJONI

Data tal-ewwel awtorizzazzjoni: 03 ta’ Diċembru 2010
Data tal-aħħar tiġdid: 17 Lulju 2015


10.	DATA TA’ REVIŻJONI TAT-TEST


Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu/


























ANNESS II

A.	MANIFATTUR(I) RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONI RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI
















A.	MANIFATTUR(I) RESPONSABBLI GĦALL-ĦRUĠ TAL-LOTT 

Isem u indirizz tal-manifattur(i) responsabbli għall-ħruġ tal-lott.

AstraZeneca AB
Gärtunavägen
SE‑152 57 Södertälje
L-Isvezja

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott konċernat.


B. 	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU 

Prodott mediċinali li jingħata bir-riċetta tat-tabib.


Ċ.	KONDIZZJONIJIET OĦRA TAL-AWTORIZZAZZJONI GĦAT-TQEGĦID FIS-SUQ 


· Rapporti Perjodiċi Aġġornati dwar is-Sigurtà

Ir-rekwiżiti tar- rapporti perjodiċi aġġornati dwar is-sigurtà għal dan il-prodott mediċinali huma mniżżla  fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunke aġġornament sussegwenti ppubblikati fuq il-portal elettroniku Ewropew tal-mediċini.


D. 	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI 

· Pjan tal-ġestjoni tar-riskju (RMP)

L-MAH għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-Awtorizzazzjoni għat-Tqegħid fis-Suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni; 
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji). 



























ANNESS III

TIKKETTAR U FULJETT TA’ TAGĦRIF

























A. TIKKETTAR 
































	TAGĦRIF LI GĦANDU JIDHER FUQ IL-PAKKETT TA’ BARRA U IL-PAKKETT LI JMISS MAL-PRODOTT

KARTUNA




	1.	ISEM TAL-PRODOTT MEDIĊINALI



Brilique 60 mg pilloli miksija b’rita
ticagrelor


	2.	DIKJARAZZJONI TAS-SUSTANZA(I) ATTIVA(I)



Kull pillola miksija b’rita fiha 60 mg ticagrelor


	3.	LISTA TA’ EĊĊIPJENTI




	4.	GĦAMLA FARMAĊEWTIKA U KONTENUT



14-il pillola miksija b’rita
56 pillola miksija b’rita
60 pillola miksija b’rita
168 pillola miksija b’rita
180 pillola miksija b’rita


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA 



EXP


	9.	KONDIZZJONIJIET SPEĊJALI TA’ KIF JINĦAŻEN




	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ 



AstraZeneca AB
SE-151 85
Sodertalje
L-Isvezja


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/10/655/007 14-il pillola miksija b’rita
EU/1/10/655/008 56 pillola miksija b’rita
EU/1/10/655/009 60 pillola miksija b’rita
EU/1/10/655/010 168 pillola miksija b’rita
EU/1/10/655/011 180 pillola miksija b’rita


	13.	NUMRU TAL-LOTT <, DONAZZJONI U KOWD TAL-PRODOTT> 



Lot


	14.	KLASSIFIKAZZJONI ĠENERALI TA’ KIF JINGĦATA



Prodott mediċinali li jingħata bir-riċetta tat-tabib.


	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

brilique 60 mg


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.




18.	IDENTIFIKATUR UNIKU - DATA LI TINQARA MILL-BNIEDEM 

PC 
SN
NN








	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI 

FOLJA




	1.	ISEM TAL-PRODOTT MEDIĊINALI



Brilique 60 mg pilloli
ticagrelor


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ




AstraZeneca AB


	3.	DATA TA’ SKADENZA



EXP


	4.	NUMRU TAL-LOTT 



Lot


5.	OĦRAJN

Simbolu tax-Xemx/Qamar


	TAGĦRIF MINIMU LI GĦANDU JIDHER FUQ IL-FOLJI JEW STRIXXI

FOLJA BIL-KALENDARJU




	1.	ISEM TAL-PRODOTT MEDIĊINALI U MNEJN GĦANDU JINGĦATA



Brilique 60 mg pilloli
ticagrelor


	2.	METODU TA’ KIF GĦANDU JINGĦATA



AstraZeneca AB


	3.	DATA TA’ SKADENZA



EXP


	4.	NUMRU TAL-LOTT 



Lot


	5.	OĦRAJN



It-Tnejn, It-Tlieta, L-Erbgħa, Il-Ħamis, Il-Ġimgħa, Is-Sibt, Il-Ħadd 
Simbolu tax-Xemx/Qamar



	
TAGĦRIF LI GĦANDU JIDHER FUQ IL-PAKKETT TA’ BARRA U IL-PAKKETT LI JMISS MAL-PRODOTT

KARTUNA




	1.	ISEM TAL-PRODOTT MEDIĊINALI



Brilique 90 mg pilloli miksija b’rita
ticagrelor


	2.	DIKJARAZZJONI TAS-SUSTANZA(I) ATTIVA(I)



Kull pillola miksija b’rita fiha 90 mg ticagrelor


	3.	LISTA TA’ EĊĊIPJENTI




	4.	GĦAMLA FARMAĊEWTIKA U KONTENUT



14-il pillola miksija b’rita
56 pillola miksija b’rita
60 pillola miksija b’rita
100x1 pillola miksija b’rita
168 pillola miksija b’rita
180 pillola miksija b’rita


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA 



EXP


	9.	KONDIZZJONIJIET SPEĊJALI TA’ KIF JINĦAŻEN




	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ 



AstraZeneca AB
SE-151 85
Sodertalje
L-Isvezja


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/10/655/001 60 pillola miksija b’rita
EU/1/10/655/002 180 pillola miksija b’rita
EU/1/10/655/003 14-il pillola miksija b’rita
EU/1/10/655/004 56 pillola miksija b’rita
EU/1/10/655/005 168 pillola miksija b’rita
EU/1/10/655/006 100x1 pillola miksija b’rita


	13.	NUMRU TAL-LOTT <, DONAZZJONI U KOWD TAL-PRODOTT> 



Lot


	14.	KLASSIFIKAZZJONI ĠENERALI TA’ KIF JINGĦATA



Prodott mediċinali li jingħata bir-riċetta tat-tabib.


	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

brilique 90 mg


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.




18.	IDENTIFIKATUR UNIKU - DATA LI TINQARA MILL-BNIEDEM 

PC 
SN
NN


	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI 

FOLJA B’UNITA TA’ DOŻA MTAQQBA, FOLJA




	1.	ISEM TAL-PRODOTT MEDIĊINALI



Brilique 90 mg pilloli miksija b’rita
ticagrelor


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ




AstraZeneca AB


	3.	DATA TA’ SKADENZA



EXP


	4.	NUMRU TAL-LOTT 



Lot


5.	OĦRAJN




	TAGĦRIF MINIMU LI GĦANDU JIDHER FUQ IL-FOLJI JEW STRIXXI

FOLJA




	1.	ISEM TAL-PRODOTT MEDIĊINALI U MNEJN GĦANDU JINGĦATA



Brilique 90 mg pilloli miksija b’rita
ticagrelor


	2.	METODU TA’ KIF GĦANDU JINGĦATA



AstraZeneca AB


	3.	DATA TA’ SKADENZA



EXP


	4.	NUMRU TAL-LOTT 



Lot


	5.	OĦRAJN



Simbolu tax-xemx/qamar




	TAGĦRIF MINIMU LI GĦANDU JIDHER FUQ IL-FOLJI JEW STRIXXI

FOLJA BIL-KALENDARJU




	1.	ISEM TAL-PRODOTT MEDIĊINALI U MNEJN GĦANDU JINGĦATA



Brilique 90 mg pilloli
ticagrelor


	2.	METODU TA’ KIF GĦANDU JINGĦATA



AstraZeneca AB


	3.	DATA TA’ SKADENZA



EXP


	4.	NUMRU TAL-LOTT 



Lot


	5.	OĦRAJN



It-Tnejn, It-Tlieta, L-Erbgħa, Il-Ħamis, Il-Ġimgħa, Is-Sibt, Il-Ħadd 
Simbolu tax-xemx/qamar



























	TAGĦRIF LI GĦANDU JIDHER FUQ IL-PAKKETT TA’ BARRA 

KARTUNA




	1.	ISEM TAL-PRODOTT MEDIĊINALI



Brilique 90 mg pilloli li jinħallu fil-ħalq
ticagrelor


	2.	DIKJARAZZJONI TAS-SUSTANZA(I) ATTIVA(I)



Kull pillola li tinħall fil-ħalq fiha 90 mg ticagrelor


	3.	LISTA TA’ EĊĊIPJENTI




	4.	GĦAMLA FARMAĊEWTIKA U KONTENUT



10 x 1 pilloli li jinħallu fil-ħalq
56 x 1 pilloli li jinħallu fil-ħalq
60 x 1 pilloli li jinħallu fil-ħalq


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA 



JIS


	9.	KONDIZZJONIJIET SPEĊJALI TA’ KIF JINĦAŻEN




	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ 



AstraZeneca AB
SE-151 85
Sodertalje
L-Iżvezja


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/10/655/012 10 x 1 pilloli li jinħallu fil-ħalq
EU/1/10/655/013 56 x 1 pilloli li jinħallu fil-ħalq
EU/1/10/655/014 60 x 1 pilloli li jinħallu fil-ħalq


	13.	NUMRU TAL-LOTT



Lott


	14.	KLASSIFIKAZZJONI ĠENERALI TA’ KIF JINGĦATA



Prodott mediċinali li jingħata bir-riċetta tat-tabib.


	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

brilique 90 mg


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.




18.	IDENTIFIKATUR UNIKU - DATA LI TINQARA MILL-BNIEDEM 

PC 
SN
NN










	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI 

FOLJA B’UNITA TA’ DOŻA MTAQQBAt




	1.	ISEM TAL-PRODOTT MEDIĊINALI



Brilique 90 mg pilloli li jinħallu fil-ħalq
ticagrelor


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ




AstraZeneca AB


	3.	DATA TA’ SKADENZA



JIS


	4.	NUMRU TAL-LOTT 



Lott


5.	OĦRAJN


























B. FULJETT TA’ TAGĦRIF 

























Fuljett ta’ tagħrif: Informazzjoni għall-utent 

Brilique 60 mg pilloli miksija b’rita
ticagrelor

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik..
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.. 
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li m’huwiex elenkat f’dan il-fuljett. Ara sezzjoni 4.


F’dan il-fuljett:
1. X’inhu Brilique u għalxiex jintuża
2. X’għandek tkun taf qabel ma tieħu Brilique
3. Kif għandek tieħu Brilique
4. Effetti sekondarji li jista’ jkollu
5. Kif taħżen Brilique
6. Kontenut tal-pakkett u informazzjoni oħra


1.	X’inhu Brilique u għalxiex jintuża

X’inhu Brilique
Brilique fih sustanza attiva li tissejjaħ ticagrelor. Din tippartjeni għall-grupp ta’ mediċini jissejħu antiplejtlits.

Għalxiex jintuża Brilique
Brilique flimkien ma’ acetylsalicylic acid (sustanza oħra kontra l-plejtlits) għandu jintuża biss fl-adulti. Inti ngħatajt din il-mediċina għaliex kellek:
· attakk tal-qalb, iktar minn sena ilu.
Dan inaqqaslek il-possibbiltà li jkollok attakk tal-qalb ieħor jew puplesija jew li tmut minħabba marda relatata ma’ qalbek jew il-vini jew l-arterji.

Kif jaħdem Brilique
Brilique jaffettwa ċelloli jissejħu ‘plejtlits’ (jissejħu wkoll tromboċiti). Dawn huma ċelloli żgħar ħafna fid-demm tiegħek li jgħinu sabiex tieqaf il-fsada billi jingħaqdu flimkien sabiex jagħlqu toqob irqaq fil-kanali tad-demm li jkunu maqtugħin jew danneġġati.

Madankollu plejtlits jistgħu jifformaw demm magħqud ġewwa kanali tad-demm morda fil-qalb u fil-moħħ. Dan jista’ jkun ta’ periklu kbir għax:
· id-demm magħqud jista’ jaqta’ kompletament il-provvista tad-demm;  dan jista’ jikkawża attakk tal-qalb (infart mijokardjali) jew puplesija, jew
· id-demm magħqud jista’ jimblokka parzjalment il-kanali tad-demm lejn il-qalb; dan inaqqas iċ-ċirkolazzjoni tad-demm lejn il-qalb u jista’ jikkawża uġigħ fis-sider li jmur u jiġi (tissejjaħ anġina mhux stabbli) 

Brilique jgħin sabiex iwaqqaf il-plejtlits milli jingħaqdu. Din tnaqqas il-possibilità li jifforma embolu tad-demm li jista’ jnaqqas iċ-ċirkulazzjoni tad-demm.


2.	X’għandek tkun taf qabel ma tieħu Brilique

Tiħux Brilique jekk:
· Jekk inti allerġiku/a għal ticagrelor jew sustanzi oħra ta’ din il-mediċina (elenkati f’sezzjoni 6)
· Jekk għandek fsada issa.
· Kellek xi puplesija minħabba fsada fil-moħħ.
· Għandek mard qawwi tal-fwied
· Jekk qed tieħu xi waħda minn dawn il-mediċini: 
· ketoconazole (jintuża sabiex jikkura infezzjonijiet tal-fungu) 
· clarithromycin (jintuża sabiex jikkura infezzjonijiet tal-batteri) 
· nefazodone (anti-dipressant) 
· ritonavir u atazanavir (jintuża sabiex jikkura l-infezzjoni tal-HIV u AIDS)
Tiħux Brilique jekk xi waħda minn dawn tapplika għalik. Jekk mintix ċert kellem lit-tabib jew lill-ispiżjar tiegħek qabel tieħu din il-mediċina.

Twissijiet u prekawzjonijiet   
Kellem lit-tabib jew l-ispiżjar tiegħek qabel tieħu Brilique jekk:
· Għandek żieda fir-riskju ta’ fsada minħabba:
· xi leżjoni serja riċenti
· kirurġija riċenti (inkluż xogħol dentali, staqsi lit-tabib tiegħek dwar dan)
· jekk għandek kundizzjoni li taffettwa l-għaqid tad-demm
· fsada riċenti mill-istonku jew l-imsaren (bħal ulċera tal-istonku jew qarnita fil-kolon)
· Jekk ser ikollok xi operazzjoni (inkluż xogħol fuq is-snien) f’kull ħin waqt li qed tieħu Brilique. Dan minħabba żieda fir-riskju ta’ fsada. It-tabib tiegħek jista jgħidlek sabiex tieqaf tieħu din il-mediċina 5 t’ijiem qabel l-operazzjoni
· Jekk qalbek tħabbat bil-mod (normalment inqas minn 60 darba fil-minuta) u għad ma għandekx f’postu strument li jgħin lil qalbek tħabbat regolari (pacemaker)
· Jekk għandek l-ażżma jew problemi oħrajn fil-pulmun jew diffikultajiet sabiex tieħu n-nifs.
· Tiżviluppa xejriet fit-teħid tan-nifs irregolari bħal żieda fir-ritmu, tnaqqis fir-ritmu jew pawżi qosra fit-teħid tan-nifs. It-tabib tiegħek se jiddeċiedi għandekx bżonn evalwazzjoni ulterjuri.
· Jekk kellek xi problema bil-fwied jew kellek qabel xi marda li setgħet affettwat il-fwied.
Jekk xi waħda minn dawn tapplika għalik (jew mintix ċert), kellem lit-tabib, spiżjar jew dentist tieħek qabel tieħu din il-mediċina.

Jekk qed tieħu kemm Brilique kif ukoll l-eparina:
· It-tabib tiegħek jista’ jeħtieġ kampjun tad-demm tiegħek għal testijiet dijanjostiċi jekk jissuspetta disturb tal-pjastrini rari kkawżat mill-eparina. Huwa importanti li tinforma lit-tabib tiegħek li qed tieħu kemm Brilique kif ukoll l-eparina, peress li Brilique jista’ jaffettwa t-test dijanjostiku.
Tfal u adolexxenti
Brilique mhux rakkomandat għat-tfal u adolexxenti taħt it-18-il sena

Mediċini oħra u Brilique
Jekk jogħġbok għid lit-tabib jew lill-ispiżjar tiegħek jekk qiegħed tieħu jew jista’ jkollok bżonn tieħu xi mediċini oħrajn. Dan għaliex Brilique jista’ jaffetwa l-mod kif jaħmu xi mediċini u xi mediċini jista’ jkollhom effett fuq Brilique.

Għid lit-tabib jew lill-ispiżjar tiegħek jekk qed tieħu xi mediċini minn dawn li ġejjin:
· rosuvastatin (mediċina biex tikkura kolesterol għoli)
· Aktar minn 40 mg kuljum ta’ simvastatin jew lovastatin (mediċini li jintużaw sabiex ibaxxu l-kolesterol)
· rifampicin (antibijotiku)
· phenytoin, carbamazepine u phenobarbital (jintużaw sabiex jikkontrollaw l-aċessjonijiet)
·  digoxin (jintuża sabiex jikkura l-insuffiċjenza tal-qalb) 
· cyclosporine (jintuża sabiex inaqqas id-difiża tal-ġisem)
· quinidine u diltiazem (jintużaw sabiex jikkuraw ir-ritmi abnormali tal-qalb) 
· beta-blockers u verapamil (jintużaw għall-kura ta’ pressjoni għolja)
· morfina u opjojdi oħra (jintużaw biex jikkuraw uġigħ sever)

Għid lit-tabib jew lill-ispiżjar tiegħek jekk qed tieħu xi mediċini minn dawn li ġejjin li jżidulek ir-riskju ta’ fsada:
1. Anti-koagulanti orali magħrufin ukoll bħala dawk li ‘jraqqu d-demm’ li jinkludu warfarina.
1. Mediċini Anti-Infjammatorji u Mhux Sterojdi (fil-qasir NSAIDs - non‑steroidal anti‑inflammatory drugs) li jittieħdu għal kontra l-uġigħ bħal ibuprofen u naproxen.
1. Inibituri Selettivi ta’ Reuptake tas-Serotonin (fil-qasir SSRIs - selective serotonin reuptake inhibitors) jittieħdu bħala anti-depressanti bħal paroxetine, sertraline u citalopram.
1. Mediċini oħrajn bħal ketoconazole (jintuża sabiex jikkura infezzjonijiet fungali) clarithromycin (jintuża sabiex jikkura infezzjonijiet tal-batteri), nefozodone (anti-dipressant), ritonavir u atazanavir (jintużaw sabiex jikkuraw l-infezzjoni tal-HIV u AIDS), cisapride (għall-ħruq ta’ stonku), ergot alkaloids (jintużaw għal kura tal-emigranja u l-uġigħ ta’ ras).
Għid lit-tabib tiegħek ukoll li minħabba li qed tieħu Brilique, jista’ jkollok żieda fir-riskju ta’ fsada jekk it-tabib tiegħek jagħtik fibrinolitiċi magħrufa bħala dawk li jħollu d-demm magħqud li jinkludu streptokinase u alteplase.

Tqala u treddigħ
Mhux rakkomadat li tuża Brilique jekk inti tqila jew tista’ tkun tqila. In-nisa għandhom jużaw miżuri ta’ kontraċezzjoni xierqa sabiex jevitaw it-tqala waqt li qed jieħdu dan il-prodott mediċinali. 

Kellem lit-tabib tiegħek qabel tieħu din il-mediċina jekk qed tredda’. It-tabib tiegħek se jiddiskuti miegħek il-benefiċċji u r-riskji li tieħu Brilique waqt dan iż-żmien. 

Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Sewqan u tħaddim ta’ magni:
Brilique ma jaffetwax l-abbilta li s-suq jew tħaddem magni. Jekk tħossok sturdut/a jew konfuż/a waqt li tkun qed tieħu din il-mediċina, oqgħod attent/a waqt li ssuq jew tħaddem magni.

Kontenut ta’ sodium
Din il-mediċina fiha inqas minn 1 mmol sodium (23 mg) f’kull doża, jiġifieri hija essenzjalment “mingħajr sodium”.


3.	Kif għandek tieħu Brilique

Dejjem għandek tieħu din il-mediċina skont il-parir eżatt tat-tabib tiegħek. Dejjem għandek taċċerta ruħek mat-tabib jew mal-ispiżjar tiegħek jekk ikollok xi dubju.

Kemm għandek tieħu
· Id-doża normali hija pillola waħda ta’ 60 mg darbtejn kuljum. Kompli ħu Brilique sakemm jordnalek it-tabib tiegħek.
· Għandek tieħu din il-mediċina fl-istess ħin kuljum (pereżempju pillola filgħodu u waħda filgħaxija).

Kif tieħu Brilique ma’ mediċini oħrajn għall-għaqid tad-demm
It-tabib tiegħek normalment jgħidlek sabiex tieħu wkoll acetylsalicylic acid. Din hija sustanza preżenti f’ħafna mediċini li jintużaw sabiex iwaqqfu d-demm milli jagħqad. It-tabib tiegħek jgħidlek kemm għandek tieħu (normalment bejn 75-150 mg kuljum).

Kif għandek tieħu Brilique
· Tista’ tieħu Brilique mal-ikel jew mingħajru.
· Tista’ tiċċekja meta l-aħħar ħadt pillola ta’ Brilique billi tħares fuq il-folja. Hemm xemx (għall-filgħodu) u qamar (għall-filgħaxija). Dan jgħidlek jekk tkunx ħadt id-doża.

Jekk għandek problema biex tibla’ l-pillola
Jekk għandek problema biex tibla’ l-pillola, tista’ tgħaffiġha u tħallatha mal-ilma kif ġej:
· Għaffeġ il-pillola fi trab fin
· Ferra’ t-trab f’nofs tazza ilma
· Ħawwad u ixrob minnufih
· Sabiex tkun ċert/a li ma jkunx fadal aktar mediċina, laħlaħ it-tazza vojta b’nofs tazza ilma oħra u ixrobha
Jekk tinsab l-isptar, tista’ tingħata din il-pillola mħallta ma’ ftit ilma u tingħata permezz ta’ tubu mill-imnieħer (tubu nażogastriku).

Jekk tieħu Brilique aktar milli suppost
Jekk tieħu Brilique aktar milli suppost, kellem tabib jew mur fi sptar minnufih. Ħu l-pakkett tal-mediċina miegħek. Tista’ tkun f’riskju ta’ żieda ta’ fsada. 

Jekk tinsa tieħu Brilique
· Jekk tinsa tieħu doża, ħu d-doża normali li jkun imiss. 
· Tiħux doża doppja ( żewġ dożi fl-istess ħin) biex tagħmel tajjeb għad-doża li tkun insejt). 

Jekk tieqaf tieħu Brilique
Tiqafx tieħu Brilique mingħajr ma tkellem lit-tabib tigħek. Ħu din il-mediċina fuq bażi regolari sakemm it-tabib tiegħek jibqa jagħtihulek. Jekk tieqaf tieħu Brilique, jista’ jiżdied iċ-ċans li jkollok attakk tal-qalb ieħor jew puplesija jew li tmut minn mard relatat ma’ qalbek jew ma’ kanali tad-demm.
 
Jekk għandek aktar mistoqsijiet dwar l-użu ta’ din il-mediċina, staqsi lit-tabib jew spiżjar tiegħek.


4.	Effetti sekondarji li jista’ jkollu

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. L-effetti sekondarji li ġejjin jistgħu iseħħu b’din il-mediċina:

Brilique jaffettwa l-għaqid tad-demm, b’hekk il-biċċa l-kbira tal-effetti sekondarji huma relatati ma’ fsada. Fsada tista’ sseħħ fi kwalunkwe parti tal-ġisem. Xi fsada hija komuni (bħal tbenġil u tifriġ). Fsada severa mhijiex komuni iżda’ tista’ tkun ta’ theddida għall-ħajja.

Ara tabib minnufih jekk tinnota xi waħda minn dawn li ġejjin- jista’ jkollok bżonn kura medika urġenti:
· Fsada fil-moħħ jew ġewwa l-kranju hija effett sekondarju mhux komuni, u tista’ tikkawża sinjali ta’ puplesija bħal:
· tnemnim f’salt jew debbulizza ta’ jdejk, saqajk jew wiċċek, speċjalment jekk fuq naħa waħda tal-ġisem
· tkun konfuż/a, issibha diffiċli sabiex titkellem jew tifhem lill-oħrajn
· diffikulta f’daqqa sabiex timxi jew telf ta’ bilanċ jew kordinazzjoni
· tħossok sturdut/a f’daqqa jew taqbdek uġigħ ta’ ras f’daqqa u mingħajr raġuni
[bookmark: _Hlk68766276]
· Sinjali ta’ fsada bħal:
· fsada li hija qawwija jew li ma tistax tiġi kkontrollata
· fsada mhux mistennija jew fsada li ddum ħafna
· awrina roża, ħamra jew kannella
· tirremetti demm aħmar jew ir-rimettar tiegħek ikun qisu “ċiċri tal-kafè”
· ippurgar aħmar jew iswed (ikun qisu qatran)
· tisgħol jew tirremetti ċapep tad-d-demm

· Ħass ħażin (sinkope)
· tintilef minn sensik b’mod temporanju minħabba tnaqqis f’daqqa fil-fluss tad-demm fil-moħħ (komuni)

· Sinjali ta’ problema ta’ embolu tad-demm imsejħa Purpura Tromboċitopenika Trombotika (TTP) bħal:
· deni u tikek jagħtu fil-vjola (imsejħa purpura) fuq il-ġilda jew fil-ħalq, bi jew mingħajr sfurija tal-ġilda jew l-għajnejn (suffejra), għeja estrema bla spjegazzjoni jew konfużjoni

Iddiskuti mat-tabib tiegħek jekk tinnota xi waħda minn dawn li ġejjin:
· Tħossok nifsek maqtuħ – din hija komuni ħafna. Dan jista’ jkun minħabba l-mard tal-qalb tiegħek jew kawża oħra, jew jista’ jkun effett sekondarju ta’ Brilique. Qtugħ ta’ nifs relatat ma’ Brilique ġeneralment huwa ħafif u kkaratterizzat minn bżonn kbir ta’ arja f’daqqa mhux mistenni li jseħħ waqt il-mistrieħ u jista’ jidher fl-ewwel ġimgħat tat-terapija u għal biċċa l-kbir tan-nies jista’ jgħaddi. Jekk il-qtugħ ta’ nifs tiegħek jiggrava jew idum għal żmien twil, għid lit-tabib tiegħek. It-tabib tiegħek jiddeċiedi għandekx bżonn kura jew ta’ aktar investigazzjonijiet.

Effetti sekondarji oħra 

Komuni ħafna (jistgħu jaffettwaw iktar minn persuna waħda minn kull 10)
· Livell għoli ta’ uric acid fid-demm tiegħek (kif osservat fit-testijiet)
· Fsada kkawżata minn disturbi fid-demm

Komuni (jistgħu jaffettwaw sa persuna waħda minn kull 10 persuni)
1. Tbenġil
1. Uġigħ ta’ ras 
1. Tħossok stordut/a u kollox idur
1. Dijarea jew indiġestjoni
1. Tħossok ma tiflaħx (dardir)
1. Stitikezza
1. Raxx
1. Ħakk
1. Uġigħ qawwi u nefħa fil-ġoġi – dawn huma sinjali ta’ gotta
1. Tħossok sturdut jew mhux f’siktek, jew ikollok vista mċajpra – dawn huma sinjali ta’ pressjoni tad-demm baxx
1. Tinfaraġ
1. Fsada wara kirurġija jew minn qtugħ (pereżempju waqt li tkun qed tqaxxar il-leħja) u feriti aktar min-normal
1. Fsada mill-inforra tal-istonku (ulċera)
1. Fsada mill-ħanek


Mhux komuni (jistgħu jaffettwaw sa persuna waħda minn kull 100 persuna)
1. Reazzjoni allerġika – raxx, ħakk jew jintefħu x-xofftejn/ilsien jistgħu jkunu sinjali ta’ reazzjoni allerġika
1. Konfużjoni
1. Problemi viżwali kkawżat minn demm f’għajnejk
1. Fsada mill-vaġina aktar qawwija, jew isseħħ fi żminijiet differenti, mill-pirjid normali (mestrwali) tiegħek
1. Fsada fil-ġogi li tikkawża nefħa b’uġigħ fil-ġoġi u l-muskoli
1. Demm f’widnejk
1. Fsada interna, din tista’ tikkawża sturdament jew li tħossok mhux f’siktek

Mhux magħruf (ma tistax tittieħed stima mid-data disponibbli)
· Rata tal-qalb baxxa anormali (normalment inqas minn 60 taħbita fil-minuta)

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5. Kif taħżen Brilique

Żomm din il-mediċina fejn ma tidhirx u ma tintlaħaqx mit-tfal.
Tużax din il-mediċina wara d-data ta’ meta tiskadi li tidher fuq il-folja u l-kartuna wara JIS. Id-data ta’ skadenza tirreferi għall-aħħar ġurnata ta’ dak ix-xahar.
Din il-mediċina ma teħtieġ l-ebda kundizzjoni ta’ ħżin speċjali.
Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Brilique
· Is-sustanza attiva hija ticagrelor. Kull pillola miksija b’rita fiha 60 mg ta’ ticagrelor.

· Is-sustanzi l-oħra huma:
Qalba tal-pillola: mannitol (E421), calcium hydrogen phosphate dihydrate, sodium starch glycolate tip A, hydroxypropyl cellulose (E463), magnesium stearate (E470b)

Il-kisja tar-rita tal-pillola: hypromellose (E464), titanium dioxide (E171), macrogol 400, iron oxide black (E172), iron oxide red (E172).

Kif jidher Brilique u l-kontenut tal-pakkett:
Pillola miksija b’rita (pillola). Il-pilloli huma tondi, bikunvessi, roża, miksija b’rita mmarkati b’”60” fuq ”T” fuq naħa waħda.

Brilique huwa disponibbli f’
· Folji standard (xemx/qamar) f’kartun ta’ 60 u 180 pillola
· Folji bil-kalendarju (xemx/qamar) f’kartun ta’ 14, 56 u 168 pillola
Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq u l-Manifattur:

Detentur tal-Awtorizzazzjoni għat-Tqegħid fis-Suq:
AstraZeneca AB
SE-151 85 Södertälje
L-Isvezja

Manifattur:
AstraZeneca AB
Gärtunavägen
SE-152 57 Södertälje
L-Isvezja


Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
AstraZeneca S.A./N.V.	
Tel: +32 2 370 48 11
	Lietuva
UAB AstraZeneca Lietuva
Tel: +370 5 2660550


	България
АстраЗенека България ЕООД
Teл.: +359 2 44 55 000

	Luxembourg/Luxemburg
AstraZeneca S.A./N.V.
Tél/Tel: +32 2 370 48 11


	Česká republika
AstraZeneca Czech Republic s.r.o
Tel: +420 222 807 111

	Magyarország
AstraZeneca Kft.
Tel.: +36 1 883 6500

	Danmark
AstraZeneca A/S
Tlf: +45 43 66 64 62	

	Malta
Associated Drug Co. Ltd
Tel: +356 2277 8000


	Deutschland
AstraZeneca GmbH
Tel: +49 40 809034100
	Nederland
AstraZeneca BV
Tel: +31 85 808 9900


	Eesti
AstraZeneca	
Tel: +372 6549 600

	Norge
AstraZeneca AS
Tlf: +47 21 00 64 00


	Ελλάδα
AstraZeneca A.E.
Τηλ: +30 2 106871500

	Österreich
AstraZeneca Österreich GmbH
Tel: +43 1 711 31 0

	España
AstraZeneca Farmacéutica Spain, S.A.
Tel: +34 91 301 91 00
	Polska
AstraZeneca Pharma Poland Sp. z o.o.
Tel.: +48 22 874 35 00

	France
AstraZeneca
Tél: +33 1 41 29 40 00
	Portugal
AstraZeneca Produtos Farmacêuticos, Lda.
Tel: +351 21 434 61 00


	Hrvatska
AstraZeneca d.o.o.
Tel: +385 1 4628 000

	România
AstraZeneca Pharma SRL
Tel: +40 21 317 60 41


	
Ireland
AstraZeneca Pharmaceuticals (Ireland) DAC
Tel: +353 1609 7100

	Slovenija
AstraZeneca UK Limited
Tel: +386 1 51 35 600

	Ísland
Vistor hf.
Sími: +354 535 7000

	Slovenská republika
AstraZeneca AB, o.z.
Tel: +421 2 5737 7777

	Italia
AstraZeneca S.p.A.
Tel: +39 02 00704500

	Suomi/Finland
AstraZeneca Oy
Puh/Tel: +358 10 23 010

	Κύπρος
Αλέκτωρ Φαρµακευτική Λτδ
Τηλ: +357 22490305

	Sverige
AstraZeneca AB
Tel: +46 8 553 26 000

	Latvija
SIA AstraZeneca Latvija
Tel: +371 67377100


	United Kingdom (Northern Ireland)
AstraZeneca UK Ltd
Tel: +44 1582 836 836



Dan il-fuljett kien rivedut l-aħħar f’xx/2015 

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini (EMA) http://www.ema.europa.eu/. 

Fuljett ta’ tagħrif: Informazzjoni għall-utent 

Brilique 90 mg pilloli miksija b’rita
ticagrelor

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik..
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.. 
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li m’huwiex elenkat f’dan il-fuljett. Ara sezzjoni 4.


F’dan il-fuljett:
1.	X’inhu Brilique u għalxiex jintuża
2.	X’għandek tkun taf qabel ma tieħu Brilique
3.	Kif għandek tieħu Brilique
4.	Effetti sekondarji li jista’ jkollu
5.	Kif taħżen Brilique
6.	Kontenut tal-pakkett u informazzjoni oħra


1.	X’inhu Brilique u għalxiex jintuża

X’inhu Brilique
Brilique fih sustanza attiva li tissejjaħ ticagrelor. Din tippartjeni għall-grupp ta’ mediċini jissejħu antiplejtlits.

Għalxiex jintuża Brilique
Brilique flimkien ma’ acetylsalicylic acid (sustanza oħra kontra l-plejtlits) għandu jintuża biss fl-adulti. Inti ngħatajt din il-mediċina għaliex kellek:
· attakk tal-qalb, jew
· anġina stabbli (anġina jew uġigħ tas-sider li mhuwiex ikkontrollat sew).
Dan inaqqaslek il-possibbiltà li jkollok attakk tal-qalb ieħor jew puplesija jew li tmut minħabba marda relatata ma’ qalbek jew il-vini jew l-arterji.

Kif jaħdem Brilique
Brilique jaffettwa ċelloli jissejħu ‘plejtlits’ (jissejħu wkoll tromboċiti). Dawn huma ċelloli żgħar ħafna fid-demm tiegħek li jgħinu sabiex tieqaf il-fsada billi jingħaqdu flimkien sabiex jagħlqu toqob irqaq fil-kanali tad-demm li jkunu maqtugħin jew danneġġati.

Madankollu plejtlits jistgħu jifformaw demm magħqud ġewwa kanali tad-demm morda fil-qalb u fil-moħħ. Dan jista’ jkun ta’ periklu kbir għax:
· id-demm magħqud jista’ jaqta’ kompletament il-provvista tad-demm;  dan jista’ jikkawża attakk tal-qalb (infart mijokardjali) jew puplesija, jew
· id-demm magħqud jista’ jimblokka parzjalment il-kanali tad-demm lejn il-qalb; dan inaqqas iċ-ċirkolazzjoni tad-demm lejn il-qalb u jista’ jikkawża uġigħ fis-sider li jmur u jiġi (tissejjaħ anġina mhux stabbli) 

Brilique jgħin sabiex iwaqqaf il-plejtlits milli jingħaqdu. Din tnaqqas il-possibilità li jifforma embolu tad-demm li jista’ jnaqqas iċ-ċirkulazzjoni tad-demm.

2.	X’għandek tkun taf qabel ma tieħu Brilique

Tiħux Brilique jekk:
· Jekk inti allerġiku/a għal ticagrelor jew sustanzi oħra ta’ din il-mediċina (elenkati f’sezzjoni 6)
· Jekk għandek fsada issa.
· Kellek xi puplesija minħabba fsada fil-moħħ.
· Għandek mard qawwi tal-fwied
· Jekk qed tieħu xi waħda minn dawn il-mediċini: 
· ketoconazole (jintuża sabiex jikkura infezzjonijiet tal-fungu) 
· clarithromycin (jintuża sabiex jikkura infezzjonijiet tal-batteri) 
· nefazodone (anti-dipressant) 
· ritonavir u atazanavir (jintuża sabiex jikkura l-infezzjoni tal-HIV u AIDS)
Tiħux Brilique jekk xi waħda minn dawn tapplika għalik. Jekk mintix ċert kellem lit-tabib jew lill-ispiżjar tiegħek qabel tieħu din il-mediċina.

Twissijiet u prekawzjonijiet   
 Kellem lit-tabib jew l-ispiżjar tiegħek qabel tieħu Brilique jekk:
· Għandek żieda fir-riskju ta’ fsada minħabba:
· xi leżjoni serja riċenti
· kirurġija riċenti (inkluż xogħol dentali, staqsi lit-tabib tiegħek dwar dan)
· jekk għandek kundizzjoni li taffettwa l-għaqid tad-demm
· fsada riċenti mill-istonku jew l-imsaren (bħal ulċera tal-istonku jew qarnita fil-kolon)
· Jekk ser ikollok xi operazzjoni (inkluż xogħol fuq is-snien) f’kull ħin waqt li qed tieħu Brilique. Dan minħabba żieda fir-riskju ta’ fsada. It-tabib tiegħek jista jgħidlek sabiex tieqaf tieħu din il-mediċina 5 t’ijiem qabel l-operazzjoni
· Jekk qalbek tħabbat bil-mod (normalment inqas minn 60 darba fil-minuta) u għad ma għandekx f’postu strument li jgħin lil qalbek tħabbat regolari (pacemaker)
· Jekk għandek l-ażżma jew problemi oħrajn fil-pulmun jew diffikultajiet sabiex tieħu n-nifs.
· Tiżviluppa xejriet fit-teħid tan-nifs irregolari bħal żieda fir-ritmu, tnaqqis fir-ritmu jew pawżi qosra fit-teħid tan-nifs. It-tabib tiegħek se jiddeċiedi għandekx bżonn evalwazzjoni ulterjuri.
· Jekk kellek xi problema bil-fwied jew kellek qabel xi marda li setgħet affettwat il-fwied.
Jekk xi waħda minn dawn tapplika għalik (jew mintix ċert), kellem lit-tabib, spiżjar jew dentist tieħek qabel tieħu din il-mediċina.

Jekk qed tieħu kemm Brilique kif ukoll l-eparina:
· It-tabib tiegħek jista’ jeħtieġ kampjun tad-demm tiegħek għal testijiet dijanjostiċi jekk jissuspetta disturb tal-pjastrini rari kkawżat mill-eparina. Huwa importanti li tinforma lit-tabib tiegħek li qed tieħu kemm Brilique kif ukoll l-eparina, peress li Brilique jista’ jaffettwa t-test dijanjostiku.
Tfal u adolexxenti
Brilique mhux rakkomandat għat-tfal u adolexxenti taħt it-18-il sena

Mediċini oħra u Brilique
Jekk jogħġbok għid lit-tabib jew lill-ispiżjar tiegħek jekk qiegħed tieħu jew jista’ jkollok bżonn tieħu xi mediċini oħrajn. Dan għaliex Brilique jista’ jaffetwa l-mod kif jaħmu xi mediċini u xi mediċini jista’ jkollhom effett fuq Brilique.

Għid lit-tabib jew lill-ispiżjar tiegħek jekk qed tieħu xi mediċini minn dawn li ġejjin:
· rosuvastatin (mediċina biex tikkura kolesterol għoli)
· Aktar minn 40 mg kuljum ta’ simvastatin jew lovastatin (mediċini li jintużaw sabiex ibaxxu l-kolesterol)
· rifampicin (antibijotiku)
· phenytoin, carbamazepine u phenobarbital (jintużaw sabiex jikkontrollaw l-aċessjonijiet)
·  digoxin (jintuża sabiex jikkura l-insuffiċjenza tal-qalb) 
· cyclosporine (jintuża sabiex inaqqas id-difiża tal-ġisem)
· quinidine u diltiazem (jintużaw sabiex jikkuraw ir-ritmi abnormali tal-qalb) 
· beta-blockers u verapamil (jintużaw għall-kura ta’ pressjoni għolja)
· morfina u opjojdi oħra (jintużaw biex jikkuraw uġigħ sever)

Għid lit-tabib jew lill-ispiżjar tiegħek jekk qed tieħu xi mediċini minn dawn li ġejjin li jżidulek ir-riskju ta’ fsada:
1. Anti-koagulanti orali magħrufin ukoll bħala dawk li ‘jraqqu d-demm’ li jinkludu warfarina.
1. Mediċini Anti-Infjammatorji u Mhux Sterojdi (fil-qasir NSAIDs - non‑steroidal anti‑inflammatory drugs) li jittieħdu għal kontra l-uġigħ bħal ibuprofen u naproxen.
1. Inibituri Selettivi ta’ Reuptake tas-Serotonin (fil-qasir SSRIs - selective serotonin reuptake inhibitors) jittieħdu bħala anti-depressanti bħal paroxetine, sertraline u citalopram.
1. Mediċini oħrajn bħal ketoconazole (jintuża sabiex jikkura infezzjonijiet fungali) clarithromycin (jintuża sabiex jikkura infezzjonijiet tal-batteri), nefozodone (anti-dipressant), ritonavir u atazanavir (jintużaw sabiex jikkuraw l-infezzjoni tal-HIV u AIDS), cisapride (għall-ħruq ta’ stonku), ergot alkaloids (jintużaw għal kura tal-emigranja u l-uġigħ ta’ ras).
Għid lit-tabib tiegħek ukoll li minħabba li qed tieħu Brilique, jista’ jkollok żieda fir-riskju ta’ fsada jekk it-tabib tiegħek jagħtik fibrinolitiċi magħrufa bħala dawk li jħollu d-demm magħqud li jinkludu streptokinase u alteplase.

Tqala u treddigħ
Mhux rakkomadat li tuża Brilique jekk inti tqila jew tista’ tkun tqila. In-nisa għandhom jużaw miżuri ta’ kontraċezzjoni xierqa sabiex jevitaw it-tqala waqt li qed jieħdu dan il-prodott mediċinali. 

Kellem lit-tabib tiegħek qabel tieħu din il-mediċina jekk qed tredda’. It-tabib tiegħek jiddiskuti miegħek il-benefiċċji u r-riskji li tieħu Brilique waqt dan iż-żmien. 

Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Sewqan u tħaddim ta’ magni:
Brilique ma jaffetwax l-abbilta li s-suq jew tħaddem magni. Jekk tħossok sturdut/a jew konfuż/a waqt li tkun qed tieħu din il-mediċina, oqgħod attent/a waqt li ssuq jew tħaddem magni.

Kontenut ta’ sodium
Din il-mediċina fiha inqas minn 1 mmol sodium (23 mg) f’kull doża, jiġifieri hija essenzjalment “mingħajr sodium”.


3.	Kif għandek tieħu Brilique

Dejjem għandek tieħu din il-mediċina skont il-parir eżatt tat-tabib tiegħek. Dejjem għandek taċċerta ruħek mat-tabib jew mal-ispiżjar tiegħek jekk ikollok xi dubju.

Kemm għandek tieħu
· Id-doża tal-bidu hija żewġ pilloli fl-istess ħin (doża tal-bidu ta’ 180 mg). Din id-doża normalment tingħata lilek l-isptar.
· Wara d-doża tal-bidu, id-doża normali hija ta’ pillola waħda ta’ 90 mg darbtejn kuljum sa 12-il xahar sakemm it-tabib tiegħek ma jgħidlekx mod ieħor. 
· Għandek tieħu din il-mediċina fl-istess ħin ta’ kull ġurnata (pereżempju pillola filgħodu u waħda filgħaxija).

Kif tieħu Brilique ma’ mediċini oħrajn għall-għaqid tad-demm
It-tabib tiegħek normalment jgħidlek sabiex tieħu wkoll acetylsalicylic acid. Din hija sustanza preżenti f’ħafna mediċini li jintużaw sabiex iwaqqfu d-demm milli jagħqad. It-tabib tiegħek jgħidlek kemm għandek tieħu (normalment bejn 75-150 mg kuljum).

Kif għandek tieħu Brilique
· Tista’ tieħu Brilique mal-ikel jew mingħajru.
· Tista’ tiċċekja meta l-aħħar ħadt pillola ta’ Brilique billi tħares fuq il-folja. Hemm xemx (għall-filgħodu) u qamar (għall-filgħaxija). Dan jgħidlek jekk tkunx ħadt id-doża.

Jekk għandek problema biex tibla’ l-pillola
Jekk għandek problema biex tibla’ l-pillola, tista’ tgħaffiġha u tħallatha mal-ilma kif ġej:
· Għaffeġ il-pillola fi trab fin
· Ferra’ t-trab f’nofs tazza ilma
· Ħawwad u ixrob minnufih
· Sabiex tkun ċert/a li ma jkunx fadal aktar mediċina, laħlaħ it-tazza vojta b’nofs tazza ilma oħra u ixrobha
Jekk tinsab l-isptar, tista’ tingħata din il-pillola mħallta bi ftit ilma u tingħata permezz ta’ tubu mill-imnieħer (tubu nażogastriku).

Jekk tieħu Brilique aktar milli suppost
Jekk tieħu Brilique aktar milli suppost, kellem tabib jew mur fi sptar minnufih. Ħu l-pakkett tal-mediċina miegħek. Tista’ tkun f’riskju ta’ żieda ta’ fsada. 

Jekk tinsa tieħu Brilique
· Jekk tinsa tieħu doża, ħu d-doża normali li jkun imiss. 
· Tiħux doża doppja ( żewġ dożi fl-istess ħin) biex tagħmel tajjeb għad-doża li tkun insejt). 

Jekk tieqaf tieħu Brilique
Tiqafx tieħu Brilique mingħajr ma tkellem lit-tabib tigħek. Ħu din il-mediċina fuq bażi regolari sakemm it-tabib tiegħek jibqa jagħtihulek. Jekk tieqaf tieħu Brilique, jista’ jiżdied iċ-ċans li jkollok attakk tal-qalb ieħor jew puplesija jew li tmut minn mard relatat ma’ qalbek jew ma’ kanali tad-demm.
 
Jekk għandek aktar mistoqsijiet dwar l-użu ta’ din il-mediċina, staqsi lit-tabib jew spiżjar tiegħek.


4.	Effetti sekondarji li jista’ jkollu

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. L-effetti sekondarji li ġejjin jistgħu iseħħu b’din il-mediċina:

Brilique jaffettwa l-għaqid tad-demm, b’hekk il-biċċa l-kbira tal-effetti sekondarji huma relatati ma’ fsada. Fsada tista’ sseħħ fi kwalunkwe parti tal-ġisem. Xi fsada hija komuni (bħal tbenġil u tifriġ). Fsada severa mhijiex komuni iżda’ tista’ tkun ta’ theddida għall-ħajja.

Ara tabib minnufih jekk tinnota xi waħda minn dawn li ġejjin- jista’ jkollok bżonn kura medika urġenti:
· Fsada fil-moħħ jew ġewwa l-kranju hija effett sekondarju mhux komuni, u tista’ tikkawża sinjali ta’ puplesija bħal:
· tnemnim f’salt jew debbulizza ta’ jdejk, saqajk jew wiċċek, speċjalment jekk fuq naħa waħda tal-ġisem
· tkun konfuż/a, issibha diffiċli sabiex titkellem jew tifhem lill-oħrajn
· diffikulta f’daqqa sabiex timxi jew telf ta’ bilanċ jew kordinazzjoni
· tħossok sturdut/a f’daqqa jew taqbdek uġigħ ta’ ras f’daqqa u mingħajr raġuni

· Sinjali ta’ fsada bħal:
· fsada li hija qawwija jew li ma tistax tiġi kkontrollata
· fsada mhux mistennija jew fsada li ddum ħafna
· awrina roża, ħamra jew kannella
· tirremetti demm aħmar jew ir-rimettar tiegħek ikun qisu “ċiċri tal-kafè”
· ippurgar aħmar jew iswed (ikun qisu qatran)
· tisgħol jew tirremetti ċapep tad-d-demm

· Ħass ħażin (sinkope)
· tintilef minn sensik b’mod temporanju minħabba tnaqqis f’daqqa fil-fluss tad-demm fil-moħħ (komuni)

· Sinjali ta’ problema ta’ embolu tad -demm imsejħa Purpura Tromboċitopenika Trombotika (TTP) bħal:
· deni u tikek jagħtu fil-vjola (imsejħa purpura) fuq il-ġilda jew fil-ħalq, bi jew mingħajr sfurija tal-ġilda jew l-għajnejn (suffejra), għeja estrema bla spjegazzjoni jew konfużjoni

Iddiskuti mat-tabib tiegħek jekk tinnota xi waħda minn dawn li ġejjin:
· Tħossok nifsek maqtuħ – din hija komuni ħafna. Dan jista’ jkun minħabba l-mard tal-qalb tiegħek jew kawża oħra, jew jista’ jkun effett sekondarju ta’ Brilique. Qtugħ ta’ nifs relatat ma’ Brilique ġeneralment huwa ħafif u kkaratterizzat minn bżonn kbir ta’ arja f’daqqa mhux mistenni li jseħħ waqt il-mistrieħ u jista’ jidher fl-ewwel ġimgħat tat-terapija u għal biċċa l-kbir tan-nies jista’ jgħaddi. Jekk il-qtugħ ta’ nifs tiegħek jiggrava jew idum għal żmien twil, għid lit-tabib tiegħek. It-tabib tiegħek jiddeċiedi għandekx bżonn kura jew ta’ aktar investigazzjonijiet.

Effetti sekondarji oħra 

Komuni ħafna (jistgħu jaffettwaw iktar minn persuna waħda minn kull 10)
· Livell għoli ta’ uric acid fid-demm tiegħek (kif osservat fit-testijiet)
· Fsada kkawżata minn disturbi fid-demm

Komuni (jistgħu jaffettwaw sa persuna waħda minn kull 10 persuni)
1. Tbenġil
1. Uġigħ ta’ ras 
1. Tħossok stordut/a u kollox idur
1. Dijarea jew indiġestjoni
1. Tħossok ma tiflaħx (dardir)
1. Stitikezza
1. Raxx
1. Ħakk
1. Uġigħ qawwi u nefħa fil-ġoġi – dawn huma sinjali ta’ gotta
1. Tħossok sturdut jew mhux f’siktek, jew ikollok vista mċajpra – dawn huma sinjali ta’ pressjoni tad-demm baxx
1. Tinfaraġ
1. Fsada wara kirurġija jew minn qtugħ (pereżempju waqt li tkun qed tqaxxar il-leħja) u feriti aktar min-normal
1. Fsada mill-inforra tal-istonku (ulċera)
1. Fsada mill-ħanek


Mhux komuni (jistgħu jaffettwaw sa persuna waħda minn kull 100 persuna)
1. Reazzjoni allerġika – raxx, ħakk jew jintefħu x-xofftejn/ilsien jistgħu jkunu sinjali ta’ reazzjoni allerġika
1. Konfużjoni
1. Problemi viżwali kkawżat minn demm f’għajnejk
1. Fsada mill-vaġina aktar qawwija, jew isseħħ fi żminijiet differenti, mill-pirjid normali (mestrwali) tiegħek
1. Fsada fil-ġogi li tikkawża nefħa b’uġigħ fil-ġoġi u l-muskoli
1. Demm f’widnejk
1. Fsada interna, din tista’ tikkawża sturdament jew li tħossok mhux f’siktek

Mhux magħruf (ma tistax tittieħed stima mid-data disponibbli)
· Rata tal-qalb baxxa anormali (normalment inqas minn 60 taħbita fil-minuta)

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5. Kif taħżen Brilique

Żomm din il-mediċina fejn ma tidhirx u ma tintlaħaqx mit-tfal.
Tużax din il-mediċina wara d-data ta’ meta tiskadi li tidher fuq il-folja u l-kartuna wara JIS. Id-data ta’ skadenza tirreferi għall-aħħar ġurnata ta’ dak ix-xahar.
Din il-mediċina ma teħtieġ l-ebda kundizzjoni ta’ ħżin speċjali.
Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Brilique
· Is-sustanza attiva hija ticagrelor. Kull pillola miksija b’rita fiha 90 mg ta’ ticagrelor.

· Is-sustanzi l-oħra eċċipjenti huma: 
Qalba tal-pillola: mannitol (E421), calcium hydrogen phosphate dihydrate, sodium starch glycolate tip A, hydroxypropyl cellulose (E463), magnesium stearate (E470b)

  	Il-kisja tar-rita tal-pillola: hypromellose (E464), titanium dioxide (E171), talc, macrogol 400, iron oxide black (E172), iron oxide yellow (E172).

Kif jidher Brilique u l-kontenut tal-pakkett:
Pillola miksija b’rita (pillola). Il-pilloli huma tondi, bikunvessi, sofor, miksija b’rita mmarkati b’“90” fuq ”T” fuq naħa waħda.

Brilique huwa disponibbli f’
· Folji standard (xemx/qamar) f’kartun ta’ 60 u 180 pillola
· Folji bil-kalendarju (xemx/qamar) f’kartun ta’ 14, 56 u 168 pillola
· Folji mtaqqba b’doża waħda f’kartuna ta’ 100 x 1 pillola
Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq u l-Manifattur:

Detentur tal-Awtorizzazzjoni għat-Tqegħid fis-Suq:
AstraZeneca AB
SE-151 85 Södertälje
L-Isvezja

Manifattur:
AstraZeneca AB
Gärtunavägen
SE-152 57 Södertälje
L-Isvezja


Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
AstraZeneca S.A./N.V.	
Tel: +32 2 370 48 11
	Lietuva
UAB AstraZeneca Lietuva
Tel: +370 5 2660550


	България
АстраЗенека България ЕООД
Teл.: +359 2 44 55 000

	Luxembourg/Luxemburg
AstraZeneca S.A./N.V.
Tél/Tel: +32 2 370 48 11


	Česká republika
AstraZeneca Czech Republic s.r.o
Tel: +420 222 807 111

	Magyarország
AstraZeneca Kft.
Tel.: +36 1 883 6500

	Danmark
AstraZeneca A/S
Tlf: +45 43 66 64 62	

	Malta
Associated Drug Co. Ltd
Tel: +356 2277 8000


	Deutschland
AstraZeneca GmbH
Tel: +49 40 809034100
	Nederland
AstraZeneca BV
Tel: +31 85 808 9900


	Eesti
AstraZeneca	
Tel: +372 6549 600

	Norge
AstraZeneca AS
Tlf: +47 21 00 64 00


	Ελλάδα
AstraZeneca A.E.
Τηλ: +30 2 106871500

	Österreich
AstraZeneca Österreich GmbH
Tel: +43 1 711 31 0

	España
AstraZeneca Farmacéutica Spain, S.A.
Tel: +34 91 301 91 00
	Polska
AstraZeneca Pharma Poland Sp. z o.o.
Tel.: +48 22 874 35 00

	France
AstraZeneca
Tél: +33 1 41 29 40 00
	Portugal
AstraZeneca Produtos Farmacêuticos, Lda.
Tel: +351 21 434 61 00


	Hrvatska
AstraZeneca d.o.o.
Tel: +385 1 4628 000

	România
AstraZeneca Pharma SRL
Tel: +40 21 317 60 41


	
Ireland
AstraZeneca Pharmaceuticals (Ireland) DAC
Tel: +353 1609 7100

	Slovenija
AstraZeneca UK Limited
Tel: +386 1 51 35 600

	Ísland
Vistor hf.
Sími: +354 535 7000

	Slovenská republika
AstraZeneca AB, o.z.
Tel: +421 2 5737 7777

	Italia
AstraZeneca S.p.A.
Tel: +39 02 00704500

	Suomi/Finland
AstraZeneca Oy
Puh/Tel: +358 10 23 010

	Κύπρος
Αλέκτωρ Φαρµακευτική Λτδ
Τηλ: +357 22490305

	Sverige
AstraZeneca AB
Tel: +46 8 553 26 000

	Latvija
SIA AstraZeneca Latvija
Tel: +371 67377100

	United Kingdom (Northern Ireland)
AstraZeneca UK Ltd
Tel: +44 1582 836 836



Dan il-fuljett kien rivedut l-aħħar f’xx/2015 

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini (EMA) http://www.ema.europa.eu/. 



Fuljett ta’ tagħrif: Informazzjoni għall-utent 

Brilique 90 mg pilloli li jinħallu fil-ħalq
ticagrelor

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.. 
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li m’huwiex elenkat f’dan il-fuljett. Ara sezzjoni 4.


F’dan il-fuljett:
1.	X’inhu Brilique u għalxiex jintuża
2.	X’għandek tkun taf qabel ma tieħu Brilique
3.	Kif għandek tieħu Brilique
4.	Effetti sekondarji li jista’ jkollu
5.	Kif taħżen Brilique
6.	Kontenut tal-pakkett u informazzjoni oħra


1.	X’inhu Brilique u għalxiex jintuża

X’inhu Brilique
Brilique fih sustanza attiva li tissejjaħ ticagrelor. Din tippartjeni għall-grupp ta’ mediċini li jissejħu antiplejtlits.

Għalxiex jintuża Brilique
Brilique flimkien ma’ acetylsalicylic acid (sustanza oħra kontra l-plejtlits) għandu jintuża biss fl-adulti. Inti ngħatajt din il-mediċina għaliex kellek:
· attakk tal-qalb, jew
· anġina stabbli (anġina jew uġigħ tas-sider li mhuwiex ikkontrollat sew).
Dan inaqqaslek il-possibbiltà li jkollok attakk tal-qalb ieħor jew puplesija jew li tmut minħabba marda relatata ma’ qalbek jew il-vini jew l-arterji.

Kif jaħdem Brilique
Brilique jaffettwa ċelloli jissejħu ‘plejtlits’ (jissejħu wkoll tromboċiti). Dawn huma ċelloli żgħar ħafna fid-demm tiegħek li jgħinu sabiex tieqaf il-fsada billi jingħaqdu flimkien sabiex jagħlqu toqob irqaq fil-kanali tad-demm li jkunu maqtugħin jew danneġġati.

Madankollu plejtlits jistgħu jifformaw demm magħqud ġewwa kanali tad-demm morda fil-qalb u fil-moħħ. Dan jista’ jkun ta’ periklu kbir għax:
· id-demm magħqud jista’ jaqta’ kompletament il-provvista tad-demm;  dan jista’ jikkawża attakk tal-qalb (infart mijokardjali) jew puplesija, jew
· id-demm magħqud jista’ jimblokka parzjalment il-kanali tad-demm lejn il-qalb; dan inaqqas iċ-ċirkolazzjoni tad-demm lejn il-qalb u jista’ jikkawża uġigħ fis-sider li jmur u jiġi (tissejjaħ anġina mhux stabbli) 

Brilique jgħin sabiex iwaqqaf il-plejtlits milli jingħaqdu. Din tnaqqas il-possibilità li jifforma embolu tad-demm li jista’ jnaqqas iċ-ċirkulazzjoni tad-demm.

2.	X’għandek tkun taf qabel ma tieħu Brilique

Tiħux Brilique jekk:
· Jekk inti allerġiku/a għal ticagrelor jew sustanzi oħra ta’ din il-mediċina (elenkati f’sezzjoni 6)
· Jekk għandek fsada issa.
· Kellek xi puplesija minħabba fsada fil-moħħ.
· Għandek mard qawwi tal-fwied
· Jekk qed tieħu xi waħda minn dawn il-mediċini: 
· ketoconazole (jintuża sabiex jikkura infezzjonijiet tal-fungu) 
· clarithromycin (jintuża sabiex jikkura infezzjonijiet tal-batteri) 
· nefazodone (anti-dipressant) 
· ritonavir u atazanavir (jintuża sabiex jikkura l-infezzjoni tal-HIV u AIDS)
Tiħux Brilique jekk xi waħda minn dawn tapplika għalik. Jekk mintix ċert kellem lit-tabib jew lill-ispiżjar tiegħek qabel tieħu din il-mediċina.

Twissijiet u prekawzjonijiet   
 Kellem lit-tabib jew l-ispiżjar tiegħek qabel tieħu Brilique jekk:
· Għandek żieda fir-riskju ta’ fsada minħabba:
· xi leżjoni serja riċenti
· kirurġija riċenti (inkluż xogħol dentali, staqsi lit-tabib tiegħek dwar dan)
· jekk għandek kundizzjoni li taffettwa l-għaqid tad-demm
· fsada riċenti mill-istonku jew l-imsaren (bħal ulċera tal-istonku jew qarnita fil-kolon)
· Jekk ser ikollok xi operazzjoni (inkluż xogħol fuq is-snien) f’kull ħin waqt li qed tieħu Brilique. Dan minħabba żieda fir-riskju ta’ fsada. It-tabib tiegħek jista jgħidlek sabiex tieqaf tieħu din il-mediċina 5 t’ijiem qabel l-operazzjoni
· Jekk qalbek tħabbat bil-mod (normalment inqas minn 60 darba fil-minuta) u għad ma għandekx f’postu strument li jgħin lil qalbek tħabbat regolari (pacemaker)
· Jekk għandek l-ażżma jew problemi oħrajn fil-pulmun jew diffikultajiet sabiex tieħu n-nifs.
· Tiżviluppa xejriet fit-teħid tan-nifs irregolari bħal żieda fir-ritmu, tnaqqis fir-ritmu jew pawżi qosra fit-teħid tan-nifs. It-tabib tiegħek se jiddeċiedi għandekx bżonn evalwazzjoni ulterjuri.
· Jekk kellek xi problema bil-fwied jew kellek qabel xi marda li setgħet affettwat il-fwied.
Jekk xi waħda minn dawn tapplika għalik (jew mintix ċert), kellem lit-tabib, spiżjar jew dentist tieħek qabel tieħu din il-mediċina.

Jekk qed tieħu kemm Brilique kif ukoll l-eparina:
· It-tabib tiegħek jista’ jeħtieġ kampjun tad-demm tiegħek għal testijiet dijanjostiċi jekk jissuspetta disturb tal-pjastrini rari kkawżat mill-eparina. Huwa importanti li tinforma lit-tabib tiegħek li qed tieħu kemm Brilique kif ukoll l-eparina, peress li Brilique jista’ jaffettwa t-test dijanjostiku.
Tfal u adolexxenti
Brilique mhux rakkomandat għat-tfal u adolexxenti taħt it-18-il sena

Mediċini oħra u Brilique
Jekk jogħġbok għid lit-tabib jew lill-ispiżjar tiegħek jekk qiegħed tieħu jew jista’ jkollok bżonn tieħu xi mediċini oħrajn. Dan għaliex Brilique jista’ jaffetwa l-mod kif jaħmu xi mediċini u xi mediċini jista’ jkollhom effett fuq Brilique.

Għid lit-tabib jew lill-ispiżjar tiegħek jekk qed tieħu xi mediċini minn dawn li ġejjin:
· rosuvastatin (mediċina biex tikkura kolesterol għoli)
· Aktar minn 40 mg kuljum ta’ simvastatin jew lovastatin (mediċini li jintużaw sabiex ibaxxu l-kolesterol)
· rifampicin (antibijotiku)
· phenytoin, carbamazepine u phenobarbital (jintużaw sabiex jikkontrollaw l-aċessjonijiet)
·  digoxin (jintuża sabiex jikkura l-insuffiċjenza tal-qalb) 
· cyclosporine (jintuża sabiex inaqqas id-difiża tal-ġisem)
· quinidine u diltiazem (jintużaw sabiex jikkuraw ir-ritmi abnormali tal-qalb) 
· beta-blockers u verapamil (jintużaw għall-kura ta’ pressjoni għolja)
· morfina u opjojdi oħra (jintużaw biex jikkuraw uġigħ sever)

Għid lit-tabib jew lill-ispiżjar tiegħek jekk qed tieħu xi mediċini minn dawn li ġejjin li jżidulek ir-riskju ta’ fsada:
1. Anti-koagulanti orali magħrufin ukoll bħala dawk li ‘jraqqu d-demm’ li jinkludu warfarina.
1. Mediċini Anti-Infjammatorji u Mhux Sterojdi (fil-qasir NSAIDs - non‑steroidal anti‑inflammatory drugs) li jittieħdu għal kontra l-uġigħ bħal ibuprofen u naproxen.
1. Inibituri Selettivi ta’ Reuptake tas-Serotonin (fil-qasir SSRIs - selective serotonin reuptake inhibitors) jittieħdu bħala anti-depressanti bħal paroxetine, sertraline u citalopram.
1. Mediċini oħrajn bħal ketoconazole (jintuża sabiex jikkura infezzjonijiet fungali) clarithromycin (jintuża sabiex jikkura infezzjonijiet tal-batteri), nefozodone (anti-dipressant), ritonavir u atazanavir (jintużaw sabiex jikkuraw l-infezzjoni tal-HIV u AIDS), cisapride (għall-ħruq ta’ stonku), ergot alkaloids (jintużaw għal kura tal-emigranja u l-uġigħ ta’ ras).

Għid lit-tabib tiegħek ukoll li minħabba li qed tieħu Brilique, jista’ jkollok żieda fir-riskju ta’ fsada jekk it-tabib tiegħek jagħtik fibrinolitiċi magħrufa bħala dawk li jħollu d-demm magħqud li jinkludu streptokinase u alteplase.

Tqala u treddigħ
Mhux rakkomadat li tuża Brilique jekk inti tqila jew tista’ tkun tqila. In-nisa għandhom jużaw miżuri ta’ kontraċezzjoni xierqa sabiex jevitaw it-tqala waqt li qed jieħdu dan il-prodott mediċinali. 

Kellem lit-tabib tiegħek qabel tieħu din il-mediċina jekk qed tredda’. It-tabib tiegħek jiddiskuti miegħek il-benefiċċji u r-riskji li tieħu Brilique waqt dan iż-żmien. 

Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Sewqan u tħaddim ta’ magni:
Brilique ma jaffetwax l-abbilta li s-suq jew tħaddem magni. Jekk tħossok sturdut/a jew konfuż/a waqt li tkun qed tieħu din il-mediċina, oqgħod attent/a waqt li ssuq jew tħaddem magni.

Kontenut ta’ sodium
Din il-mediċina fiha inqas minn 1 mmol sodium (23 mg) f’kull doża, jiġifieri hija essenzjalment “mingħajr sodium”.


3.	Kif għandek tieħu Brilique

Dejjem għandek tieħu din il-mediċina skont il-parir eżatt tat-tabib tiegħek. Dejjem għandek taċċerta ruħek mat-tabib jew mal-ispiżjar tiegħek jekk ikollok xi dubju.

Kemm għandek tieħu
· Id-doża tal-bidu hija żewġ pilloli fl-istess ħin (doża tal-bidu ta’ 180 mg). Din id-doża normalment tingħata lilek l-isptar.
· Wara d-doża tal-bidu, id-doża normali hija ta’ pillola waħda ta’ 90 mg darbtejn kuljum sa 12-il xahar sakemm it-tabib tiegħek ma jgħidlekx mod ieħor. 
· Għandek tieħu din il-mediċina fl-istess ħin ta’ kull ġurnata (pereżempju pillola filgħodu u waħda filgħaxija).

Kif tieħu Brilique ma’ mediċini oħrajn għall-għaqid tad-demm
It-tabib tiegħek normalment jgħidlek sabiex tieħu wkoll acetylsalicylic acid. Din hija sustanza preżenti f’ħafna mediċini li jintużaw sabiex iwaqqfu d-demm milli jagħqad. It-tabib tiegħek jgħidlek kemm għandek tieħu (normalment bejn 75-150 mg kuljum).

Kif għandek tieħu Brilique
Tiftaħx il-folja sakemm isir il-ħin biex tieħu l-mediċina tiegħek.
· Biex toħroġ il-pillola, ċarrat il-fojl tal-folja – timbuttahiex mill-fojl għax tista’ tinqasam il-pillola.
· Poġġi l-pillola fuq ilsienek u ħalliha tiddiżintegra.
· Imbagħad tista’ tiblagħha bl-ilma jew mingħajr ilma.
· Tista’ tieħu l-pillola mal-ikel jew mingħajru.
Jekk tinsab l-isptar, tista’ tingħata din il-pillola mħallta bi ftit ilma u tingħata permezz ta’ tubu mill-imnieħer (tubu nażogastriku).

Jekk tieħu Brilique aktar milli suppost
Jekk tieħu Brilique aktar milli suppost, kellem tabib jew mur fi sptar minnufih. Ħu l-pakkett tal-mediċina miegħek. Tista’ tkun f’riskju ta’ żieda ta’ fsada. 

Jekk tinsa tieħu Brilique
· Jekk tinsa tieħu doża, ħu d-doża normali li jkun imiss. 
· Tiħux doża doppja ( żewġ dożi fl-istess ħin) biex tagħmel tajjeb għad-doża li tkun insejt). 

Jekk tieqaf tieħu Brilique
Tiqafx tieħu Brilique mingħajr ma tkellem lit-tabib tigħek. Ħu din il-mediċina fuq bażi regolari sakemm it-tabib tiegħek jibqa jagħtihulek. Jekk tieqaf tieħu Brilique, jista’ jiżdied iċ-ċans li jkollok attakk tal-qalb ieħor jew puplesija jew li tmut minn mard relatat ma’ qalbek jew ma’ kanali tad-demm.
 
Jekk għandek aktar mistoqsijiet dwar l-użu ta’ din il-mediċina, staqsi lit-tabib jew spiżjar tiegħek.


4.	Effetti sekondarji li jista’ jkollu

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. L-effetti sekondarji li ġejjin jistgħu iseħħu b’din il-mediċina:

Brilique jaffettwa l-għaqid tad-demm, b’hekk il-biċċa l-kbira tal-effetti sekondarji huma relatati ma’ fsada. Fsada tista’ sseħħ fi kwalunkwe parti tal-ġisem. Xi fsada hija komuni (bħal tbenġil u tifriġ). Fsada severa mhijiex komuni iżda’ tista’ tkun ta’ theddida għall-ħajja.

Ara tabib minnufih jekk tinnota xi waħda minn dawn li ġejjin- jista’ jkollok bżonn kura medika urġenti:
· Fsada fil-moħħ jew ġewwa l-kranju hija effett sekondarju mhux komuni, u tista’ tikkawża sinjali ta’ puplesija bħal:
· tnemnim f’salt jew debbulizza ta’ jdejk, saqajk jew wiċċek, speċjalment jekk fuq naħa waħda tal-ġisem
· tkun konfuż/a, issibha diffiċli sabiex titkellem jew tifhem lill-oħrajn
· diffikulta f’daqqa sabiex timxi jew telf ta’ bilanċ jew kordinazzjoni
· tħossok sturdut/a f’daqqa jew taqbdek uġigħ ta’ ras f’daqqa u mingħajr raġuni

· Sinjali ta’ fsada bħal:
· fsada li hija qawwija jew li ma tistax tiġi kkontrollata
· fsada mhux mistennija jew fsada li ddum ħafna
· awrina roża, ħamra jew kannella
· tirremetti demm aħmar jew ir-rimettar tiegħek ikun qisu “ċiċri tal-kafè”
· ippurgar aħmar jew iswed (ikun qisu qatran)
· tisgħol jew tirremetti ċapep tad-d-demm

· Ħass ħażin (sinkope)
· tintilef minn sensik b’mod temporanju minħabba tnaqqis f’daqqa fil-fluss tad-demm fil-moħħ (komuni)

· Sinjali ta’ problema embolu tad -demm imsejħa Purpura Tromboċitopenika Trombotika (TTP) bħal:
· deni u tikek jagħtu fil-vjola (imsejħa purpura) fuq il-ġilda jew fil-ħalq, bi jew mingħajr sfura tal-ġilda jew l-għajnejn (suffejra), għeja estrema bla spjegazzjoni jew konfużjoni

Iddiskuti mat-tabib tiegħek jekk tinnota xi waħda minn dawn li ġejjin:
· Tħossok nifsek maqtuħ – din hija komuni ħafna. Dan jista’ jkun minħabba l-mard tal-qalb tiegħek jew kawża oħra, jew jista’ jkun effett sekondarju ta’ Brilique. Qtugħ ta’ nifs relatat ma’ Brilique ġeneralment huwa ħafif u kkaratterizzat minn bżonn kbir ta’ arja f’daqqa mhux mistenni li jseħħ waqt il-mistrieħ u jista’ jidher fl-ewwel ġimgħat tat-terapija u għal biċċa l-kbir tan-nies jista’ jgħaddi. Jekk il-qtugħ ta’ nifs tiegħek jiggrava jew idum għal żmien twil, għid lit-tabib tiegħek. It-tabib tiegħek jiddeċiedi għandekx bżonn kura jew ta’ aktar investigazzjonijiet.

Effetti sekondarji oħra 

Komuni ħafna (jistgħu jaffettwaw iktar minn persuna waħda minn kull 10)
· Livell għoli ta’ uric acid fid-demm tiegħek (kif osservat fit-testijiet)
· Fsada kkawżata minn disturbi fid-demm

Komuni (jistgħu jaffettwaw sa persuna waħda minn kull 10 persuni)
1. Tbenġil
1. Uġigħ ta’ ras 
1. Tħossok stordut/a u kollox idur
1. Dijarea jew indiġestjoni
1. Tħossok ma tiflaħx (dardir)
1. Stitikezza
1. Raxx
1. Ħakk
1. Uġigħ qawwi u nefħa fil-ġoġi – dawn huma sinjali ta’ gotta
1. Tħossok sturdut jew mhux f’siktek, jew ikollok vista mċajpra – dawn huma sinjali ta’ pressjoni tad-demm baxx
1. Tinfaraġ
1. Fsada wara kirurġija jew minn qtugħ (pereżempju waqt li tkun qed tqaxxar il-leħja) u feriti aktar min-normal
1. Fsada mill-inforra tal-istonku (ulċera)
1. Fsada mill-ħanek

Mhux komuni (jistgħu jaffettwaw sa persuna waħda minn kull 100 persuna)
1. Reazzjoni allerġika – raxx, ħakk jew jintefħu x-xofftejn/ilsien jistgħu jkunu sinjali ta’ reazzjoni allerġika
1. Konfużjoni
1. Problemi viżwali kkawżat minn demm f’għajnejk
1. Fsada mill-vaġina aktar qawwija, jew isseħħ fi żminijiet differenti, mill-pirjid normali (mestrwali) tiegħek
1. Fsada fil-ġogi li tikkawża nefħa b’uġigħ fil-ġoġi u l-muskoli
1. Demm f’widnejk
1. Fsada interna, din tista’ tikkawża sturdament jew li tħossok mhux f’siktek

Mhux magħruf (ma tistax tittieħed stima mid-data disponibbli)
· Rata tal-qalb baxxa anormali (normalment inqas minn 60 taħbita fil-minuta)

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5. Kif taħżen Brilique
Żomm din il-mediċina fejn ma tidhirx u ma tintlaħaqx mit-tfal.
Tużax din il-mediċina wara d-data ta’ meta tiskadi li tidher fuq il-folja u l-kartuna wara JIS. Id-data ta’ skadenza tirreferi għall-aħħar ġurnata ta’ dak ix-xahar.
Din il-mediċina ma teħtieġ l-ebda kundizzjoni ta’ ħżin speċjali.
Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Brilique
· Is-sustanza attiva hija ticagrelor. Kull pillola li tinħall fil-ħalq fiha 90 mg ta’ ticagrelor.

· L-eċċipjenti l-oħra huma:
mannitol (E421), microcrystalline cellulose (E460), crospovidone (E1202), xylitol (E967), anhydrous calcium hydrogen phosphate (E341), sodium stearyl fumarate, hydroxypropylcellulose (E463), colloidal anhydrous silica.

Kif jidher Brilique u l-kontenut tal-pakkett:
Il-pilloli li jinħallu fil-ħalq huma tondi, ċatti, bi truf iċċanfrati, bojod għal roża ċari, immarkati b’“90” fuq “TI” fuq naħa waħda.

Brilique huwa disponibbli f’
· folji mtaqqba b’doża waħda f’kartun ta’ 10 x 1, 56 x 1 u  60 x 1 pilloli li jinħallu fil-ħalq.
Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq u l-Manifattur:

Detentur tal-Awtorizzazzjoni għat-Tqegħid fis-Suq:
AstraZeneca AB
SE-151 85 Södertälje
L-Isvezja

Manifattur:
AstraZeneca AB
Gärtunavägen
SE-152 57 Södertälje
L-Isvezja
	

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
AstraZeneca S.A./N.V.	
Tel: +32 2 370 48 11
	Lietuva
UAB AstraZeneca Lietuva
Tel: +370 5 2660550


	България
АстраЗенека България ЕООД
Teл.: +359 2 44 55 000

	Luxembourg/Luxemburg
AstraZeneca S.A./N.V.
Tél/Tel: +32 2 370 48 11


	Česká republika
AstraZeneca Czech Republic s.r.o
Tel: +420 222 807 111

	Magyarország
AstraZeneca Kft.
Tel.: +36 1 883 6500

	Danmark
AstraZeneca A/S
Tlf: +45 43 66 64 62	

	Malta
Associated Drug Co. Ltd
Tel: +356 2277 8000


	Deutschland
AstraZeneca GmbH
Tel: +49 40 809034100
	Nederland
AstraZeneca BV
Tel: +31 85 808 9900


	Eesti
AstraZeneca	
Tel: +372 6549 600

	Norge
AstraZeneca AS
Tlf: +47 21 00 64 00


	Ελλάδα
AstraZeneca A.E.
Τηλ: +30 2 106871500

	Österreich
AstraZeneca Österreich GmbH
Tel: +43 1 711 31 0

	España
AstraZeneca Farmacéutica Spain, S.A.
Tel: +34 91 301 91 00
	Polska
AstraZeneca Pharma Poland Sp. z o.o.
Tel.: +48 22 874 35 00

	France
AstraZeneca
Tél: +33 1 41 29 40 00
	Portugal
AstraZeneca Produtos Farmacêuticos, Lda.
Tel: +351 21 434 61 00


	Hrvatska
AstraZeneca d.o.o.
Tel: +385 1 4628 000

	România
AstraZeneca Pharma SRL
Tel: +40 21 317 60 41


	
Ireland
AstraZeneca Pharmaceuticals (Ireland) DAC
Tel: +353 1609 7100

	Slovenija
AstraZeneca UK Limited
Tel: +386 1 51 35 600

	Ísland
Vistor hf.
Sími: +354 535 7000

	Slovenská republika
AstraZeneca AB, o.z.
Tel: +421 2 5737 7777

	Italia
AstraZeneca S.p.A.
Tel: +39 02 00704500

	Suomi/Finland
AstraZeneca Oy
Puh/Tel: +358 10 23 010

	Κύπρος
Αλέκτωρ Φαρµακευτική Λτδ
Τηλ: +357 22490305

	Sverige
AstraZeneca AB
Tel: +46 8 553 26 000

	Latvija
SIA AstraZeneca Latvija
Tel: +371 67377100

	United Kingdom (Norther Ireland)
AstraZeneca UK Ltd
Tel: +44 1582 836 836



Dan il-fuljett kien rivedut l-aħħar f’xx/2015 

Sorsi oħra ta’ informazzjoni

[bookmark: bm_EndOfDoc]Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini (EMA) http://www.ema.europa.eu/. 

